
„Pentru direcţia mea științifică a fost de cea mal 
mare însemnătate cunoștința cu privire generală asu- 
pra filozofiei şi cu logica, această ştiinţă așa de ex- 
trem de interesantă. Ea m-a adus să năzuiesc spre 
cea mai bună formulare a cugeţării, spre o exprimare . 
fără greșeli, scurtă, adevărată, spre o ferire de acela 
cuvinte: umflate și goale, pe care tinerii sînt aşa de 
aplecați să le întrebuinţeze,“ 

DESPRE ÎNŢELEPCIUNEA ÎN VIAȚĂ 


T — Amînarea este hoţul timpului : 

Fură an după an, pînă cînd s-au dus toţi, și pentru fa~ 
voarea unei clipe, pierdem dreptul de a lua parte la nemu- 
ritorul şi vastul teatru al activităţii. Dintre relele noastre 
inexplicabile, acesta este cel mai rău, căci toţi oamenii își 
spun că ar putea ajunge cîndva la o viaţă dreaptă, fiindcă au 
mereu posibilitatea de a începe o viață nouă. Toţi se mîngiie 
cu iluzia că s-ar putea ca vreodată să nu mai fie neghiobi, 
iar trufia lor primeşte bucuros o laudă ce nu i se cuvine 
pentru această viitoare tranziţie. 

La urma urmelor însă, se laudă numai pe ei înșiși ; nu- 
mai că e vai de viitorul lor. I-am aplaudat pentru cît de mi- 
nunată este viaţa asta pe care o încep din nou. Şi totuși, 
viaţa asta n-o vor duce niciodată! O asemenea schimbare 
(făgăduită) este etalată de smintita lor speranţă atîta vreme 
cît timpul zace în ei. De îndată însă ce s-au împlinit sorții, 
ar fi dorit să consume timpul printr-o folosire înţeleaptă. Şi 
așa amină ceea ce nu pot face, dar își propun mereu din nou. 
Nu e o nerozie să nu rîzi de un nebun, și cu greu înţelep- 
ciunea omenească poate mai mult decît să nu rîdă. Orice 
simplă făgăduială este o amînare lipsită de temei. Atîta vreme 

cît sîntem tineri, rămînem, fireşte, în deplină mulțumire; 
uneori nobili, fără grijă de noi înșine ; și, ca nişte fii respec- 
tuoşi, nu dorim decît ca părintele nostru să fi fost mai în- 
ţelept. La 30 de ani însă, omul devine bănuitor, la 40 o ştie 
şi își îmbunătățește planul ; la 50 este mînios în privința 
amânării degradante, îşi duce bunele intenţii pînă la ho- 
tărîre ; în toată măreția cugetării, se decide și iarăşi se de- 
cide ; apoi moare. Şi la ce toate astea ? Fiindcă i se pare că 
este nemuritor ; toţi îi consideră pe ceilalţi muritori, în afară 
de ei înșiși. Totuși, şi pe ei înșiși, cînd o lovitură cumplită a 
soartei le vîră subit groaza în inimile rănite. Dar inimile lor 
rănite, ca aerul atunci cînd îl tai, se închid îndată ; pe unde 
a trecut sulița nu se mai află nici o urmă. Aşa cum firma- 
mentul nu păstrează nici o dîră de aripi, cum talazul spinte- 
cat, nici o brazdă de chilă, aşa trece și prin inima omenească 
gîndul la moarte. Tocmai cu lacrima delicată pe care o varsă 
natura asupra acelora pe care îi iubim, picură acest gînd în 
mormîntul lor. (Epistolar, iulie 1858). 


2 — Oricâţ de inaccesibilă, de ideală ar fi o idee bună, e mai 
bine să năzuieşti la realizarea ei, să năzuiești chiar fără re- 
zultat, decît să-ţi pui mîinile în poală cu înţeleaptă resem- 
nare şi să proclami : oamenii sînt ticăloşi. Prea lesne se crede 
omul scuzabil, prea își face iluzia că poate fi atît de lesne 
scutit de o activitate serioasă obligatorie (nu numai pentru 
a-și prelungi viaţa, pentru a-şi acoperi îndatoririle — acest 
jalnic minimum — ; ci şi, în plus, pentru semenii săi mai 
buni. (Epistolar, septembrie 1858) 


3 — Este însă o știință cu totul deosebită în însemnătatea 
ei : să ştii ceea ce nu ştii. (Relaţia, 1859) 














4 — Este cît se poate de lesne să îndatorezi pe cineva la re- 
cunoștință, dar foarte greu să-l îndatorezi astfel încît să se 
bucure că e recunoscător. (Epistolar, octombrie 1859) 


5 — A lua oamenii nu cum ar trebui să fie, ci asa cum sînt 
— iar, totodată, a fi calm — acesta este momentul cel mare, 
mare în întreaga semnificaţie sufletească, 


6 — Într-unul din aceste cazuri, ei [oamenii cu cap şi cu sim- 
țirei aplică asupră-le celebrele versuri din Dante : 


Nessun maggior dolore 
Che di riccordarsi dei tempi felici 
Nella miseria 3? 


În celălalt caz, fac o mică strămutare în aceste versuri 
şi zic: 


Nessun maggior piacere 
Che di riccordarsi nei tempi felici 
Della miseria 3 


Cei mai fericiți sint fără îndoială cei ce s-au aflat în amin- 
două aceste cazuri, trecînd de la cel dintîi în cel de al doilea. 
(Epistolar, mai 1860). 


T — Au fost odată doi scufundători care trăiau la țărmul 
unui ocean imens, unde pretutindeni, chiar în straturile mij- 
locii ale apei, se aflau scufundate comori. Scufundătorii îşi 
aleseseră drept îndeletnicire a vieţii lor găsirea acestora. În 
mod. curios, aveau însă firi cu totul. deosebite. Unul era un 
bărbat energic, cu conștiință de sine, celălalt avea sufiet 


blind, aproape timid ; unuia. îi plăceau locurile furtunoase, 

pline de stînci ale mării, celălalt nu se scufunda decît în apa 
tăcută, calmă. Cu energia celui dintîi, nu era de mirare că 
el nu înceta niciodată căutarea pînă nu atingea fundul mării, 
pînă nu se sprijinea pe teren solid și de aici își conducea 
cercetările ; cu firea prea cumpănită a celui de-al doilea, 
era limpede că el nu voia să ajungă la fund, ci, mulțumin- 
du-se cu mișcarea calmă de la suprafață și din mijlocul apei, 
se desfăta cu obiectele mai ușoare care ieșeau . din aceste 
straturi. 

Într-o duminică, se întilniră amîndoi la țărm și înnodară 
o discuţie despre firile lor deosebite. 

„Păcat, începu unul, că nu te poţi scufunda pînă la f und. 
Abia acolo, în adîncuri, este măreț cu adevărat ; după multă 
trudă, ajungi la fundul solid, priveşti în jur şi pătrunzi cu 
privirea, sigur de tine, locurile și mai întunecoase de jur- 
împrejur ; căci vraja acestora se va rupe curînd şi misterele 
lor ni se vor dezvălui fără zăbavă. Dar comorile care zac la 
fund sînt de o mare bogăţie, de valoarea lor este convins 
oricine.“ 

„Nu mă îndoiesc de asta, răspunse celălalt, şi ca să fiu 
sincer, trebuie să mă bucur de asta. Dar pentru așa ceva tre- 
buie să ai o fire zdravănă, cum o ai tu; cu mine şi cu con- 
stituția mea mai slabă nu se potriveşte. Nu cred că în locu- 
rile unde mă scufund eu aș putea ajunge cîndva la fund ; 
acolo unde mă scufund eu, este o adincime nemăsurată ; 
— acolo — îmi închipui — sînt comori şi mai frumoase ; dar 
acum nu le pot atinge ; mă mulţumesc deocamdată cu lucru- 
rile mai uşoare pe care le găsesc deasupra ; iar dacă nu ori- 
cine este convins de valoarea lor, sufletului meu îi sînt cu- 
totul de ajuns.“ em ci a ji aia ati 

„Prea bine, răspunse cel dintii, explicaţia asta mi se pare 
cuminte. Ai dreptate să fii așa cum ţi se potriveşte mai bine. 














Poate să-ți mai sporească puterile și atunci ai să ajungi pînă 
la fund ; dacă nu, tot bine ; fiecare poate acționa numai în 
felul său.“ 

Și și-au dat mîna și s-au despărţit ca buni prieteni ; unul 
a plecat într-o parte, celălalt în alta. 

Înțelegerea dintre ei fu însă curînd tulburată. Căci într-o 
bună zi li se alătură o corcitură pocită de pe meleaguri ne- 
cunoscute, care de asemenea se dădea drept scufundător. 
Acesta se apucă să le ţină o cuvîntare măreaţă, ţesută numai 
din minciuni gogonate. El credea că va putea dobîndi stă- 
pînirea asupra lor prin vorbe ; de fapt era un fricos. „Eu 
însumi am ajuns la fund în locurile cele mai liniștite și mai 
adinci ale apei. Abia acolo — căci cine se încumetă în locu- 
rile pline de stînci ? —, abia acolo am văzut comorile cele 
mai minunate ale lumii și cele tăinuite oricărei fiinţe.“ Po- 
vesti că, de o parte, a văzut cerul, iar de cealaltă iadul, şi cine 
intra într-unul și cine în celălalt, și peste acestea erau puşi 
trei stăpînitori veşnici, contopiţi într-o singură persoană şi 
înconjurați de îngeri și diavoli și mai multe asemenea lucruri. 
Și astfel umplu el mai întîi adîncurile cu poveşti mitologice, 
se întoarse apoi către ascultătorii săi, deplînse modestia sim- 
plă a unuia, condamnă în cuviniele cele mai violente sigu- 
ranța calmă a celuilalt și, în cele din urmă, scoase la iveală 
o carte groasă pe care pretindea că o scosese din adîncul cel 
mai afund ; în ea se aflau cică toate poveștile sale ; dar în 
ea trebuie să creadă toată lumea sub pedeapsa afuriseniei, 

Scufundăterul de suprafaţă se sperie. Celuilalt i se răz- 
vrăti sufletul puternic şi, cu tăria de neînvins a unei cuvîn- 
tări simple, respinse începutul străinului și dădu în vileag 
fără cruțare ncadevărul spuselor sale. „Cunosc, încheie el, 
măcar o parte a adincurilor ; dar tu nu cunoşti nici atîta, ai 
fost prea fricos ca să te încumeţi cumva mai în adîncuri. Pe 

cînd eu, deducînd din cunoștințele mele, mă gîndesc că odată 
şi adîncurile întunecate vor primi o lumină clară. Cine nu 
este de această părere, pentru că nu cunoaşte deloc adincul, 
acela rămîie modest la suprafață și mulțumească-se cu 
aceasta. E rău însă ca, atunci cînd tu însuţi nu ştii nimic, să 
născoceşti poveşti cu himere şi să le impui cu sila altora drept 
bani curaţi“, 

Aceasta deschide ochii scufundătorului mai slab. Se ală- 
tură tovarăşului său de ispravă şi amîndoi strigară împreună 
mincinosului : 

„Omule, du-te de la noi şi lasă-ne în pace; altora să le 
îndrugi tu asemenea gogoși !“. 

Atunci străinul o șterse de acolo spumegînd de furie și 
ocărînd. 

Iar cei doi își dădură iară mîna și rămaseră mai departe 
prieteni. (Epistolar, noiembrie 1860) 


8 — În privința desăvîrşirei, cel mai greu e să nimerești 
sănătoasa cale de mijloc. Pe deoparte, ea este o însuşire așa 
de necesară pentru orice lucru temeinic, încît înveţi a o 
prețui cu atît mai mult cu cît devii mai matur. Pe de altă 
parte, n-ai voie să exagerezi, altfel stai pe loc şi nu faci ni- 
mic. Cum în lume nimic nu-i absolut, fiecare premisă presu- 
pune totdeauna alta şi de atîtea premise n-ajungi niciodată la 
concluzie. Pregătiri fără sfîrşit împiedică fapta. Cînd ești 
prea tînăr, cazi în extrema întîia : lucrezi uşuratic. La o anu- 
mită trecere spre maturitate, devii mai conştiincios, te tot 
pregăteşti şi amii lucrul fără nici o socoteală. În această si- 
tuaţie, ca şi în oricare altele, determinant este ritmul împre- 
jurărilor, Apucă-te de lucru cu nădejde și aşează o piatră, 
care, chiar dacă încă nu înseamnă clădire, este totuşi o piatră 
de temelie. 

9 — E o nefericire caracteristică de care ești singur vinovat 
şi anume tăria şi conștiința de a te comporta după propriile 
tale. principii, fără însă să ai bărbăţia şi înțelepciunea de a 
suporta liniștit şi consecințele lor firești. (Aforisme etice... 
1862) 


10 — Este mai bine a avea un inimic cum se cade decît zece 
amici necăliți. (Dizertafiunea „Pentru ce limba latină...“, 
1863) 


11 — Omul, în privirile sale spre viitor, apropie totdeauna 
prea mult, prin micșorarea datorită perspectivei, intervalele 
dintre diferitele puncte ale vieţii, și abia cînd se află între 
ele, își dă seama cît de mult va mai dura. Astfel, întreaga 
viaţă nu este altceva decît consumarea extensivă de proiecte 
intensive, ceea ce, dacă nu observi la timpul potrivit, pentru 
a nu te lăsa amăgit, face din existenţă ceva lipsit de farmec. 
(Epistolar, martie 1863) 


12 — Sentimental nu-ţi poţi îngădui să fii decît faţă de oame- 
nii buni ; dar, dintre cei pe care-i avem de obicei în jurul 
nostru, trei sferturi sînt răi ; iar din sfertul rămas, abia a 
zecea parte poate fi bună. Şi acest raport este valabil mai cu 
seamă în privinţa femeilor. Aici te poţi lăsa cu totul în voia 
simțurilor, dar în ce privește spiritul, tocmai de aceea tre- 
buie să te ferești de două ori. (Epistolar, 3 martie 1863) 


13 — Fereşte-te de a da sfaturi. Problema e prea grea şi 
răspunderea mare. Tu dai sfatul după natura ta. Aceasta însă 
„rareori se potriveşte cu natura celui ce te întreabă. Altfel 
“spui tu, altfel înţelege el. Sfătuind prudenţă, produci  slăbi- 
ciune, și unde cereai tărie, se aplică violenţă. Un element 


- 

străin s-a introdus în sufletul celuilalt, şi el şi-a pierdut mă- 
sura. (Aforisme, 1868 ; reluat şi reformulat în 1880, 1892 şi 
1908) 


14 — Unii înaintează prin protecție, mulți prin supunerea . 
oarbă la opinia altora, cîțiva prin împotrivire energică la toi 
ce dezaprobă, croindu-și viața după a lor individualitate. Toate 
aceste căi pot conduce la ţintă numai să fie urmate cu sta- 
tornicie. A-ţi schimba deodată felul, a deveni energic din 
pasiv ce erai, a te arăta independent din supus ce ai fost, 


aceasta nimiceşte succesul vieţii. (Aforisme, 1868 ; reluat și 
reformulat în 1892 şi 1908) 


15 — Este lipsă de dreaptă cugetare cînd cineva, pentru a 
se justifica de o faptă, arată cauza care a produs-o. Firește 
că tot ce se întîmplă în lume. are o cauză. Dar a o explica 
nu va să zică a se justifica. (Aforisme, 1868 ; reformulat în 
1880 şi reluat în 1892 şi 1908) 


16 — Oare totdeauna vom arunca noi pietre cu speranţa că 
au să ajungă în lună ? 

Nu ajung în lună ! Și ori de câte ori se va face încercarea, 
poate să se strice braţul aruncător, dar piatra nu va ajunge 
la acea ţintă iluzorie. 

Pentru ce sînt legi în fizică ! Şi pentru ce legi în istoria 
universală ? (Aforisme, 1868) 


17 — Respectul exagerat pentru întregimea cugetării îm- 
piedică acţiunea. Căci orice faptă este o verigă ruptă dintr-un 
lanţ infinit, şi omul activ este din capul locului condamnat 
la fragment. (Aforisme, 1868 ; reformulat în 1892 şi: 1908) 

18 — În situaţia cea mai nedemnă ajung oamenii care au 
destul curaj pentru a face o faptă după îndemnul conștiinței 
lor, dar nu au destul pentru a-i suporta urmările. i 

Căci ce este nedemn ? — Tot ce e pe jumătate. (Aforisme, 
1868 ; reformulat în 1892) 


19 — Principiile generale singure sunt în sine indiferente 
pentru bine şi rău. Principiile sunt abstracte, binele și răul 
sunt concrete, Aplicarea se încearcă să le puie în legătură ; 
însă aplicarea este o lucrare deosebită, care nu rezultă din 
principii. (Aforisme, 1988 ; reformulat, mai concis, în 1880 
şi 1892) 


20 — Don Quijote credea că morile de vînt sunt uriași. Oa- 
menii de rînd cred că uriaşii sunt mori de vînt. (Aforisme, 
1868 ; reluat parţial în 1880 și în 1892, și 1908) 


21 — Sînt oameni cu consecinţe. A fi în relaţie cu ei e 
bine sau este rău, dar niciodată indiferent. (Aforisme, 1868 ; 


reluat în 1880) 


22 — Fidelitate — bine, adică aproximativ statornicie. Dar 
de ce asta să însemneze exclusivitate ? (Ins. ziln. noiembrie 
1872) 


23 — Soarta nu vrea extreme. Din chiar mijlocul răului se 
naşte reacţia spre bine, şi gerul cel mai greu zugrăvește pe 
fereastră flori de primăvară. (Aforisme, 1880 ; reformulat 
în 1892 şi 1908) 




















24 — Arta vieţii ? Rezervă, discreţiune, cumpătare, în ge- 
nere negaţiune și în rezumat abnegaţiune. (Aforisme, 1880 ; 
reformulat în 1892 şi 1908) 


25 — Dacă e important să ştii ce știi, deopotrivă de impor- 
tant este să ştii ce nu ştii. (Lecţiunea..., 1884) 


26 — Aproape nimic nu-ţi pot da împrejurările externe ; 
eşti ce ești tu însuţi. (Scris. Ed. Gruber, 1887) 


27 — Corabia strătaie marea cu putere şi lasă în drumul său 
brazda valurilor mișcate. Valurile ajung luntrea cea mică, a 
saltă şi o răstoarnă. 


28 — Toate hotărîrile importante trebuie să le iai singur, 
din adîncul individualităţii tale. Numai cînd se rupe din in- 
fluenţa împrejurimii, este coaptă fapta vieţei. 


29 — Evenimentele cele importante se ivesc pe nesimţite. 
Limba de pe cumpăna soartei stă în moment de echilibru ; 
un grăunte mai mult, și s-a hotărît mișcarea. 


30 — Păstrează-ţi emoţiile pentru lucrurile ce le merită; 
31 — Cînd se află omul în momentele hotărîtoare ale vieţii, 
nu-l mai conduce mintea, care arată numai alternativele. 


Direcţia finală o dă inima. (Aforisme, 1892 și 1908) 


32 — Păzeşte-te a doua zi după un succes. (Aforisme, 1880, 
1892 şi 1908) 

33 — Guvernele cad prin aceleași mijloace prin care au 
ajuns la putere. 


34 — Nici o putere nu se poate suprima în natură ; de aceea 
„e aşa de periculos a o comprima. (Aforisme, 1992 și 1908) 


35 — Unde e o necesitate, trebuie să fie o posibilitate. 


36 — Nici o concepţie de valoare nu se poate întemeia pe o 
neînțelegere, nici măcar un roman. (Aforisme, 1892) 


37 — 'Tot ce e folositor poate fi stricăcios ; e numai chestie 
de măsură. (Aforisme, 1908) 


33 — Vulturul, tocmai pentru că zboară, nu poate să umble. 
(Aforisme, 1919) 


39 — Experienţa te învaţă să preţuieşti mai mult caracterul 
decît inteligenţa. (Aforisme, 1919) 


40 — Cine a agonisit în sine indiferența morţii, a încheiat 
socotelile cu viaţa. (După „Cronica“, 1967) 


(Vezi şi capitolele : morală, religie, ideal, prie- 
tenie, om şi umanism, edu- 
caţie, moarte și nemurire, 
cultură şi civilizaţie) 

41 — Omul avantajat de spirit va domina totdeauna pe cel 
neavantajat și mi-a plăcut următoarea geneză spirituală a lui 
Voltaire : „Oracolul s-a născut în clipa în care cel dintîi hitru 
a dat de un nătărău“. Spiritualitatea dispune din capul locu- 
lui de prerogativă infinită şi nedreptatea aparentă pe care o 
descoperim în ea, pe care unul care gîndește ușor sau pare 
chiar ușuratic mai uşor adună roadele muncii pentru dînsul 
decît unul care muncește în spiritul datoriei împlinite, dar cu 
o sîrguinţă greoaie ; este un fapt care nu poate fi schimbat, 
(Fragment din tinereţea mea, martie 1858) 


42 — Între două persoane sînt insuportabile acele diferenţe 
despre care ei nu pot discuta, cel puţin incompatibile cu ra- 
porturi personale: între ele ; pe cînd, din contra, din con- 
traste despre care se discută liniştit se poate naște o stimă 
reciprocă. 

Goethe zice că omul se caracterizează mai ales prin ceea 
ce găseşte că e vrednic de rîs. Se înșală : omul se caracteri- 
zează tocmai prin ceea ce socotește că e vrednic de plins. 
(Însemnări zilnice, septembrie 1858) 


w 

43 — Marele [om] are pretutindeni nevoie de mult spaţiu ; 
nu există doi [oameni] care să se asemene în totul, dar mai 
„mulţi oameni se pot reuni pentru ea, în ceea ce au mai bun, 
să se asemene parţial și integral laolaltă unui om. Și astfel 
mă sprijin pe cercul de oameni buni pe care îl aflu, iar tu te 
sprijini pe cercul de oameni buni pe care i-ai aflat sau îi vei 
afla — și aici îmi am Dumnezeul care mă face fericit şi mul- 
tumit — unul mai sublim nu pot concepe. 

De aș putea numai să-ţi descriu ce s-a petrecut în mine 
cînd am ajuns la această convingere fermă, cînd l-am văzut 
în omenire nemuritor pe omul merituos, cînd în cel mai bun 
om pe care mi-l imaginez i-am văzut reînviaţi în parte pe- 
Goethe și Lessing și Spinoza şi alții — și ştiam că tot ce am 
mai bun din ceea ce am va trăi de asemenea mai departe în 
toți oamenii care mă iubesc ! În asta se află ceva atît de su- 
blim, de calm, de senin, o asemenea pace sufletească, încît o 
scriu aici cu lacrimi de recunoştinţă în ochi : filozofia uma- 
nistă, adevărata ştiinţă este cea mai sublimă, cea mai vred- 
nică de iubire, cea mai poetică, este Dumnezeu. (Epistolar, 
aprilie 1859) E 


44 — Eu am numai un singur lucru : semenii. Dacă îmi lip- 
sese aceștia, atunci întregul univers nu mai are pentru mine 
nici un preț. (Epistolar, iunie 1859) 


45 — Niciodată, cînd cerul este spuzit de stele, în mintea. 
mea nu se va înfiripa o cugetare falsă. 

Lumea este pustie pentru cel pustiu, pentru cel ce trăiește 
e vie — cum adevereşte Protagora: Omul e măsura tuturor 
lucrurilor. (Epistolar, august 1859). 





Rar: emca pin 0 A rteye Eaoet Et PT E S ZII ri iai 
DESPRE OM ȘI UMANISM "41 











46 — Impresia sublimului o poţi avea atunci cînd contempli 
marea la Neapole, cînd te afli la poalele unui munte, al cărui 
vîrf nu mai poate fi atins cu privirea, o poţi avea cînd pri- 
veşti cerul înstelat, a cărui mulțime de stele şi depărtarea 
dintre ele nu mai pot fi înţelese, o poţi avea, într-un cuvînt, 
pretutindeni unde obiectul depășește graniţele capacităţii 
noastre senzoriale. (De aceea Jean Paul definește sublimul 
ca infinitul aplicat.) În faţa sensibilului nemărginit, sîntem 
respinşi în cele mai înguste limite ale spiritualului, din care 
(ajungem) la un punct mărginit, la sanctuarul eului nostru, 
la conștiința de sine, Apoi însă se stîrnește în noi opoziţia 
spiritului, iar ultima impresie a unui obiect sublim cu pri- 
vire la noi înşine este : mîndrie, recunoașterea superiorității 
spiritului. Este o teză teologică absurdă și josnică aceea după 
care marile opere ale naturii ne-ar inspira umilință. Acestea 
ne fac să ne simţim mîndri, dacă nu sîntem cumva lași, mîndri 
pentru că sîntem mai sublimi decît toate obiectele sublime, 
care depășesc capacitatea noastră senzorială, mai sublimi 
pentru un singur lucru, fără de care pînă și tot ce poate fi 
îmai înalt este lipsit de valoare în sine, pentru conștiința de 
sine însuși. 

„ Priveliştea acestui oraş [Braşov] nu oferă această mîn- 
drie, această întoarcere la sine şi la propria valoare. Dimpo- 
trivă : în timp ce vezi orizontul mărginit. pretutindeni de 
munţi, iar prezentul mărginit de monumente ale trecutu- 
lui — limitele propriului eu sînt inundate (căci „orice re- 
prezentare provoacă sensul contrar“ — Goethe), fiinţa ta se 
extinde pînă la perceperea umanităţii — şi niciodată nu simţi 
mai bine măreţia umanismului lui Herder decit pe înaltele 
alei ale acestui oraș minunat. [...] 

Prin urmare, abia atunci pofi înţelege umanitatea, cînd 
ai renunţat la propriul tău eu ; mai departe : abia atunci îţi 








iubeşti cu adevărat patria cînd eşti în stare să-i jertfești pro- 
pria ta persoană ; îți respecţi prietenul abia atunci şi abia 
atunci ești vrednic de el, cînd ești gata să-ţi dai viaţa pentru 
dinsul ; abia atunci ești într-adevăr entuziasmat pentru o 
idee adevărată, cînd nu eziţi să înfrunţi moartea pentru ade- 
vărul ei. Dar umanism, iubire de patrie, prietenie şi luptă 
pentru un ideal sînt cele mai înalte piscuri, abstracţiunile 
activităţii şi moralei umane. Se produce astfel ceva caracte- 
ristic, anume că toate aceste abstracţiuni conţin în ele moar- 
tea concretului, că generalul reclamă distrugerea individua- 
iului. Şi este, de asemenea, morala cea mai înaltă ca eu să 
renunţ la ceea ce am individual pentru general, ea impor- 
tanţa vieţii mele reale să constea abia în relaţia ei cu tota- 
litatea. (Epistolar, 1859) 


47 — E suprema expresie a libertăţii omului [faptul] că el 
îşi poate întîmpina firesc propria lui moarte. 

El poate. Această potenţialitate e cu totul îndestulătoare 
pentru relevarea inteligibilului în puritatea sa deplină, pen- 
tru relevarea conștiinței de sine. Și această conştiinţă de 
sine nu e doar un oarecare singular punct, un simplu Ego, 
ci dimpotrivă e un raport al acestui eu cu umanitatea, cu 
adînca ei fire. Cine n-a conceput această relaţie a eului său 
cu în sinele lumii, n-are nici un fel de conştiinţă de sine. (Re- 
lația — 1859) 


43 — Ca. tînăr spirit cercetător care s-a simţit lăuntric 
constrîus să respingă o atît de multilaterală autoritate, şi 
anume recunoscută de Schleiermacher î însuşi, și din frica de 
a nu mi se imputa lipsa de modestie, trebuie să folosesc aci 
prilejul să-i aduc tot lui Spinoza adîncă mulţumire pentru 
două gînduri cuprinse în Etica sa (Ethica, Partis IV, prop. 23). 

Odată pentru enunţurile : Homo tantam quatenus ex eo de- 
terminatur, quod intelliget potest dici ex virtute agere ji 
Omul este determinat de către sine atît cât e în drept să spună 
că acţionează din virtute / şi (Pars IV, prop. ultima) „Bea- 
titudo non est virtutis praemium, sed ipsa virtus“ (Fericirea 
nu este premiul virtuții, ci e virtutea însăşi), deoarece în 
aceste enunţuri e cuprins gîndul lui Socrate ; (după convin- 
gerea mea, în ciuda celor contrare, susținut de Herbart, Vol. I, 
ed. citată, pag. 126), iar eu din acestea am desprins înalta 
consideraţie pentru veritabila morală umană a lui Spinoza 
şi a acelui fermecător înţelept al antichităţii. Apoi pentru 
al său cogito (Spinoza, Ethices, pars II, prop. XI, Schol 2) 
şi apoi tertii generis, pentru Scientia intuitiva. Şi acest sin- 
gur gînd lămurește viul interes pe care Lessing şi Goethe i 
l-au purtat lui Spinoza ; acest. genial gînd se întrevede în 
apercu-ul lui Goethe, în a sa metamorfoză a plantelor ; lumina 
acestui gînd lucește înfăţișîndu-ne măreţia lui Shakespeare 
în dramă, a lui Shakespeare care în personajele sale ne înfă- 
țișează individualul, totodată, însă astfel încît în el — în in- 
dividual, — se reflectă deplinătatea genului sustras vremel- 
niciei — autentică expresie a ceea ce Goethe și Schiller au 
denumit „reflexul, adînca alcătuire“ („den Schein, die 
Gestalt“). Numai în acest sens pot concepe enunţul plin și 
greu de înţeles al lui Goethe : 


„Der Schein, was ist es dem das Wesen fahlt ?* 
„Was Wesen wăr'es, wenn es nicht erschiene ?“ 

„(Ce este aparența dacă-i lipseşte esenţa ? ` 

„Ce ar.fi oare esența dacă nu-ar apărea Le ADR E 
Ea m: i - = (Relația — 1859} 

49 — Este ceva întristător, în fond, în faptul că negativul 
are o putere mai mare decit pozitivul, că eu abia cînd sînt 
departe de cineva, mai degrabă decît atunci cînd mai eram îm- 
preună, väd ce aveam în el. 


50 — În jurul oricărei fecioare şi a orice e fecioresc, se dez- 
voltă o asemenea atmosferă de vrajă încît, mie unul ca alde 
noi, mi se pare ca un 'animal, care pătrunde nătîng şi bîj- 
pîind acolo. Iar animalul pătrunde totuşi pe bîjbîite ; şi orice 
primă clipă a unui nou teritoriu abia cucerit este una so- 
lemnă şi păstrează încă beatitudinea dragostei, dar îndărătul 
oricărei noirealităţi se află un paradis pierdut. Atinge în trea- 
căt aripa fluturelui ; de ce trebuie oare ca pulberea lui să 
fie iremediabil pierdută ? (Epistolar, aprilie 1960) 


51 — De aceea este Faust marea tragedie a omenirii și de 
aceea exercită el necontenit asupra noastră influenţa sa ma- 
gică, pentru că întruchipează măreţia noastră și nimicnicia 
noastră, fericirea noastră şi nefericirea noastră : căutarea de 
fiecare dată și găsirea de nicicînd. Şi el caută iarăşi şi iarăși ; 
iar cînd a găsit, s-a sfîrşit ; și totuși n-a găsit nimic altceva 
decît nevoia 'de a căuta fără odihnă. În mare, faptul de a fi 
“dorit este cel mai măreț lucru pe care îl putem dori. 

“Omenirea străbate drumul unei parabole, ale cărei rami- 
ficaţii se despart la nesfîrșit şi nu-și ating niciodată punctul 
final. Geniul ei caută mai departe în infinit și găsește mereu 
doar un finit, din care pricină nu-și află niciodată odihna : 
„nu-i este.dată nici o limită veșnică, dar veșnic [are] o limită“. 

De âceea, cel mai mare merit al nostru este de a fi stră- 
bătut o distanţă limitată a drumului veşnic, cea mai mare fe- 
ricire a noastră, de a nu trebui s-o străbatem în prea mult 
“timp. (Epistolar, sept. 1860) 

52. — În ce mă privește, aş azvîrli, la nevoie, cele opt vo- 
lume ale lui Fichte în foc, ca să păstrez unica frază a lui 
Protagoras : „Omul este măsura tuturor lucrurilor“. 


53 — Sufletul simte o spaimă de moarte față de unilatera- 
litate. Numai în relaţie există viaţă. (Epistolar, noiembrie 
1860) | 


54 — Cînd vizităm pentru prima oară un oraş interesant, ne 
îndreptăm spre un loc mai ridicat, pentru a- -l cuprinde din- 
tr-o singură privire ; tot astfel se impune, în cazul nostru, 
să ne înălţăm pe acea culme sublimă care să ne ofere ima- 
ginea cea mai vastă şi limpede a metropolei ştiinţei întinse 
în valea liniştei. Acest punct de plecare sublim este cea mai 
i la dar şi cea mai puţin cunoscută dintre fiinţe: 
omul. 


55 — Este acea frumoasă însușire ce se ivește mai totdeauna 
la`femei, acel tact: sufletesc care, de cele mai. multe ori fără 
concursul rațiunii, le arată. calea de urmat, împodobind. ac- 
țiunile lor cu fermecătoarea prospețime a spontaneității. 


56: — Caracterul îi dă omului libertatea interioară ; cu alte 
cuvinte : într-un caz dat, omul nu mai poate acţiona în mod 
arbitrar într-un. fel sau altul, ci trebuie să se lase condus 
de un principiu general ; a fi liber înseamnă a se fi sustras 
capriciilor arbitrariului şi a se fi supus necesității; Binelui 
general. (Consideraţii filozofice, 1860). 


57 — Rosetti [...] este dintr-o bucată, este totdeauna numat 
ceea. ce este, desăviîrșit în sine. Iar mai mult nu poţi pre~ 
tinde de la un om. 

Pe mine mă interesează îndeosebi pentru că sîntem con- 
traste perfecte. Faţă de toleranța lui cam indolentă, eu sînt 
de o asprime cam prea energică. Şi apa mea e liniştită, dar 
pe cînd el este calm pînă la fund, în adîncurile mele cloco- 
tește furtuna şi nu se limpezește decît spre suprafaţă... El 
este senin, și eu sînt la fel ; dar el rămîne incolor, iar eu nu 
sînt niciodată astfel ; eu am totdeauna o culoare pregnantă, 
mereu verde, în ultimii ani roşu aprins și, alături, din feri- 
cire, albastru-închis. Deosebirea cea mai sensibilă dintre noi 
se manifestă însă față de vreo idee. El respectă ideea ; eu o 
critic. El i se supune şi o adoră, eu o supun și triumfez ; el 
se lasă, de exemplu, la nesfîrșit, sub influenţa divinității ome- 
nirii, eu o disec și o analizez în cartea mea ca pe o noţiune 
la care nu trebuie să-mi rămînă nici o trăsătură nelămurită. 
Pe latura aceasta el este mai profund poetic, iar eu sînt strict 
științific. (Epistolar, decembrie 1860) 


58 — Fapt ciudat, dar măgulitor pentru perspicacitatea po- 
porului, iezuitismul este privit cu multă neîncredere, ba chiar 
cu aversiune. Căci principiul său fundamental afirmă, îm- 
potriva adevărului omenesc și adevăratei omenii, că scopul 
sfințește mijloacele. Aşadar nu scopul sfințește mijloacele, ci 
dimpotrivă, el dobîndește însemnătate doar atunci cînd mij- 
loacele necesare atingerii lui, izvorînd dintr-un spirit nobil 
și sublim, sînt de asemeni sublime și nobile. Propus unui spi- 
rit josnic, scopul cel mai măreț va fi tîrît în abjecţiune, iar 
de va fi atins, va trăda nimicnicia sumbră a mîrşavului mij- 
locitor. 

Așadar, numai celui ce consideră scopul prin prisma unei 
subiectivităţi alese, apte să cuprindă universul întreg, numai 
celui „iniţiat de Spirit cu o privire zîmbitoare“, numai aceluia 
îi este. dat să atingă scopul, conferindu-i o nebănuită însem= 

nătate, căci numai mîinile sale ştiu să facă să iradieze și din 
obiectul cel mai mediocru aureola unei sacre universalități. 

Această idee poate fi urmărită în fiecare cilpă a vieţii 

cotidiene. Darul cel mai modest (scop al donatorului) dobîn- 
dește în ochii noștri o indicibilă valoare atunci cînd a izvorit 
dintr-o elocventă delicateţe sufletească (mijlocul) ; iar oferit 
cu intenţii josnice, și cel mai preţios dar este lipsit de valoare. 
Astfel, unul şi același scop este ba sacru, ba profan, după 
cum este luminat de flacăra sfîntă sau sumbră a mijloacelor 
folosite ; într-adevăr, ca fenomen izolat, darul este în sine 
abject, lipsit de valoare ; caracterul universal al mijloacelor 
ce-i conferă preţ, străluceşte însă glorios deasupra sa. (Con- 
sideraţii filozofice, 1860) 
59 — Uneori sufletul omului parcă ar trebui să se piardă în- 
tr-un punct gol. Poetul numește asta tristeţe infinită, filozo- 
ful îi zice ideea neantului — pustiul ! Pentru cel dintii, mai 
are încă ceva atrăgător în sine ; pentru ultimul însă este ne- 
liniştea funciară a existenţei. 

Acest punct gol este centrul în jurul căruia se învîrtese 
demenţa și raţiunea. Cine şi-a cufundat ochii în el, dobin- 
dește de aici dimensiunea vieţii sale. 

Totul este aparenţă ; şi ce este esenţă ? Moartea. Cada- 
vrul putrezeşte. În sine, esenţa lui nu are nici culoare, nici 
strălucire, nici greutate ; aceasta este 8 [noţiunea], iar B 
[noțiunea] este moartă. Il y a un éternel ennui dans Punivers, 

Nu este teribil de ridicul că oamenii doresc mereu să în- 
ţeleagă esența unui lucru ? Fiţi bucuroşi că aveţi speranţa. 
Dacă pătrundeţi mai adînc, vă cuprinde dorul de moarte. Mă 
simt de parcă aş fi înconjurat de leșuri ; odaia pe care o am 
în faţă este o nălucă cenușie, incoloră. 

Există ceva îngrozitor : principiul că adevărul nu-i decît 
unul singur este, într-un anume sens, fals. Există tot atîtea 
adevăruri cîte puncte de vedere există. La ce foloseşte să se 
pretindă de veacuri că un anumit punct de vedere este ade- 
vărat; dacă 9/10 din oameni se ocupă totuși de fleacuri în 
falsul lor preconceput ? Încearcă numai să dovedești unui 
nebun că nu are dreptate ! Cînd cineva nu-și mai poate recu- 
noaște poziția în familie și în societate, o aparenţă deci, se 
zice că e nebun. Dar cîţi nebuni nu există în domeniul spiri- 
tual ! Frumosul — cine ştie dacă e absolut ? Cei mai mulţi 
îl confundă cu plăcutul şi cred că părerea lor subiectivă este 
decisivă pentru ei. Ce folos că abia la zece mii dacă găsești 
un estetician ? Şi nu este la fel oare cu adevărul ? 

[...] Bineînţeles, cînd trăieşti singur, nu ai nevoie să faci 
această reflecţie disperată ; ai adevărul şi frumosul, ești con- 
știent de ele ca de ceva absolut şi asta e bine. Dar între mulți, 
între mulţi care consideră absolutul tău drept tot relativ, 
convingerea ta, cu neputinţă falsă, drept nepotrivită şi nea- 
devărată ? Ce faci atunci ? În viitor, desigur, în omenire, în 
general, se va releva adevărul tău ; dar pentru tine, în timpul 
tău prezent, în fiecare om, în particular ? — Îţi vine uneori 
să te dai cu capul de perete și să-i smulgi pe oameni par 
force din prostie. Aşa devii tot mai însingurat, iar a lucra 
pentru omenire înseamnă să te îndepărtezi de majoritatea oa- 
menilor și să trăiești pentru noţiune. (Epistolar, septembrie 
1661) 


60 — 'Toate lucrurile sînt indiferente în sine şi depinde de 
oameni să facă ceva din ele... La fel se petrece și în lumea 
morală, Ceea ce se află în afara ta este străin în sine și lip- 
sit de culoare. În măsura în care conștiința ta îl preia şi ceea 
ce face conştiinţa ta din acest lucru, numai în această mä- 

sură și numai acest lucru este un obiect al psihicului tău. 
Astfel, contradicţiile lumii nu se află în ele însele, ci în tine. 
Unul și același lucru este trist şi este vesel, este bun și este 
rău, după cum l-a creat relaţia propriului tău suflet, 

Aceeași ştire te lasă indiferent, sau te indispune sau te 
înveseleşte. Pe tine, după cum reacționează propria ta dispo- 
ziţie la aceasta. Căci tocmai asta este : numai în chipul în care 
primim totul în conştiinţă, numai astfel există totul pentru 
noi. De aceea, este absolut adevărat proverbul german: 
„Fiecare e făurarul propriei sale fericiri“, Categoric şi fără 
excepţie. Căci în fiecare, și nu în afară, se află contradicţia 
dintre fericire şi nefericire, ca și contrastul dintre luminos și 
întunecat, dintre tare şi încet. Deci, dacă ești nemulțumit, 
să nu ai slăbiciunea de a da vina pe altcineva, ci trebuie să 
ştii că tu ești nemulțumit de tine şi în tine însăţi ; dacă ești 
nefericit, eşti de tine şi în tine ; cauza nu se află nicăieri în 
altă parte. 


61 — Este ceva înspăimîntător în gîndul, indiferent în sine, 
că eu nu-l văd astăzi pe Syrius, aşa cum apare astăzi, ci cum 
era cu o mie de ani în urmă ; că el poate a pierit între timp 
de cinci sute de ani — dar mie îmi va face semn totuși cît 
voi trăi, nălucă luminoasă în spaţiul cosmic. (Epistolar, aprilie 
1862) 


62 — Cînd înaintea Naturii creatoare se întăţişă omul pen= 
tru prima oară, sufletul omenesc cu dorinţele lui de totdeauna 
şi cu mulţumirea de niciodată, cu egoismul radical şi cu min- 
tea şi inima accesorii : atunci Natura se sperie de propria ei 
faptă și, suflînd în băşica de săpun, o osîndi la moarte... 
Aceasta a fost judecata cea dintii, care a scutit omenirea de 














judecata cea din urmă. (Aforisme, 1968 : reformulat în 1880 
şi 1892) 


63 — În faţa unui abis te înfiorezi. Tot aşa în momentul cînd 
simți deosebirea adîncă ce te desparte de aproapele tău. 
(Aforisme, 1868 ; reformulat în 1880) 


64 — Sălbaticii din America schimbau aurul şi mărgărita- 
rele pentru cioburile de oglindă din Europa. Aşa fae şi copiii, 
şi mulţi dintre noi rămîn copii toată viaţa. (Aforisme, 1868, 
1892 și 1908) 


65 — Mijlocul e superior scopului şi-i regulează valoarea. 
Prin urmare, fraza iezuiţilor trebuie întoarsă : mijlocul jus- . 
tifică scopul. (Aforisme, 1868 ; reformulat în 1880 şi 1908) 


66 — O măsură a oamenilor şi a lucrurilor este propria lor 
umbră. (Aforisme etice, estetice şi critice, 1862 ; reluat în 
1868 şi 1880, 1692 şi 1908) 


67 — Omul rău se pierde prin partea sa cea bună, omul bun 
prin partea sa cea rea, (Aforisme, 1868, 1892, 1906) 


68 — Un om este o sumă de stări sufletești înșirate una după 
alta pe firul timpului. Firește, cu trecerea vremii, e hotă- 
ritor elementul înăscut cel mai tare. Numai că elementele 
sufletești sînt în fiecare foarte felurite şi multe dintre ele 
ajung în mod succesiv la lumină în manifestarea de fiecare 
dată. La fiecare atare manifestare, trebuie să distingi ceea 
ce e slab și trecător de ceea ce e tare şi revine mereu la ceva 
esenţial. Deci : [omul e] produs al evoluţiei și din cauza 
aceasta necesitatea de a privi un spaţiu de timp al vieţii mai 

întins, sintetizîndu-l, spre a avea o imagine exactă despre 
cineva. Poate abia între 20 şi 40 de ani poți şti ce devine și 
ce este cineva. (Însemnări zilnice, decembrie 1880) 


69 — În momente de adîncă simţire, se deschide în inimă 
abisul infinitului ; aripa morţii atinge pe muritor și-i pre- 
vestește soarta. (Aforisme, 1880, 1892) 


70 — Dacă creştinismul de la originea lui a înscris în frun- 
tea preceptelor sale pentru regenerarea simţirilor faimoasa 
cerinţă : iubește pe de-aproapele tău, ştiinţa cea mai exactă 
în toată dezvoltarea ei nu poate culmina pentru regenerarea 
gîndirilor decît în cerința finală : cunoaște pe-de-aproapele 
tău. 


71 — În fiecare om sînt cel puţin doi oameni : omul ideilor 
şi omul simţirilor (minte şi inimă). 

Vei greşi totdeauna dacă vei judeca pe om numai după 
ideile ce le exprimă, chiar dacă ai constatat că sînt adevă- 
ratele lui idei. Trebuie să aștepți ocaziile de a-i constata 
adevăratele lui simţiri, cel puţin în privinţele mai impor- 
tante. 


72 — Sînt oameni care sînt entuziaști în impresiile artistice 
şi zgârciţi în viața zilnică, miloși în unele momente și invi- 
dioși în altele, generoși şi totodată deşerţi şi fricoşi, foarte 
inteligenţi şi totodată foarte cruzi şi foarte înșelători ş.c.l., 
şel. Numai constatarea efectivă din experienţă ne poate 
arăta care anume amalgam există în omul ce ne interesează, 
şi orice concluzie anticipată de la unele însușiri constatate 
"Ja altele încă neconstatate este greșită. Aplecarea noastră de 
a presupune fără reflectie că cine este, de ex., inteligent esta 

şi bun, că cine este entuziast are să fie generos, trebuie din 
capul locului înfrînată pe temeiul înţelegerii acelei condiţii 
primordiale a îngustimii conștiinței. 


13 — Prin nenumărate şi nenumărabile evoluţii, puterea 
creatoare a naturii a scos din starea primitivă a haosului 
amorțit formele mișcătoare ale vieţii organice, Și înlăuntrul 
acestei vieţi organice, prin cea mai concentrată încordare a 
Jucrării de mii şi poate milioane de ani, de abia s-au putut 
urca organismele de la mişcarea automatică în plante spre 
ticărirea inteligenţei în animale şi spre cercul luminos al în- 
țelegerii de sine în om. Cînd pentru întîiași dată s-a deschis 
ochiul conştiinţei în lumea pînă atunci întunecată şi neştiu- 
toare, s-a înființat o a doua lume — lumea ideilor — peste 
vechea lume a materiei nereflectate. Dar așa de rafinată a 
fost această nouă înființare, așa de greu a fost saltul vital 
peste abisul ce desparte materia de spirit, încît pînă astăzi 
numai o îngustă rază de lumină ne-a putut fi deschisă pen- 
tru a ne da seama de viața sufletească. 

Cum prin această rază îngustă ni se arată lumea internă, 
trebuie să cercetăm cu luare aminte şi să însemnăm cu răb- 
dare ; poate va veni și epoca mai fericită cînd vom ști cum 
este această lume și cum trebuie explicată în adînca ei esență 
şi rădăcină. Experienţa stăruitoare, dar neprevenită va ră- 
minea pentru mult timp singura noastră călăuză pe calea 
cea întunecată ; ea va trebui să ne ferească mai ales de a 
nu aluneca pe povîrnișul spre care înclină tocmai acea idea- 
litate a inteligenţei nou zămislite, adică de a ocupa cu fan- 
tome şi ficțiuni ale imaginării subiective tot locul gol lăsat 
acolo, unde nu s-a putut încă forma o corespondenţă exactă 
între lumea reală şi reflectarea ei în idei. 

74 — Dacă am voi să ne exprimăm în forma aforismelor 
obişnuite, am putea zice : un izvor adînc este ascuns în fie- 
care om de cultură, însă precum izvorul s-a format picăturë > 
cu picătură de la momentul naşterii, tot așa nu clocotește la 
lumina zilei decât picătură cu picătură pînă în momentul 
morţii, şi cei mai mulţi din noi ajung chiar la ultima clipă 
a existenței lor fără să-și fi putut spune ultimul cuvînt. 


75 — Omul tînăr nu este, ci devine ; numai despre omul bă- 
trîn se poate întrucîtva zice că este, fiindcă a fost și s-a 
dovedit. : 


76 — Vezi un tînăr de aparență foarte simpatică, se intere» 
sează la toate, a învățat bine la școală, a fost dintre „premi- 
anți“, „promite mult“. Trebuie să mai aștepți înainte de a-ți 
forma judecata asupra lui. Nu e lucru mare să promită, lucru 
mare e să ţie ce promite. 


77 — Tinerețea e totdeauna o enigmă, vîrsta matură e dez- 
legarea enigmei. 

Şi acest fapt nu e decît o urmare a acelei condiții pri- 
mordiale a sufletului omenesc, după care viaţa lui este le- 
gată de forma succesivă a timpului și nu se poate deschide 
simultan cu spaţiul ; omul este istoric şi nu poate fi static; 
formula lui este o formulă de mișcare, și nu de echilibru 
stabil. 


78 — Cunoaşterea omului — un lucru așa de neapărat tre- 
buincios şi încă de o trebuinţă crescindă cu sporirea tuturor 
relaţiilor omenești — nu se poate dobindi astăzi afară da 
micul ajutor al unor culegeri de maxime și aforisme și poate 
al unor romanuri şi drame, decît prin propria experienţă, 

Ce e drept, propria experienţă este cea mai bună școală ; 
numai că taxele acestei şcoli sînt prea scumpe ; le plăteșşti 
de regulă sub forma unei adinci suferinți, și cînd ţi-ai cîș- 
tigat testimoniul absolutoriu, ai ajuns adeseori la sfîrșitul 
vieţii și este prea tîrziu ca să te mai foloseşti de el. 

Singură știința, în înțelesul strîns al cuvîntului, ar fi 
chemată să aducă aici o îndreptare. Căci o notă caracteris- 
tică a științei este anume de a prinde şi de a rezuma rezul- 
tatul a mii de cazuri individuale sub o singură formulă ge- 
nerală și de a scuti astfel pe om de o mare pierdere de timp 
şi de puteri. (Din experienţă, 1838) 


79 — Nu este nimic mai fals decît împestrițarea unei indi- 
vidualităţi cu fragmente din altă individualitate. Fiecare 
este el însuși şi nu trebuie să fie altul, în bine şi în rău, sub 
pericolul de a deveni o caricatură literară şi etică. (Scrisori 
către D. Zamjirescu, septembrie 1889) 


80 — Omul trebuie înţeles ca un element de evoluțiune. Să 
nu ne întrebăm : ce este cineva ? Să ne întrebăm : ce de- 
vine ? Crește, stă sau dă înapoi ? (Aforisme, 1892, 1908) 


81 — Tot cerul senin, un singur punct negru jos la orizont : 
dar acesta aduce furtuna, (Aforisme, 1892, reformulat în 
1908). 


(Vezi şi capitolele : filozofie, ideal, morală, ade- 
văr, înţelepciunea în viaţă, 
educație, religie) 

DESPRE CONȘTIINȚĂ, PSIHIC, GINDIRE, CREAȚIE, 

39 — Ce minunată urzeală de simţiri latente este sufletul 
>menesc ! Abia trezeşti un simțămînt principal, că acesta 
exprimă în sine toate celelalte porniri și le împresoară cu 
un fel de culoare de părtinire, tulbură sufletul și nu-l mai 
lasă să ajungă la nici o impresie lămurită. (Epistolar, iulie 
1857). 


83 — Rațiunea nu este un rezervor în care torni altă mate- 
rie, ideile, ci rațiune şi idei sînt acelaşi lucru, în măsura în 
care conţinutul acestora din urmă constituie pe cea dintii ;: 
iar cineva care are idei solid cristalizate are, tocmai de 
aceea, şi o rațiune solid cristalizată ; invers, de aceea este 
superior un spirit superior pentru că gîndeşte lucruri supe- 
rioare. (Epistolar, aprilie 1859). 


84 — Din cele 7 tonuri şi 5 semi-tonuri ale octavei se pot 
compune nenumărate melodii, prin succesiunea mereu dife- 
rită a celor 12 tonuri ; dar de fiecare dată, succesiunea no- 
telor se produce după legile imuabile ale armoniei. 'Tot ast- 
fel, oricît de diverse și de numeroase ar fi reprezentările, 
ele ascultă de atotputernicia unei legi severe : 

„Un geniu neclintit domină diversitatea“, geniul rapor- 
tului și al legii (ca urmare a celui dintîi). Iar noi, pe acest 
geniu urmărim să-l descoperim în psihologie. 


85 — Unitatea primordială trebuie să genereze un „unul“ 
și un „altul“ dacă urmărește apariţia vieţii şi a conștiinței 
(„Conștiinţa este dedublare“). Mărimi pozitive și negative, 
magnetism al nordului și al sudului, electricitate pozitivă și 
negativă, viaţă și moarte, și tot aşa mai departe, aceștia sînt 
polii unui dualism, polii unui dualism uriaș, între care miş- 
carea pulsează neîncetat. (Consideraţii filozofice, 1860) 


86 — Ce fericire, dar și ce nefericire, să fii un om superior 
înzestrat. Să înţelegi lumea, să faci perceptibil glasul în care 
o mie de lucruri se exprimă prin o mie de limbi, să te simţi 
una cu nemuritorii tuturor secolelor — este o fericire ase- 
menea celei mai înalte ce poate fi cunoscută pe pămînt. 

Dar umbra este adîncă. Căci sensibilitatea este accen- 
tuată în aceeași măsură şi ecoul durerii în suflet este înmiit 
(şi adesea, din cauza unor lucruri ce nici nu sînt resimţite 
de restul lumii). (Aforisme, 1865—1872, august 1866) 


87 — Cînd curentul electric se transmite dintr-un loc în 
altul, numai o parte a lui merge pe firele văzute de metal : 
o altă parte, tot așa de esenţială, străbate în ascuns prin pă- 
tura umedă a pămîntului. Tot așa, în lumea inteligenței cu- 
vîntul zis este numai un fragment al raportului ce se stabi- 
lește între suflet și suflet ; restul se acordă pe tăcute şi for- 
mează ascunsa armonie a simţirilor omenești. (Poezia, 1867) 


88. — Dacă atingi cu arcul o coardă întinsă în aer liber, ea 
dă un ton, însă vibraţiile i se pierd fără rezistenţă şi nu se 

poate aduce la valoarea muzicală. Pune-i o rezonanță decte- 
subt, şi cu tonul prins și reflectat se naşte instrumentul ar- 
tistic, 

Tot aşa este inteligenţa omenească, a[l] cărei rezervor de 
memorie dă un ecou şi o legătură ideilor singuratice ce i 
se deşteaptă prin lumea dinafară, pe cînd animalul trăiește 
totdeauna sub impresiuni izolate, de regulă mulțămit și plin 
de momentul actual. Acel ecou al inteligenței omului este 
izvorul fericirii şi nefericirii sale, și de aici se vede valoarea 
impresiilor şi reflecțiunilor omenești. Toate sunt numai sta- 
tiile creierilor, rezonanţa fugitivă a violinei, şoptirea miste- 
rioasă în scoica de mare. (Aforisme, 1868) 


89 — Balonul îl poţi ţine la pămînt pînă cînd gazul mai ete- 
ric nu l-a ocupat ; dar odată plin de acest element, el rupe 
funiile şi se înalţă în regiunile ce i se-cuvin. 

Tot așa vocaţiunea în individ, libertatea în stat. (A fo- 
risme, 1868 ; reformulat în 1880 şi 1892) 


90 — Ai simţit imensitatea mării ? Atunci e tot una dacă . 
marea este în liniște sau e mișcată de furtună, dacă strălu- 
cește sub răsăritul soarelui sau dacă asupra-i ultima rază de 
lumină se luptă cu întunericul nopţii. 

Și în sufletul de-aproapelui tău este o imensitate, şi În- 
dată ce ai înţeles-o, ești subjugat. 


91 — Studiul creerilor să înlocuiască ştiinţa sufletului ? — 
Cine cunoaște mecanismul clavirului poate să ghicească fe~- 
Turimea 'nemărginită a melodiilor ?. 


92 — Cine are vocațiune ? Cel ce în momentul lucrării se 
uită pe sine. (Aforisme, 1868, 1892 şi 1908) 

93 — Infidelitatea memoriei vine de acolo că ea păstrează 
adesea numai faptul, dar nu înfățișează trăsăturile feţei și 
stările sufleteşti ce-l însoțesc. Faptul este însă, de cele mai 
multe ori, cu totul indiferent. Numai stările sufleteşti care-l 
însoțesc sînt hotăritoare. Şi atunci te întrebi adesea, mai 
tîrziu, mirat : cum s-a putut numai dintr-atiîtea să se 
nască o neplăcere ? Şi totuşi, s-ar naște iarăși, tot așa în 
împrejurări asemănătoare. Afară doar că s-ar fi întîmplat o 
schimbare radicală. (Însemnări zilnice, 1872) 


94 — De obicei, oamenii sînt indiferenți la chestiuni de stat, 
Ca să se intereseze [de ele], nu e de ajuns activitatea inte- 
lectuală : trebuie să fie prinși sentimental, trebuie să intre 
în joc pasiunea. Într-acesta, opinia publică se aseamănă cu 
sufletul femeilor. (Însemnări zilnice, iunie 1872) 


95 — Niciodată mintea nu conduce ; ea arată numai alter- 
nativele. Direcţiunea finală o hotărăşte inima. (Aforisme, 
1830) 


96 — Numai entuziasmul impersonal pentru ceea ce știi că 
este adevărat în gîndirea ta și pentru ceea ce simţi că este 
frumos în închipuirea ta, numai aceasta îți pune pe frunte 
semnul celor chemaţi. Şi dacă un tînăr cu minte și cu inimă, 
dar care se îndoiește încă de sine, ne-ar întreba : „Prin ce să 
cunosc dacă sînt dintre cei aleși ?“, i-am răspunde repetînd 
un aforism zis odinioară : „Acela are vocaţiune, care în mo- 
mentul lucrării se uită pe sine“. 


Căci ceea ce împiedică atîția oameni, de altminteri inte- ` 
ligenţi, de a. vedea bine, de a gîndi adevărat și de-a serie frus ~ 
mos şi ceea. ce îi condamnă să rămiîie totdeauna niediocik : 


este tocmai mărginirea personalităţii lor în interese exclusiv 

individuale. Prin negura egoismului nu străbate lumina ade- 
vărului, nici căldura frumosului. 


97 — Așadar, entuziasmul impersonal — iacă semnul hotă- 
rîtor al celor chemaţi ! 


98 — Capul cel eminent a primit ca moștenire o mai ener- 
gică stăruinţă de gîndire, o mai ingenioasă întrebuințare a 
tuturor argumentelor spre întărire, și, măsurîndu-se zi pe 
zi cu mediocrităţile ce-l înconjură, rezultatul nu poate fi al- 
tul decît supunerea lor sub autoritatea lui. (Progresul ade- 
vărului, 1883) 


99 — Nu cîte idei felurite au adunat în memoria ta este lu- 
crul cel mai important, ci importantă este legătura între 
idei. Tu poţi ști multe în multele momente ale vieţii: dacă 
nu-ţi aduci aminte de ceea ce-ţi trebuie într-un anumit mo- 
ment și dacă această aducere aminte nu trage după sine în 
şir regulat tot ce se află în tine pentru susținerea, amplifi- 
carea şi ilustrarea obiectului în discuţie, degeaba îţi sînt 
toate cunoștințele rămase cufundate în partea ascunsă a su- 
fletului. Cunoştinţele tale trebuie să aibă o toartă de care 
să le prinzi şi tu trebuie să ai lanţul cu care să le aduci în 
mișcare regulată din întunericul memoriei la lumina îngustă 
a conștiinței actuale. 

O mie de boabe stau împrăștiate în diferite locuri, tu îți 
pierzi vremea ca să le cauţi una cîte una ; dar dacă au fost 
prinse de un fir comun, cu o singură apucare a miinii stă- 
pîneşti totalitatea şiragului. (Din experienţă, 1988) 


100 — Cînd curentul electric se repede dintr-un loc în altul, 
numai o parte a lui merge pe firele văzute; o altă parte 

străbate prin ascunsul pămîntului. Tot aşa în lumea inte- 
ligenţei cuvîntul pronunţat este numai un fragment al ra- 
portului dintre om și om; restul se stabileşte pe tăcule, 
(Aforisme, 1892 ; 1908) 


101 — Cine cunoaşte pe de-aproapele său ! În globuri de 
creeri închise trec sufletele pe lingă olaltă, şi ceea ce se ma- 
nitestă în afară, nu poate fi esenţa internă. 


102 — În momentele de adîncă simtire ţi se deschide abisul 
infinitului : aripa morţii te atinge şi-ţi prevestește soarta, 


103 — Numai durerea încheagă sîndurile și le dă puterea 
de a pătrunde. Fulgii de zăpadă cad leneş la pămînt, sioiul 
de ghiaţă izbește. (Aforisme, 1892) 

(Vezi şi capitolele : om și umanism, educație, 


prietenie, înțelepciunea în 
viaţă) 


IV 


DESPRE EDUCAȚIE, 
ŞCOALĂ ȘI ÎNVĂȚĂÂMINT, ROLUL FEMEII 


104 — Formarea ştiinţifică a sufletului femeii este măreaţa 
concepție ce apare gînditorului ca o miîntuitoare zeitate al 
cărei chip se întrezărește prin misteriosul văl ce o acoperă, 


105 — Acolo unde poporul nu are simțul căsniciei şi al vieţii 
de familie, puteţi prevesti cu siguranţă decadenţa sa. 


106 — O cultură științifică a femeii este deci imperativul 
orim al timpurilor noastre %. Ideea aceasta nu va mai putea 
ii ignorată multă vreme. 


107 — Odată cu evoluţia timpurilor, conștiința omului se 
îmbogățește şi se dezvoltă ; ceea ce o putea satisface altă- 
dată nu-i mai ajunge azi ; într-o societate paşnică și pioasă, 
instinctul femeii era de ajuns pentru călăuzirea educaţiei ; 
în zilele noastre însă, formarea unui copil, menit să se 
arunce în viltoarea științei cît și a materialismului tumultos, 
cere ca şi mama sa să posede o cultură temeinică. Acesta 
deci este țelul către care tind vremurile noastre ; se cuvine 
ca femeia să aibă acces la cultura umanistă %, 

Ideea aceasta a pătruns, deşi încă nebulos, în conștiință, 
De aceea se vorbeşte mereu de emancipare, dorință ce nu 
va mai putea fi înăbușită niciodată, 


108 — Faţă de această stare de lucruri şi de Seriptura lip- 
sită de viaţă propovăduită în școli, față de necredinţa vie 
care apare tot mai virulent în realitate, ni se impune fru- 
moasa datorie să formăm sensibilitatea ® celor tineri, îm- 
podobind-o cu principiile omeniei pure şi dind fericirii lor 
o temelie solidă întruchipată în dragostea de cameni, 

Datoria aceasta sfîntă, de o covirșitoare însemnătate is- 
torică, le revine astăzi mamelor ; pe mame, pe spiritul lor, 
pe educaţia ce o dau se întemeiază viitorul societăţii ; lor 
le cerem nobila contrapondere a egoismului crunt care ame- 
nință să ne tragă cît mai jos. Dar pentru a fi la înălțimea 
acestei situaţii, spiritul cere o formare pe care nu i-o poate 
da decît cunoaşterea profundă a sentimentului științific de 
omenie. O spunem pe şleau, formarea ştiinţifică a sufletu- 
lui femeii este măreaţa concepţie ce apare gînditorului ca o 
miîntuitoare zeitate al cărei chip se întrezăreşte prin miste- 
riosul văl ce o acoperă. 


109 — Totul avînd o cauză, există deci și o rațiune ca totul 
să fie aşa cum este ; privită sub acest unghi, formula, prea 
des greșit înţeleasă, a lui Hegel, îşi iradiază adevărul : „Ceea 
ce este real este raţional“. 

Da, ceea ce este real este rațional; — scopul principal 
al educaţiei teoretice este de a transmite acest adevăr şi de 
a-l face să pătrundă pînă în măduva oaselor. (Consideraţii 
filozofice, 1860). 

110 — Pentru omul iubitor de adevăr este o penibilă situație 
cînd i se face un reproş meritat în formă nepotrivită și exa- 
gerată. Numai învinuirea ar primi-o și ar şi promite să se 
orienteze după ea şi să se îndrepte. Dar forma nepotrivită, 
deşi nu-l opreşte să recunoască adevărul, totuși îl face mai 
bătos decît de obicei. Și apoi se spune : omul se supără dacă 
obiectezi ceva, și crede că tot ce face este cel mai bine. (Afo- 
risme etice..., 1862) 


111 — Omul este educabil numai în cadrul a ceea ce are deja; 
dar de avut trebuie să aibă de la natură. Cine este frivol 
sau răutăcios sau gelos sau mărginit acela nu va fi niciodată 
format altfel... principalul este ceea ce omul aduce iniţial 
cu sine de ia natură. (Epistolar, martie 1863) 


112 — Scopul educaţiei este nimicirea mărginirii egoiste a 
individului și supunerea lui sub raţiunea lucrurilor, spre a-l 
face independent și întărit în contra pasiunilor sale proprii 
şi influențelor exterioare. (Pentru ce limba latină..., 1863) 


113 — Cînd se va forma în şcoli, înainte de toate, capacitatea 
de înţelegere şi nu se va permite niciodată memorarea me- 
canică a ceva ? Memorarea mecanică este o crimă împotriva 
spiritului. Cuvîntul este doar o pură nerozie fără conținutul 
de sens corespunzător. Şi în cazul cînd copiii nu pot înțe- 
lege totul, atunci tocmai de aceea să fie lăsat deoparte tot 
ceea ce este de neînțeles. 

Într-o farmacie există multe sertărașe conținînd sub- 
stanţe şi prevăzute în exterior cu etichete purtînd denumi- 
rea- acestora. Denumirea lor are sens şi este de folos numai 
pentru găsirea substanţei şi pentru operarea cu conţinutul 
cutiilor. Ce nerozie ar fi, dacă farmacistul ar da bolnavului 

să înghită etichetele ingrediențului în locul acestuia din 
urmă. 

Dar tocmai acest lucru se întîmplă în cazul simplei în- 
vățări pe dinafară. Este introdusă în conștiință inscripţia de 
pe cutie, cuvîntul, simpla etichetă, în locul conţinutului aflat 
în spatele ei. Şi totuși, fiecare propoziţie rostită este un re- 
ceptacol ce constă numai din conţinutul cuvintelor sale dar 
nu din sonoritatea lor. (Aforisme, 1865—1872 ; Iaşi, 16 no= 
iembrie 1867) 


114 — Rezultatul cel mai mare al culturii moderne este li- 
bertatea cugetări, exprimată sub diferite forme : separarea 
statului de biserică, toleranța religioasă, independenţa învă- 
țămîntului, libertatea presei etc. (Convorbiri literare, 15 iu- 
nie 1989) j 


115 — Scopul școalei comunale nu e învățarea cetirii și serie- 
rii în sine, ci este în prima linie dezvoltarea inteligenței să- 
tenilor prin înzestrarea cu toate cunoștințele importante în 
sfera lor de viață. Pentru acest scop, cetirea și scrierea sînt 
numai mijloace mecanice [...] pentru a putea trece la lățirea 
acelor cunoştinţe și [la] agerimea inteligenței. 


116 — Şcoala comunală astfel înțeleasă este doar închega- 
rea organismului unei societăți date, susținerea unităţii na- 
tionale şi teritoriale. 


117 — Şcoala comunală [...] sădește şi înrădăcinează din 
prima copilărie și în mod special ideile care formează apoi 
cultura comună a unei națiuni. 

118 — Căile de comunicare, armata, unitatea legilor şi me- 
canismul administrativ contribuie şi ele, fiecare pentru par- 
tea sa. Dar în mijlocul lor, școala comunală este poate ele- 
mentul cel mai puternic [...]. Unde asemenea mijloace, şi în 
rîndul întii şcoala comunală în acel înțeles, lipsesc, acolo 
este ruptă legătura între oraş şi sat, şi prin urmare ruptă 
participarea sătenilor, adică a poporului, la cultura națiunii. 
Atunci (şi dovada ne este înaintea ochilor : satul nostiu) 
toate instituţiile de civilizare sînt paralizate, universitățile 
nu sînt frecventate, funcțiunile statului nu sînt ocupate de 
oameni speciali, camerele legislative şi partidele politice nu 
reprezintă trebuinţele poporului, jurnalele și cărţile nu-şi 
află răsunet, opinia publică nu există. Oamenii publici, de- 
putaţi şi funcţionari, recrutaţi numai din oraşe și lipsiți de 
legătura salutară cu poporul, se restrîng într-o mărginire 
fatală, produc egoismul exclusiv de clasă și formează pe 
tăcute o societate de exploatare a veniturilor publice în sar- 
cina ţăranului. "Țăranul plătește fără folos, tuncționarul se 
foloseşte fără răsplată. Atunci societatea în conexitatea ei 
este spartă şi refăcută într-un agresat de atomi izolaţi, căci 
țăranii nu sînt parte integrantă a organismului statului, ci 
membre deslipite şi moarte dintr-un tot, pe care nu-l înţe- 
leg. Vine un vecin şi le ia o provincie [...] vine alt vecin și le 
ia altă provincie [...], vine un congres străin și le dă înapoi 
o parte din provincia luată : poporul de jos rămîne indife- 
rent la asemenea schimbări istorice ; nici un district nu se 
interesează de soarta celuilalt, unitatea teritorială este o idee 
necunoscută, însăși existenţa statului este un simplu joc al 
întîmplării exterioare. 

De aci, se înțelege toată importanţa ce s-a dat în statele 
civilizate învăţămîntului primar şi pentru ce tocmai acesta 

s-a considerat ca unul din fundamentele -organismului po- 
litic 39. ((nvăţământul primar ameninţat... 1870) 


119 — Educaţia trebuie să dezvolte în om conștiința despre 
lucruri şi idei mai presus de individ, şi să caute, prin întlă- 
cărarea individului pentru aceste generalităţi, să-l desli- 
pească de individualitatea sa și, deschizîndu-i astfel un cîmp 
cu totul altul pentru mulțumirea interioară decit îndeplini- 
rea dorințelor individuale, să nu lege soarta lui de întimplă- 
toarele împrejurări. În viaţa de familie, în misterele religiei, 
în custarea frumosului, în răsunetul vieţii naţionale, în ocu- 
paţia ştiinţifică pentru ştiinţa însăşi, iată sferele în care 
omul poate gusta o fericire înaltă. (Convorbiri literare, 1872) 


120 — Educaţia adevărată, acea conformă naturii omeneşti, 
este deci aceea care se bazează pe elementul general din fi- 
ința omenească, pe elementul ideal. (Convorbiri literare, 
1872) 


121 — Simţirea religioasă şi inteligența pozitivă se separă 
radical una de alta : Dacă însă nu se primeşte această teo- 
rie și alergăm numai la practică, vom recunoaşte că tendinţa 
practică a statelor moderne este de a separa biserica de 
şcoală. (Discursuri parlamentare, vol. I, martie 1873) 


122 — Pentru cel ce ştie a-și îndeplini datoria conştiincios, 
cînd suie treptele unei catedre universitare, nu-i rămîne de- 
cît o singură preocupare de frunte, aceza de a cerceta serie- 
rile noi, dezvoltările proaspete, -descoperirile care privesc 
obiectul catedrei sale ; căci numai fiind în curentul ştiinţei, 
şi topindu-și meditaţiile sale proprii la un loc cu experienţa 
sa, cu cunoștințele şi cu progresul necontenit al științei, iz- 

buteşte a înfățișa auditoriului său strinsa legătură de conti- 
nuitate ce trebuie să existe între trecutul, prezentul și vii- 
torul cercetărilor omenești. (Lecţiunea, 1884) 


193 — Datoria unui profesor nu este de-a vă impune siste- 
mul vreunui filozof, oricare ar fi el. „Juare in vorba magis- 
tri“ a fost pururea o piedică în dezvoltarea inteligenţei stu- 
denţilor. A da metoda sigură în căutarea adevărului și ni- 
mic mai mult, aceasta este datoria unui profesor —, căci 
esenţialul stă tocmai în libera argumentare lăsată studenți- 
lor. Si numai cînd ei vor discuta în deplină libertate, ba chiar 
de vor căuta să susţie o părere nouă, un sistem mai bun, nu- 
mai în acest caz vom simţi cu plăcere că progresul nu s-a 
curmat în calea sa, că generaţiile noi tind să întreacă pe cele 
ce sînt pe cale de apus. (Lecţiunea, 1884) 


124 — Toate științele și prin urmare și Logica au pentru 
educaţiunea noastră folosul de a arăta întîmplările lumii su- 
puse la legi constante, de a da omului încredere în sine, de- 
părtînd nesiguranța şi superstițiunea, și de a contribui, prin 
obiectele lor impersonale, la echilibrarea statornică între 
gîndiri și simţăminte. (Logica, 1887) 


125 — Într-un petec de grădină, arunci germenii unei plante, 
te interesezi de florile ce ies ; şi să rămii rece la înflorirea 
sufletească a elevilor tăi ? (Cuvînt, 1909) 
(Vezi şi capitolele : umanism, ideal, înțelepciu- 
i nea în viață, religie, cul- 
tură şi civilizaţie, filozofia 
și știință) 

126 — Fericit nu poţi fi decît atita timp cit încă mai speri 
într-un ideal ; dar devii neapărat nenorocit dacă aște pti ca 
el să se realizeze, atunci cînd posibilitatea unei re alizări este 
încă îndepărtată. (Epistolar, decembrie 1856) 





127 — Idealul nostru, ca atare, trebuie să cuprindă măcar 
simţire nobilă, spirit, rațiune ; acestea sînt caracterisi 
esenţiale ale oricărui ideal. 


128 — A respecta un ideal înseamnă a-l ţine înaintea ochi- 
lor ca un exemplu strălucit, către care năzuieşti în cuget, 
vorbă şi faptă. A sta inactiv și a visa fantasmagorii nu în- 
scamnă „a respecta“. În genere, este absurd să spui: „în 
aceste citeva minute mi-am respectat idealul“. (Epistolar, 
februarie 1857) 


129 — Se află ceva, în ființa noastră, ce exciiează, ne im- 
pinge a trece peste termenii actualităţii şi de multe ori chiar 
ai posibilităţii. Lumea ce ne-nconjoară este imperfectă ; nu 
poate împlini ceea ce cere şi ce așteaptă spiritul de la ea; 
împinge pe om într-un tărîm strimt, îl leagă de o existenţă, 

nu-l îndestuleară nici odată deplin : și îndestularea par- 
š ) şi-o procură numai peste ruine a numeroase 





perante, 
Şi totuşi, scînteia spiritului său, pe care singur aș nu- 
-0 divină, nu se stinge, ci aprinde lumina celei mai no- 
facultăţi ale omului, a facultăţii de a-și forma un ideal. 
nijlocul durerilor și al ostenelelor, în mijlocul ruinelor şi 
scăderii, îşi creează o formă, o idee a unei lumi care, prin 
nia ei, ne aduce în minte o existenţă negată. Idealul se 
adesea, ca o floare între pietre, dintre ostenelele de 
tecare] zi ; se alipeşte de viaţă și luminează cu dulcele sale 
aze um brele cele întunecoase ce înconjoară pe luptător, 
i un om mai înalt nu își pierde idealul de tot, îl salută 
cu bucurie oriunde-l află ; și, dacă l-a aflat, îl face ținta în- 
treprinderilor sale cele mai nobile ; cu a lui realizare î își pune’ 
studiu, speranţe și puteri; şi o binecuvîntare înaltă se 
întinde peste toată lupta pentru ideal. Ceva din el tot se rea- 
lizează şi dacă e puţin, totuși dă recei și asprei realităţi spi- 
ritul unei existențe superioare, care ne împacă din nou cu 


atitea dureri, cu atîtea experiențe amare. 

130 — Numai acela nu va despera, numai acela va putea fn- 
treprinde lupta care-și ridică ochii peste prezinte și caută 
în v A care nu ni se deschide numai prin numărul anilor, 
ci ș şi D 1 eterna natură a omului. Dacă este adevărat că des- 
or aaa nu este mizeria, atunci trebuie să fie ade- 
se va afla o formă a vieţii care să realizeze această 
e. Dacă este adevărat că se află în noi o armonie a 
elor și a îndestulării, atunci trebuie să fie adevărat că 
umez reală va îi în stare a produce și reproduce această 
aja 

Să susţinem dar, împlinind î în practică chemarea noastră, 
mcea încredere în viitor ; să căutăm și pentru aceasta un 
ideal, cafre] să încălzească cu vigoarea sa întreprinderile in- 
'dividuale şi să ne facă activitatea, totdeauna înnoită, nu nu- 
“mai necesară ci şi plăcută. Nu e degeaba să știe omul a-și 
afla idealul. Dar un asemenea ideal, dacă i se dă viaţă, tre- 
'buie să se elibereze din parte-şi de viaţă, trebuie, în modul 
său respectiv, să cunoască și să-i preţuiască elementele și 
-puterile ; trebuie, dacă vrea să folosească lumii reale, să se 
facă practicabil pentru această lume. Se află oare un astfel 
de ideal pentru lucru şi pentru cei ce sînt legaţi de lucru 
[muncă] ? Fără îndoială, socialismul fu cel dintîi care pro- 
puse acest ideal. Nu cea mai mică însemnătate a socialismu- 
-lui consistă în perspectiva pe care o deschise, ridicîndu-se 
peste prezent, spre o conformare a cercustărilor prin care 
armonia vieţii spirituale şi materiale se coboară și în adînci- 
mile societăţii, care, cu a lor mizerie şi cu a lor putere, fură 
tocmai acum, prin încercările socialistice, descoperite. Și cît 
va dura memoria socialismului, prin toate cercetările, prin 
toate condamnările erorilor sale, va străluci mulțimea ce-i 
sintem datori din această cauză. 

Să adoptăm dar un ideal, însă un ideal obiectiv! Să 
adoptăm principiul elevațiunii ; însă ameliorarea morală şi 
materială a claselor inferioare din societate să nu o introdu- 
cem şi nu va fi introdusă decît în esență, pe baza ordinei 
actuale. (Socialismul, 1859) 


131 — Orice om este un produs al vremii sale, iar atunci 
cînd o depășește, făurind un ideal de viitor, acesta (cu con- 
fiiția să fie nu o himeră, ci un ideal autentic) nu constituie 

decît o nouă îmbinare de elemente existente în acea vreme 
(Considerații filozofice, 1860) 


132 — Prima treaptă pe care ne înălţăm în lume e un altar 
de sacrificiu. (Aforisme, 1868 ; reformulat în 1892) 


133 — Un principiu ideal nu străbate pur în nici o ţară; 
majoritatea îi este și i-a fost totdeauna împotrivă. Dar cu 
nimic nu e mai mică obligaţia absolută a acelora care simt 
în sine asemenea principii de a flutura sus steagul lor. Nu- 
mai prin aceasta omenirea rămîne la înălţimea sa, și fără ele 
ar cădea, cu siguranţă, mai jos. Idealismul e un element pen- 
tru obţinerea rezultantei, cum și o putere de tracţiune în 
paralelogramul forţelor, care, cu siguranţă, ar da o rezul- 
tantă mai rea, dacă el ar lipsi. 

Idealismul nu e așa de important prin ceea ce săvirșește 
pozitiv în politică, cât prin ceea ce împiedică, prin înlătura- 
rea acestei vulgarități care cel puţin nu cutează să se arate 
în faţa lui. ((nsemnări zilnice, decembrie 1872) 


134 — Care e raţiunea, temelia existenţei noastre ? Jertfă 
ideală și nimic alta. Este vederat că jertfa ideală nu poate 
să meargă pînă a nimici cu totul substratul material, fără 
care nu poate trăi nimic într-un stat. Dar est modus în rebus 
[este o măsură în toate], Jertfa totuşi trebuie să fie jertfă 
şi trebuie să se simtă din viaţa, din toată activitatea cuiva 
că ceea ce aduce pe altarul patriei este o emanațţie curată a 
sufletului său [...]. A lucra degeaba, uneori chiar cu pierdere 
materială, este lucrul care înalță inima şi se simte în popor 
căci degcaba e numai material, dar moral este mult. Și mă- 
sura mărimei fiecăruia din noi este suma de sacriticii ce a 
adus și este gata a mai aduce. (Scris. Virgolici, octombrie 
1875) 

133 — Religia pentru cei mulţi, arta frumoasă pentru mai 
puţini, meditarea filozofică pân cițiva, în vremurile din 

urmă ideea naționalității : iată fermentul cel mai activ în 
viața popoarelor. Esenţa lui este sentimentală, însă emoţiile 
sînt mai puternice decit reilecţiile, inima e mai presus de 
minte. (Răspunsul..., în „Evenimentul“, Iaşi, 1 decembrie 
1909) 


(Vezi şi capitolele: filozofie, om şi umanism, 
morală, educaţie, înţelepciu- 
nea în viață, adevăr, religie 
şi divinitate) 

136 — Sentimentul de a te vedea greşit înţeles iscă mîh- 
nirea cea mai plăcută, o învăluire atît de calmă a inimii. 
Pentru om, este unul dintre cele mai înălţătoare sentimente, 
căci este singurul care ne îngăduie să spunem conștienți de 
valoarea noastră : sînt mai presus și mai bun decît mă înfă- 
țișează ceilalţi. 

La fiecare cuvînt pe care îl rosteșşti, la fiecare faptă pe 
care o săvirşești, trebuie să-ţi imaginezi că este de faţă cineva 
pe care îl stimezi sau îl iubeșii în mod deosebit. 

La fiecare cuvînt pe care îl rostești, să te gîndești și să 
reflectezi ; să nu te foloseşti niciodată de expresii vulgare, 
ci, dimpotrivă, să-ți însușești scrierea şi exprimarea în 
limba literară. (pistolar, iulie 1857) 


137 — Libertatea o vom dobîndi numai cînd în mintea 
noastră, supunîndu-ne unei necesităţi pe care o recunoastem, 
acționăm conform unei legi ce o înțelegem. De aceea — şi în 
acest sens — se spune că libertatea este o formă a necesi- 
tății. îi 

Numai ceea ce poartă pecetea libertății are valoare morală; 
cu alte cuvinte, morala adevărată se întemeiază pe înţela- 

gere, sau, după formula lui Socrate : a fi virtuos înseamnă 
a şti, 

Ceea ce facem în naivă necunoștință de cauză, nu este 
decît necesitatea naivă și, ca atare, lipsit de meritul moral, 
de folos și de virtute. 

Morala este libertate. Pentru ca morala să se ivească, 
cunoașterea luminoasă trebuie să se substituie oarbei nece- 
sități. 


138 — Părerea altora, chiar atunci cînd se deosebeşte de a 
noastră, trebuie să ne fie sfîntă ; să ne ferim să-i acuzăm pe 
alții de imoralitate numai pentru că au un alt crez, sau alte 
convingeri ; să acordăm vederile opuse celor ce le avem 
același respect pe care-l pretindem pentru ale noastre. 


139 — Greşim atunci cînd afirmăm că cel ce neagă Dumne-. 
zeul supranatural și nemurirea personală nu are nimic sfînt 
şi profanează omenia ; greşim atunci cînd spunem că cel ce 
refuză crezul dogmatic, ca potrivnic raţiunii, îşi pierde orice 
sprijin şi alunecă în imoralitate. 

Giîndirea oricărui om se dezvoltă sub imperiul necesităţii 
şi al legilor spiritului ; ceea ce, deci, răsare dintr-o chibzuire 
adîncă este rodul sfint al ființei umane ; de aceea, virtutea 
primă a omului este toleranța. 


140 — În domeniul spiritului, cel ce depăşeşte pe altul, își 
datorează forţă şi ştiinţă celui depășit. 

Cel ce-şi stinge setea cu apa cristalină din vale să arunce 
o privire recunoscătoare spre izvorul din munte din care ea 
țîșneşte. (Consideraţii filozofice, 1860) 

141 — Cît de ciudate sînt chestiunile de gust în judecată ! 
G. H. Lewes scrie în biografia sa Goethe, cap. 6, cartea 6 
(traducere de Frese, ed. a III-a vol. 2, p. 345): „Schiller în- 
suși se aşează cu fermecătoare modestie în locul al doilea 
după Goethe : „faţă de Goethe nu sînt decît o sărăcie de poet“, 
spune Schiller într-o scrisoare către Körner“. Modestie, într-a- 
devăr, dar cît e de fermecătoare ? 


142 — Pe cît de firesc este pentru unii să tie buni în acţiu- 
nile lor, pe atît de greu e pentru fiecare să fie bun totdeauna 
şi în sentimentele sale. Ca să fii simţitor la disonanţa unei 
fapte pînă la emoție, se cere să nu-ţi pierzi niciodată liniștea 
şi îngăduirea faţă de oamenii cu care ai de lucru, ceea ce 
înseamnă că trebuie să te supui principiului : ce-i adevărat 
este raţional. Omule, înţelege odată, că semenul tău care s-a 
purtat rău cu tine, s-a purtat așa din motive interioare și 
altfel nu se putea purta, de aceea, dacă vrei, revoltă-te obiectiv 
împotriva faptului, dar păstrează-ţi toleranța și iubirea faţă 
de om [...] Trebuie să luptăm ca să ne formăm în acest fel. 
Destrămarea sufletească de nesuferit, în unele împrejurări 
pînă la nebunie, destrămare care se naște din sentimentul 
revoltei împotriva unui om pe care nu te poţi răzbună, tre- 
buie s-o înfrînezi cu toate puterile. (Aforisme etice, 1862) 


143 — Cine înţelege, după un sistem bine regulat de pre- 
cepte, fenomentele lumii morale, acela a făcut studiul teo- 
retic al eticii ; însă educat în morală este numai aceia care 
are ideea etică aşa de întărită în natura sa încît să fie mai 
presus de orice alta și, prin urmare, pusă în lucrare oriunde 
se prezintă ocazia. (Pentru ce limba latină..., 1863) 

















144 — Toate principiile generale sînt indiferente pentru 
bine și rău. Cauza este că principiul se ţine de sfera abstractă, 
iar binele și răul de sfera concretă. Aplicarea se încearcă 
a pune în legătură aceste două sfere, Însă aplicarea este o 
operațiune concretă sui generis, care nu rezultă cu necesitate 
din principiu, 

Este dar fals în teorie și timp pierdut în practică, de a 
discuta despre binele şi răul ideilor generale, şi totul atîrnă 
de la aplicarea concretă, (Aforisme, 1868) 


145 — Formularea libertăţii ca respectare a dreptului in- 
divizilor şi stabilire a sferei de independenţă a personalităţii 
este imprecisă. Despotul își respectă şi el dreptul propriu 
numai că îi fixează o sferă prea largă, Problema trebuie să 
conțină mult mai clar tocmai elementul cel mai dificil, ca 
trăsătură definitorie, şi atunci vom putea spune : libertate 
posedă şi este demn de ea cel ce-i respectă pe ceilalţi în 

repiurile lor ; astfel încît autorestringerea între limite rezo- 
nabile să constituie totodată prima caracteristică a unei edu- 
cații în spiritul libertăţii. (Aforisme, 1865—1872) 


146 — Intenţii, nu fapte ! Și o floare de cîmp dată cu o mînă 
amabilă, face mai multă plăcere decit dăruirea unei bogate 
podoabe. Un adevăr cunoscut. Ceea ce însă e de mirare esta 
că aşa de puțini îl pricep și cad mereu din nou în vulgaritatea 
faptelor şi apoi se supără că nu le iei pe acestea drept intenții, 
(Însemnări zilnice, ianuarie 1973) 


147 — Granița între cer și pămînt e o linie matematică in- 
finit de subțire. Dar numai un pas mai sus e încă cer, un pas 
mai jos e deja pămînt. Între amindoi acești mici paşi este 
deosebirea ca de la cer la pămînt. : 

Tot astfel în politică ṣi în morală, (Însemnări zilnice, 1876) 

8 — Există o delicateță mai aleasă, care face contrarul de 
ea ce prescrie delicateţa ordinară (Aforisme, 1592) 


349 — Feuerbach, cînd a venit cu teoria lui, a atacat cre- 
dinţa în nemurire din punctul de vedere al moralităței şi, 
în Principii pentru filosofia viitorului, a emis paradoxala 
gîndire că atunci cînd există credinţă în nemurire și răsplată, 
nu mai poate fi vorba de adevărata moralitate a acţiunilor 
omenești, ci de un absurd egoism, căci dacă tot ce face cineva, 
face numai în vederea unei răsplate dincolo de moarte, dacă 
oricine lucrează ca să i se dea înzecit, dacă acţiunea bună 
este un capital pe care-l pui la dobîndă de cămătar, încît 
pentru citeva acțiuni bune făcute într-un timp așa de tre- 
cător ca viaţa omenească, te aștepți să stai bine în rai toată 
veșnicia, aceasta este o foarte ieftină moralitate, și revine 
întrebarea cum nu se găsesc mai mulţi oameni păstrători ai 
acestui capital, ca să-l puie la acestă bună societate de păs- 
tirare ca să-și asigure astfel viitorul veșniciei. (Curs de isto- 
ria filozofiei, 1884—1907) 


150 — Cum să știi ce este bucuria, dacă nu ştii ce e durerea ? 


151 — Durerea înalţă omul de valoare şi coboară pe cel de 
rind, Nu orice noapte arată stelele, numai noaptea cea senină. 


152 — Adeseori soarta prea blindă, fiindcă a rezervat nuli- 
tăților disprețul uitării în viitor, le mîngiie cu lingușirile 
ieftine ale contemporanilor, 


153 — Nu există amici în politică, există numai amici po- 
litici. (Aforisme, 1892) 

154 — Bucuria e o fericire ; a produce bucurie altuia e o 
virtute. 

155 — Încăpăţinarea este un surogat al caracterului. Afo- 


risme, 1919) 


(Vezi şi capitolele : om și umanism, prietenie, 
educaţie, ideal, înțelepciunea 
în viaţă, moarte şi nemu- 
rire, religie) 


VIE 
DESPRE PRIETENIE 


156 -— Prietenia este, înainte de toate, o relație. Ca atare; 
ea se constituie între cel puțin două componente. Cînd are 
loc între oameni, atunci indivizii relaţioniști trebuie mai 
întîi să poată comunica unul cu altul. 


Comunicarea este o relaţie bazată pe unitate de convin- 
geri, o relaţie prin care se distinge numai cine poate oferi 
ceva de la sine, în care deci nu ne interesează „cine“ a emis 
mesajul ci numai „ce“ ne comunică, nu persoana ci numai 
obiectul (comunicat). Este evident faptul că, în sine și pentru 
sine, acest tip de relaţie reprezintă terenul cel mai fertil pen- 
tru egoism. În viața cotidiană, mai ales în lumea încîlcită a 
convenienţelor, două persoane se consideră deja „prietene“, 
chiar şi numai pe baza faptului că se află în contact și co- 
munică frecvent ; de aici, ridicola formulă „dumneavoastră, 
dragă prietene !“, de aici profanarea atît de frecventă a aces- 
tui cuvînt în filele de album sau în scrisori. 

Deoarece în contactele dintre oameni se urmăresc scopuri 
egoiste, iar noi constatăm în cadrul prieteniei o dăruire reci- 
procă, rezultă că o simplă comunicare, chiar frecventă, între 
oameni nu poate fi considerată prietenie, chiar dacă aceasta 
o presupune drept condiţie. 

În contactele noastre cu ceilalți oameni întîlnim uneori 


indivizi astfel înzestrați încît, involuntar, ne simțim înclinați 
să distingem personalitatea și calităţile lor de ale altora, 
adică să nu ne mai concentrăm atenția numai asupra obier- 
tului comunicării ci și asupra persoanei. Aceasta duce li 
stimă, deci la recunoașterea valorii personale a unui om. 
Este firesc, așadar, să ne apropiem mai mult de oamenii pe 
care îi stimăm decît pe cei cu care ne aflăm în contact, cu 
care doar comunicăm şi care reprezintă pentru noi doar 
obiecte cu valoare concretă, Stima duce la o legătură muli 

hai strînsă decît simpla comunicare, Dar constituie oare 
stima şi comunicarea deja „prietenie“ ? — Eu comunie cu 
profesorul meu, îl stimez, dar nu mi-e prieten. 

Alături de stimă, resimţim însă uneori fată de cineva e 
ciudată, involuntară atracţie, ce nu trebuie să aibă vreo le- 
gătură cu stima (și la început nici nu poate avea) dar cara 
exclude disprețul. Este vorba de afecțiune, o relație bazată 
pe unitate de convingeri, ce pune accentul pe persoană şi nu 
pe obiect, în care deci contează „cine“ dă și nu „ce“ dă, Îr 
așa fel încît obiecte cu o valoare redusă devin preţioaza 
pentru noi în momentul în care ne parvin de la o parsoană 
față de care simțim afecţiune, 

De obicei, deja aspectul unei persoane ne inspiră afecțiuna 
la prima vedere chiar fără să fi avut vreo comunicare cu ea. 
Aceasta ne face să căutăm a ne-o apropia ; se instituie astfel 
o nouă relație în care se contopesc afecțiunea Și comunicarea 
— ceea ce noi adesea numim prietenie adevărată, Dar nje 
acest tip de relație nu este încă pristenie. Căci dacă asvul- 
tăm de sentimentul afecțiunii şi intrăm într-o relație de a 
municare intensă, dacă dăm curs liber exteriorizării 
sentimentelor, atunci afecțiunea nu durează mult timp ia 
această intensitate : constatăm cu ragrat o diminuare a ex- 

răm în pe- 
vioada de ceartă pentru lucruri minore, în perioada „jocului 

-a supăratul“ sau cum s-or fi numind toate aceste reacții 
copilărești. Bineînţeles, urmează, la început, întotdeauna 
împăcarea. 

întilnim aici o caracteristică psihologică foarte fină : in- 
trucit sufletul constată că afecțiunea, odată atit de puternică 
și căreia îi datora sentimentul de fericire care acum îi Hip- 
seşte, se diminuează, încearcă să depășească insatisfacţia 
arovecîind între el şi celălalt suflet disonanţă. El speră că, 
prin rezolvarea. acestor disonanţe, adică prin împăcare, să 
provoace o apropiere de starea de dinainte, Dar și asta du- 
rează doar un timp limitat, În curînd, disonanţele devin do- 
minante iar rezolvarea lor nu mai este posibilă, ruptura de- 
vine inevitabilă, 

Motivul pentru care este imposibilă dăinuirea unei relaţii 
de afecţiune o perioadă de timp mai îndelungată trebuie cău- 
tat în faptul că afecțiunea conţine în esența ei impulsul nou- 
ttii; „nou“ însă şi „timp îndelungat“ sînt două noțiuni 
diferite. 

întrucît am constatat că aceste trei noţiuni, luate separat, 
mu pot fi identificate nici una cu prietenia, dar că ele repre- 
zintă în schimb părți constitutive ale acesteia putem da, în 
concluzie următoarea definiţie : 

prietenia este o relație bazată pe o comunicare cît se 
poate de bună (adică orientată spre o dezvoltare multilate- 
valá), pe afecțiune şi pe stimă. (Definiţia prieteniei, 1856) 

îm cele din urmă și a dorinței de comunicare. Ini 

(Vezi și capitolele : om şi umanism, conştiinţă 
și peihic, morală, înfelepriu- 
nea în viată) 

157 — Pentru direcţia mea ştiinţifică a fost de cea mai mare 
însemnătate conștiința cu privirea generală asupra filozofiei 
şi cu logica, această știință aşa de extrem de interesantă. Ea 
m-a adus să năzuiesc spre cea mai bună tormulare a cugetării, 
spre o exprimare fără greşeli, scurtă, adevărată, spre o fe- 
rire de acele cuvinte umflate şi goale, pe care tinerii sînt aşa 
de aplecaţi să le întrebuinţeze ; ea mi-a insuflat întîi în- 
ir-adevăr iubirea pentru o direcţie de gindire de care nici- 
odată nu mă voi despărți, — S-a infiltrat însă în mine un 
scepticism deconcertant, o punere la îndoială a tuturor celor 
tradiţionale, ba chiar a ideii de D-zeu şi de nemurirea sufle- 
tului — paralel cu imposibilitatea de a concepe absolutul. La 
ce oscilări e supus cugetul meu în această privinţă ! Cine mă 
constiînge să admit un D-zeu, care e cu totul de neconceput 
în rațiunea mea ? Dar — în acelaşi timp mă constriînge să-mi 
zăpăcesc mintea prin necesitatea şi totodată incomprehensi- 
bilitatea a ceea ce este dat necondiţionat. (Însemnări zilnice, 
decembrie 1857) 


158 — [omul] are posibilitatea de a face abstracţie, de a se 
ridica de la particular la general. a) În natura sensibilă : a 











se vedea în foarte multe cazuri izolate că obiecte mari atrag 
pe cele mici şi că pămîntul. acesta foarte mare atrage la sine- 
tot ceea ce se află pe el; în toate cazurile existente, efectul 
a fost același, și s-a tras concluzia că există o cauză comună 
— gravitația universală (Newton). b) În domeniul spiritual : 
a) un [om] este bun ; el însă nu poate să facă tot ; va [i spri- 
jinit, completat de altul, acesta de un al treilea ș.a.m.ă. şi tot 
binele care rezultă astfel de la [oameni] provine dintr-o ase- 
menea acţiune a unor oameni buni luați individual ; gene- 
ralizînd, obţinem de aici bunătatea şi, pentru că ea a fost 
dobîndită din toate cazurile izolate şi se potrivește în toate 
cazurile binelui, se numeşte atotbunătate. ß) Un [orm] este 
înțelept, cu toate acestea nu știe totul, însă toţi oamenii În- 
ţelepţi se completează în aşa fel laolaltă, încit.din ei rezultă 
întreaga înțelepciune omenească posibilă și, pentru că toţi 
contribuie la aceasta, se numeşte atotinţelepciune. y) Un 
[om] este puternic, însă are limite ; totuși, acolo unde unul 
are limite, un altul poate fi puternic iar această putere par- 
țială a tuturor dă o atotputere. Să combinăm  % By — şi 
obținem o spiritualitate care este atotbună, atotînteleaptă, 
atotputernică. Astfel s-a născut în omenire, necesară psiho- 
logic, reprezentarea lui Dumnezeu. (Epistolar, aprilie 1859) 


159 — Simt o strîngere de inimă cînd începe cineva să-ncerce 
să se înalte pînă la Dumnezeu cu sărăcăcioasa lui zestre de 
cuvinte ! E acea strîngere de inimă resimţită faţă de nimic- 
nicie şi zădărnicie,, E oare chiar așa de greu să se ajungă 
pînă la acea firească înţelegere a faptului că e cu neputinţă 
apropierea de ideea de Dumnezeu. din simplul. motiv că e 
o incomensurabilitate între relativ şi absolut ? Că această 
rațiune fără noimă se stînjeneşte și pe sine şi pe Dumnezeul 
„căutat de ea, dacă își ia această transcedentală înfățișare ? 

166 — Dumnezeu nu constituie nicidecum o reprezentar 
nerală comună tuturor, ci mai generală sau mai limitată, 
după evoluţia spirituală a fiecărui individ ; căci omul, în mis- 
cătoarea sa naivitate, înalţă ceea ce sufletul său are mai bun 
şi mai nobil pe un altar sfinţit, dindu-i numele de Dumnezeu. 
De aceea, se poate afirma : Spune-mi cine este Dumnezeul 
tău, și îţi voi spune cine ești. 





167 — Adevăratul hazard nu există ; totul are o cauză bine 
determinată, pe care însă nu o deslușim întotdeauna. Ceea 
ce numim întîmplare este doar o necesitate de care nu ne 
dăm încă seama. De aceea sîntem îndreptăţiţi să spunem că 
un om este cu atît mai cult cu cît vede în hazard o manifes- 
tare a necesităţii. 

Dar această necesitate nu este nicidecum o forță atotpu- 
ternică supranaturală, din afara lumii ; ea este o forţă inte- 
ligibilă ce-și are lăcașul în omenire, în omenirea din care 
își trage și consecințele. Numai astfel se poate pune capăt 
conflictului dureros dintre providenţa divină şi liberul ar- 
bitru al omului. În schimb, teismul supranatural (și ultra- 
montan) duce cu ineluctabilă logică la doctrina predestinării 
absolute, propovăduită de Calvin, revoltătoare pentru toți 
oamenii conștienți. (Consideraţii filozofice, 1860) 


168 — Nu Dumnezeu l-a creat pe om după chipul şi asemă- 
narea sa, ci fiecare om îşi făureșşte Dumnezeul său după pro- 
priul său chip. Prin urmare, Dumnezeu nu trebuie căutat 
în afara omului, ci în străfundul sufletului său, ca expresia 
cea mai pură a fiinţei sale pur umane. 


169 — Conștiinţa, de o numim suflet, spirit, minte, rațiune, 
sau cum vrem să-i spunem, — nu este un potir care conține 








vreo materie specială — reprezentări şi idei ; ci conștiința 
şi ceea ce apare pe planul ei sînt unul și acelaşi, deoarece 
cel din urmă este conţinutul celei dintii ; căci cine are o minte 
ageră o are tocmai pentru că gîndeşte cu agerime, şi invers : 
cine face raționamente juste este calificat de acesta drept 
raţional. Cu alte cuvinte, omul care concepe într-adevăr 
idei divine este, în acest sens, însuşi divin ; întrucît însă nu-i 
este cu putință să cunoască mai mult decît idei omeneşti, 
esenţa sa divină este pur omenească, iar Dumnezeu este ome- 
nirea. Folosind o formulă mai savantă putem spune : teologia 
(învăţătura despre Dumnezeu) nu este altceva decît antropo- 
logie (ştiinţa despre om) abstractă. 


170 — Formula lui Leibnitz — „Cine iubește pe Dumnezeu, 
iubește oamenii“ — este mai degrabă adevărată în sensul in- 
vers : cine iubește oamenii îl iubeşte pe Dumnezeu. 


171 — Viitorul nu este ceva cu totul necunoscut, care de- 
pinde numai de „voința de.nepătruns“ a lui Dumnezeu ; vii- 
torul este urmarea necesară și inteligibilă a prezentului ; 
cunoscîndu-l pe acesta îl cunoaștem în esenţă și pe celălalt, 
Un om înzestrat cu o minte pătrunzătoare este deci în stare 
să prevadă mersul evenimentelor şi să-și construiască în 
mare parte soarta, ţinînd seama de ele. 


172 — Fiecare lucru, pină şi cel mai finit, ar fi infinit inva- 
riabil, imuabil, absolut fix, dacă nu ar exista infinitul ; numai 
prin infinit şi în el, finitul este finit, iar în natura sa finită 
se află nimicnicia şi moartea sa. 


173 — Dumnezeu, pe care unii vor să-l conceapă ca pe o en- 
titate supranaturală, este întru totul omenesc : nobil într-un 





Dem an eee 
M x 


ao erei 








suflet nobil, pur în sufletul pur ; în schimb sever și intole- 
rant în credinciosul care îi afurisește pe eretici; conceptul 
de Dumnezeu care progresează odată cu evoluţia oamenilor 
constituie criteriul civilizației omenirii, căci el este imaginea 
însăși a tot ce spiritul ei are mai bun şi mai luminat ; este 
nemuritor pentru că omenirea este nemuritoare, pentru că 
conceptul trăieşte o tinereţe veșnică ; el este pilonul solid 
și indestructibil pe care putem clădi un refugiu la adăpostul 
reprezentărilor ușuratece și capricioase, 


174 — S-a dus pe veci credinţa oarbă ; s-a pierdut iremedia- 
bil şi interesul ce-l trezea ; numai ici-colo, în cîte un loc în- 
depărtat, mai apare uncori izolat. Spiritul omenesc doreşte 
o aliă hrană și o caută pe toate căile chiar și pe toate căile 
greșite ; litera moartă, pe care unii vor să o menţină, nu-i 
mai ajunge ; botezul nu-l mai spală de necredinţă, căci cuvin- 
tul Dumnezeului supranatural nu mai răsună, spre a-l spi- 
ritualiza, în urechile lui surde. (Consideraţii filozofice, 1860) 


175 — Lipseşte încă o istorie care să fi explicat constitui- 
rea şi răspîndirea creștinismului în perioada începuturilor 
sale — desigur, fără apel la minuni! Mahomedanism, cu 
flacără și spadă — asta se poate înțelege. Dar creștinism ? 
Poate ideea egalităţii, ca anulare a sclaviei ? Dar avea pe 
atunci ornenirea o asemenea conștiință a răului și pericolu- 
lui întruchipate de sclavie încît numai din acest motiv să se 
arunce într-o nouă religie şi să moară pentru ea ? (Aforisme 
decembrie 1867) 


176 — Religia pozitivă are o importanță practică îndoită : 
ea dă întii un răspuns la întrebările eterne ale omenirii : de 

unde venim ? şi unde ne ducem ? Răspunsul îl dă cu cer- 
titudine dogmatică și cu scop de a procura o linişiire indi- 
viduală 44, Prin urmare, cuprinsul lui special în diferitele re- 
ligii este indiferent din momentul în care este crezut şi pînă 
cînd este crezut. i 

Ea conţine, al doilea, percepte morale cu sancţiunea su- 
pranaturală şi voieşte a îi Etica practică a lumii, 

Din aceste două scopuri, religia împlineşte pe cel dintii 
în mod suficient, fiindcă se ţine de sfera intelectuală ; da 
pe cel de al doilea nu-l împlineşte bine, fiindcă se ţine d 
natura morală care în fiecare om este înăscută și neschira- 
bătoare. Neputindu-se astfel modifica oamenii prin percepte 
morale, se întîmplă cu necesitate o modificare a preceptelor 
religiei morale. Etica religioasă se falsifică din ceea ce era 
în spiritul fundatorului şi se adaptează gradului de cultură 
pe care se află poporul. 

De aici urmează că statul modern trebuie să fie indiferent 
pentru orice religie, cu alte cuvinte să nu poată exista o re- 
ligie a statului și, prin urmare, nici preoţi ca funcţionari ai 
lui. Căci scopul dintii, cel metafizic, pe care religia îl reali- 
zează în poporul incult, trece prin sfera statului și, prin ur- 

nare, nu are a face cu el. Iar scopul al doilea, cel moral, care 
are a face cu statul, nu se împlinește de religie, ci, din con- 
tra, se falsifică, și în această falsificare se produce pericolul 
de a vedea adesea idei imorale propagate cu aparatul auto- 
rității dogmatice de care dispune biserica. 

Prin urmare, singurele mijloace de educaţie ale statului 
sînt școala și codicele penal, iar biserica îi este o sferă străină 
şi de multe ori inamică. (Aforisme, 1963) 

177 — Acum cînd împrejurările care au provocat ivirea unel 
doctrine religioase s-au scurs cu timpul, cînd clasele nefe- 

ricite şi umilite şi-au dobîndit libertatea, bunăstarea, reli- 
giunea devine o formă goală, deşartă. („Convorbiri literare“, 
1871) 


178 — Neputîndu-se modifica oamenii după perceptele mo- 
rale ale religiei, s-a modificat înțelesul perceptelor după oa- 
meni. (Aforisme, 1892). 


(Vezi şi capitolele; om şi umanism, educaţie, 
morală, moarte şi nemurire, 
filozofie şi ştiinţă, cultură 
şi civilizaţie, ideal) 


IX 
DESPRE MOARTE ŞI NEMURIRE %5 


179 — Sufletul nu poate fi gîndit nemuritor. Pe vremea cu- 
getărilor mele nocturne, mă îngrozea pieirea în neant, acum 
dimpotrivă : m-ar îngrozi nemurirea. Cel puţin neantul îmi 
nimiceşte conștiința, dar veşnicia ? Ce-ar trebui să fac veş- 
nic, dacă numai 17 ani îmi provoacă silă ? Să mă uit la Dum- 
nezeu ?! — să înțeleg de-a pururi adevărul ? — tot un cu- 
vînt, cu care „poţi angaja o excelentă dispută“ [...]] Numai 
lupta conştientă, încrezătoare în izbîndă, ne menţine sufletul 
dîrz şi-l face să se bucure ; a sta trîndav cînd ai obţinut un 
succes, fără alt scop viitor, este tot atit de îngrozitor ca lupta 
fără nici o nădejde de izbindă. (Epistolar, ianuarie 1858) 


180 — Adevărata existență a gînditorului constă numai în 
luptă, în încordare. Deplina conștiință spirituală a unui su- 
flet nemuritor fără sforţare, în lenevie, este insuportabil. 
Și acest suflet, pe care eu îl am, nu este desigur nemuritor. 
Căci aşa, după cum sînt acum, nu pot și nu vreau să mă con- 
cep ca atotştiutor nemuritor. (Fragment, februarie 1858) 


181 — Chiar şi din punct de vedere moral trebuie respinsă 
[ideea] dăinuirii individuale după moarte. Viaţa este con- 

şiiintă ; conștiința este dis 
lecătura între membri ; ; viaţa constă deci în i si cu | alții. 
Cind încetează complet relajia mea cu alții ? Numai î în moar- 
tea fizică ; atunci însă, și ocina din această cauză, am pier- 
ut și viața spirituală. Eu, care totdeauna am dat înțiietate 
generalului faţă cu ceea ce îmi e specific, care totdeauna am 
renunțat la individual în favoarea ideii, e eu, a cărui adevărată 
viață n-a fost altceva decit o necontsnită jertfă spirituală, 
eu trebuie să aflu și în natură reprezentarea acestei morţi ; 
iar aceasta este moartea fizică, Moartea, încetarea individu- 
lui, negația Aainuiri personale — esta cea mai înaltă, cea 
mai morală faptă a naturii. Trăiește ideea, dar individul 
piere ; cel bun moare peniru ca binele să trăiască și să-i 
păstreze amintirea. Trebuie să-i plingem insă pe oamenii or- 
biţi care vor să-și afle satisfacția vieții de aici abia în nemu- 
rirea de dincolo; și să ne revoităm impotriva aroganţei 
mârşave a acelor care cutează să numească imorali pe cei care 
au avut A ul curaj și perseverență pentru a atinge cea 
mai înaltă treaptă a abstracţiunii şi a respinge zeama lungă a 
unei vieţi veşnice în ceruri. (Epistolar, octombrie 1859) 








183 — Ce vrem să avem nemuritor pe lumea cealaltă ? 
Ceea ce e mai bun în spiritui nostru, acele însu bi pe care 
tu ţi le închipui drept deosebit a strălucita pe lumea cea- 
laltă ? Oare omul moare aici? Nu avem oare chiar aici, 
printre [pa Asti această nemurire ? Ce e mai bun din ceea 
ce gindesc şi împărtășesc, ceea ce e universal omenesc 
trăieşte ; {omul] piere, omenirea trăi și cu omenirea tot 
ceea ce e universal omenese şi tot, to ca este mai bun în 
»amenii luați individual. [Omul] care se agaţă de cotidian 
va pieri pentru totdeauna — o merită ; ...Acela însă care 


gîndeşte universalul, care a înțeles umanitatea, acela este 

divin şi tot ce e mai bun din ce a gîndit el trăieşte în oa- 
menii pe care i-a format, trăiește în oamenii pe care i-au 
format aceştia — trăiește în omenire prin toți eonii. (Episto- 
lar, aprilie 1859) 


183 — Cel ce, murind, nu a lăsat o urmă spirituală şi a trăit 
fără a se preocupa de adevărurile universale, cel ce a murit 
fără să lase o altă amintire decît cea a ființei sale sensibile, 
acela rămîne mort în vecii vecilor. Căci numai adevărul 
universal este eternul fluviu al nemuririi ; doar cel ce şi-a 
croit drum pînă la liman și s-a scăldat în apele lui este dus 
prin spații şi timpuri pînă în portul eternității. 


184 — Nu, oamenii, în majoritatea lor, nu au crezut vre- 
odată în nemurirea personală, deși nu se încumetau să-și ex- 
prime fățiș lipsa lor de credinţă. Altminteri nu i-ar mîhni 
atît de adînc moartea aproapelui lor, căci atunci cînd acesta 
se desparte de ei pentru a dobîndi bunuri pămiîntești, ei doar 
nu se întristează în aceeași măsură. S-ar mai îngrozi oare 
de moarte, în ciuda nenumăratelor piedici, pînă şi cei mai 
habotnici dintre ei, deși crezul lor le făgăduieşte o lume de 
apoi plină de lumină și splendoare ? S-ar mai considera oare 
ca faptă morală supremă jertfirea vieţii pentru un prieten. 
pentru o idee sau pentru patrie — dacă moartea ar însemna 
doar înlocuirea existenţei chinuite şi sordide cu alta paradi- 
siacă ? De ce ați mai căuta adevărul ? De ce aţi încerca să 
faceţi noi invenţii ? Sau să vă dezvoltați trupul ? De ce să vă 
preocupaţi de confort ? Lăsaţi-le pe toate în voia soartei, 
întrucît viaţa actuală este doar un provizorat, un nimic în 
raport cu eternitatea ; tot veți părăsi pămîntul acesta, tot vă 
veţi pierde trupul ; acolo sus vă va fi mai bine și veţi afla 

mai multe. Singura grijă să vă fie deci mîntuirea sufletu- 
lui ; bucurați-vă de cîte ori moare unul dintre voi sau doar 
cînd muriți voi, căci vă înălțați cu toții în ceruri. 


185 — Atîta vreme cît condiția sa fizică este bună, omul 
se complace în a-şi îngriji trupul și a-și organiza o existență 
cît mai plăcută în această lume păcătoasă. Cînd însă îl do- 
-boară boala, el se străduiește să construiască teorii cît mai 
spiritualizate pentru a se duce cu un tren confortabil în 
Ierusalimul ceresc. 


186 — La urma urmei, ce cerem oare nemuririi ? „Învie- 
rea“ elementului sensibil ? Lucru imposibil — imposibil adică 
dacă vrem să rămînem pe ţărmul raţiunii. „Învelișul“ nostru 
„pămiîntesc“ se destramă doar sub ochii noștri ; de mii de 
ani, el se întoarce necontenit în sînul părintelui nostru pă- 
mintul, unde se descompune pentru a se preface în elemente 
de altă natură ; fiinţa sa se distruge; nu rămîne ca trup 
unitar, ci devine o multitudine de corpuri. 


187 — Se comite deci o imensă greșeală atunci cînd se crede 
că dispariţia credinţei în nemurire ar pustii sufletul, ar îm- 
pinge pe oameni la imoralitate. Tocmai pentru că nu există 
nemurire, viaţa muritoare dobindește o mare însemnătate ; 
tocmai pentru că nu există o altă viaţă, se cuvine să folosim 
viaţa aceasta cît mai bine ; tocmai pentru că după moarte 
nu există nici răsplată, nici pedeapsă, trebuie să facem Bi- 
nele de dragul lui şi să ne ferim de Rău din pricina sa. lată 
covîrşitoarea importanţă a negării nemuririi. 


188 — Deși se rușinează să facă fățiș afirmaţii contrare 
_răţiunii, deși pretind că doresc doar veșnicia spiritului, lor 

nu le pasă de spirit, ci numai de învelișul lui ; nu-i intere= 
sează obiectivul, ci numai subiectivul, nu suprasensibilul, ci 
tocmai trupescul. Astfel se explică dorinţa unei revederi în 
lumea de apoi. Vrem să-i revedem pe cei morţi aşa cum stă- 
teau şi se mișcau ; vrem să le auzim din nou glasul; vrem 
să-i reîntîmpinăm „în carne și oase“ ; ne amintim cu strîn- 
gere de inimă de locurile vizitate împreună cu ei, de car- 
tierul unde locuiau, de jilțul pe care şedeau. Cu cît se în- 
mulțesc asemenea gînduri, cu atît mai pătimaş dorim ne- 
murirea „sufletului“ şi o reîntîlnire după moarte. Dar 
trebuie să ne dăm seama că toate acestea sînt de natură sen- 
sibilă, că tot ce este sensibil a pierit, că astfel de dorinţe 
sînt deci potrivnice raţiunii. (Consideraţii filozofice, 1860) 


189 — Cu nemurirea sufletului d-voastră: — Cât trăiţi, 
aveţi idei muritoare, pofte trupești fără aspirări sufleteşti. 
La moarte să vă vie nemurirea ? (Aforisme, 1880, 1892) 


190 — Teoria scolastică despre suflet şi imortalitatea lui 
nu are nici temei logic, nici importanţă practică, pe cît timp 
ea derivă, pe de-o parte, dintr-o argumentare în fond vi- 
țioasă, din premise ce numai geometriceşte sînt poate certe, 
şi deoarece ea nu explică nimic și nu rezistă un singur mo- 
ment faţă cu fenomenaiitatea reală a vieţii: 

Cînd se presupune, de ex[emplu], permanenţa identităţii 
noastre personale, nu este vorba numai de eul ca subiect 
absolut abstract al cugetărilor noastre interne, deşi fără în- 
doială eul acesta rămîne firul statornic al fenomenalităţii 
noastre sufleteşti, ci e chestiunea dacă eul integral, cu toate, 
însușirile lui, aşa cum ni se prezintă în viața de toate zilele. 

Şi atunci me vine întrebarea ce fel de existență siatoraică 
şi îndisolubilă are „eul acesta, cînd noi vedem că fisiologi- 
eește se intrerupe prin soma sau prin alie accidente or- 
ganice ? 

El prezintă dar o intermitenţă de activitate şi de repaos, 
deci întreruperi şi dispariţiuni.., Și dacă e să arsumentăm 
practic, atunci trebuie să știm :cum se face că existența sta- 
tornică şi infinită a eului dispare cu timpul, în aula r? Nei 
cel puţin îneetăm «de-a avea vreo cunoştinţă despre ea. $i 
dacă ni s-ar obiecta că personal nu putem şti nimic ce 'este 
dincolo „de mormînt, atunci ar urma, în virtutea caii in- 
finite a eului, să ştim cel puțin ceea ce a preces existentei 
lui actuale, ce-a fost ṣi:ce știe el în trecut, căci pracume un 
“infinit în viitor, tot aşa e o nemărginire în timp înainte de 
prezent. -Ce-am fost atunci noi, ca identitate personală, ta 
1800 ? ...Stranie întrebare în adevăr, dar singura „care ne dă 
analogia justă despre ceea ce putem afirma că vom fi peste 
o sută de ani, în 1980... 

Ce-am fost în 1900 ?... Ca identitate pe: So 






mic, dar, 
sub altă formă, desigur ceva. E o lege a nai ateri 
cu suma de puteri ce ea cuprinde, este și 
aceeaşi, că formele ei schimbătoare sînt transforn le ne 
sfîrşite äle aceleiași cantități constante de forţe și da su! 
stante. Dacă nimic dar nu piere şi nu se creează, ci totu 
transformă, atunci neapărat că am fost ceva în anui 184 
precum vom fi asemenea ceva în anul 1989, dar ceva pi 
care nu putem ști nimic cu siguranță, o existenţă. sub o formă 
inconştientă:și neprevăzută, o parte în fine din umivers. 

“Cine se mulțumește cu această existență metafizică %, .cu 
simţămîntul acesta vag, că a făcut și va face indefinit parte 
dintr-un tot constant şi indestructibil, acela poate fi sigur 

de nemurire. Ca părți integrante dintr-un şir de evoluţiuni, 
fără, început şi. fără sfîrșit, noi nu vom pieri în adevăr nici- 
odată ; dar cu personalitate nu sintem în stare să afirmăm 
că vom exista în 1980, precum nu ne e posibil să inducem 
nimic asupra existenţii noastre personale de acum o sută de 
ani. (Lecţiunea... 1884) 


(Vezi şi capitolele : religie şi divinitate, om şi 
umanism, morală, educaţie, 
înțelepciunea în viață, ades 
văr) 


X 
DESPRE FILOZOFIE, ŞTIINŢĂ ŞI CONDIȚIA UMANĂ ^ 


191 — Dacă ştiinţa se îndepărtează de omenire, nu valo- 
rează nimic. De ce înveţi ? Dacă nu pentru binele semenilor 
sau dintr-un egoism nebun, dacă înveți pentru oameni și nu 
pentru binele lor, înseamnă vanitate. Abia după ce vei simți 
că este de datoria fiecăruia să se formeze pe sine pentru cei 
mai buni dintre oameni, numai atunci vei putea face ceva. 
Acesta este lucrul mare cu adevărat: a scoate din sine cu 
plină știință adevărul etern şi a-l introduce în viață. Tot 
restul este aproape zero. (Fragment, 8 mai 1858) 


192 — Credeam că prin progresul raţiunii este păgubită 
aşa-zisa inimă. Însă ştiinţa are imperiul ei propriu, viu, în 
care, pentru mine, există atîta interes, ardoare, ba chiar atita 
poezie, încît eu trăiesc mai mult în el şi-i caut raporturile 
supreme cu oamenii. Şi dacă am ajuns în aceasta la o treaptă 
vădită şi dacă am prin aceasta o legătură mai apropiată cu 
omenirea, o haltă de popas, unde raţiunea și simţirea se 
întîlnesc, atunci întreaga viaţă mi se aşterne atît de fericită 
în faţă, iar misiunea mea devine atît de colosal de frumoasă, 
încât alerg la tine și deșert grîul curat măcinat şi capăt forţe 
noi pentru muncă nouă. Dacă am mers îridelung pe un țărm, 


+ 





FILOSOFIE ŞI ȘTUNȚĂ 105 





pe țărmul științei abstracte, unde găsesc o punte de trecere 
spre realitate, cu atît mai fericit şi mai conștient de forţele 
mele trec dincolo, pe celălalt țărm, pe ţărmul omenirii ; şi 
mă odihnesc acolo fericit, în concordanţă cu alţi oameni. De 
ce să nu fie bună și această particularitate ? Să-ţi împărtă- 
ştsc ceva cînd este încă nedesăviîrșit, cînd încă se coace şi 
dospeşte nu pot și nici nu simt vreun imbold. De îndată 
însă ce s-a cristalizat, atunci da. Aşa s-a întîmplat în ulti- 
mul timp cu cîteva opinii despre scopul vieţii, divinitate şi 
religie, pe care le voi dezvolta în prima scrisoare (peste 
6 zile) : căci ele mi-au dat o liniște deplină. (Epistolar, apri- 
lie 1859) 


193 — Caracterul atotcuprinzător al gîndirii pure s-a arătat 
a fi o amăgire şi-ntotdeauna amăgire se va dovedi. 


194 — Relaţia este sufletul oricărei filozofii, pentru că nici 
una nu s-a ridicat și nici nu se va ridica deasupra dualismu- 
lui. Eu-Eu al lui Fichte, Absolutul lui Schelling, Fiinţă-Ne- 
tiință-Devenire a lui Hegel, Conservarea de sine a lui Her- 
bart — în oricare din ele este relaţia, și prin aceasta peste 
tot e contradicţie. Relaţia e categoria vieţuirii, şi prin aceasta 
rezidă în tot ce are viaţă contradicţia ‘8, (Relaţia — 1859) 


195 — Caracterul filozofiei vremurilor noastre însă constă 
în faptul că a renunţat la izolarea ei : ea nu mai există — și 
„nici nu mai poate exista — ca o știință. riguros diferențiată 
cu care te îndeletniceşti în mod sistematic şi exclusiv ; acum 
ea pătrunde în viaţă. Fapt remarcabil şi dovedit de istorie, 
orientarea minţii către filozofie indică întotdeauna decăderea 
unei anumite orînduiri sociale. De altfel, înflorirea filozofiei 
eline a coincis cu decadenţa republicii eline ; la Roma, se 

observă un caz analog, în măsura în care se poate vorbi de o 
filozofie romană ; aceeaşi situaţie s-a ivit înaintea Reformei 
şi în ajunul Revoluţiei franceze. Atunci cînd omenirea este 
nemulțumită de starea de lucruri existentă, minţile cele mai 
Juminate se adîncesc în gîndire, făurind un ideal din sinteza 
elementelor contradictorii. . 

Decăderea, în timpul şi din miezul căreia s-a născut ul- 
tima epocă a filozofiei — filozofia germană de la Kant în- 
coace — este decăderea credinţei. Să privim lucrurile în faţă : 
credința, sub forma unei certitudini subiective, necondiţio- 
nate, a dispărut din conștiința generală. Atunci eînd credem 
că mai sîntem credincioși, ne măgulim cu o pseudo-credinţă. 
Credința rămîne una şi aceeași, pe cîtă vreme ştiinţa pro- 
gresează ; una excluzînd-o pe cealaltă, este lesne de prevă- 
zut care va repurta victoria. 


196 — Sarcina scriitorului filozof constă, pare-mi-se, în a fa- 
miliariza spiritele cu cuceririle acestor gînditori, şi în a juca 
rolul de mijlocitor între teoriile construite şi feluritele inte- 
rese practice ce preocupă societatea noastră. (Consideraţii 
filozofice, 1860) 


197 — Schelling adică nu este un bărbat unitar ; este o 
reptilă genială, o rîmă uriașă. La început avea o coadă fich- 
teană ; dar aceea era atît de subţire şi fără seva vieţii, încît 
o rupse îndată ; apoi îi crescu în loc una de filozofie a na- 
turii ; aceasta era foarte puternică ; din păcate, o suprimă 
cu şi mai mare forță; și atunci căpătă, în fine, o codiță 
teologică comică [...]. (Epistolar, decembrie 1860) 


198 — Marele, durabilul cîştig ce ni-l aduce orice ştiinţă 
practicată în mod rațional constă în faptul că deshușim legea 

din confuzia aparentă și necesitatea din aparentul hazard: 
Tot ce se face are un motiv pentru a fi aşa cum este ; efect 
al unui principiu, este o verigă a întănţuirii vitale de ceuze 
și efecte. Cunoașterea, în limitele posibilităţilor, a acestei 
înlănțuiri vitale constituie scopul științei, Menirea ei este, 
pornind de la efect, să inducă cauza, căci îi cerem să deducă 
şi să lămurească lucrurile în mod logic, să ne dezvăluie ra- 
țiunea lor. Totul avînd o cauză, există deci și o rațiune ca 
totul să fie așa cum este ; privită sub acest unghi, formula, 
prea des greșit înţeleasă, a lui Hegel, își iradiază adevărul : 
„Ceea ce este real este rațional“. 

Da, ceea ce este real este rațional; — scopul principal 
al educaţiei teoretice este de a transmite acest adevăr și de 
a-l face să pătrundă pînă în măduva oaselor. Căci numai dia 
practicarea științei se nasc cele două roade însemnate pentru 
formarea subiectivă a intelectului : primul este echilibrul 
perfect, dat de idee legităţii, şi răbdarea, dată de ideea ne- 
cesității ; al doilea, năzuința sfîntă de a porni cu sufletul 
curat în căutarea acestei legităţi şi necesități şi de a merge 
cu nestrămutată energie prin viltoarea unei lumi mereu 
schimbătoare, pe urmele spiritului imuabil pentru a-l aduce 
la lumină cu o sinceritate brutală. Cine nu are această nă- 
zuinţă nu este demn de a se deda științei sau, cu alte cu- 
vinte, să fie om. Pretutindeni ne lovim de Ananke *, iar acolo 
unde apare ea, devine temelia științei. Tată de ce știința este 
una ; cunoștințele sînt la fel de numeroase şi felurite ca şi 
obiectele lor, Cea însă care dă temeinicie cunoștințelor ade- 
vărate, adică ştiinţa, este una, căci necesitatea este veşnic 
şi e pretutindeni una şi aceeaşi, 








ý * Necesitate (greceşte : Avzyra — nota SC). 

Pe ea trebuie să ne străduim să o înțelegem, să o înţele- 
gem cu neobosită sîrguinţă, oricare i-ar fi haina, în oricare 
domeniu s-ar manifesta; omul de știință demn de acest 
nume trebuie să fie însufleţit de interese multiple şi, căutînd 
să afle adevărul din fenomenele izolate, să nu piardă nici- 
bdată din vedere caracterul universal al necesităţii. 


199 — Filozofia o apucă pe căi greșite atunci cînd se pre- 
ocupă de cazuri particulare ; atunci cînd, voind să lămu- 
řească cîte un element izolat, se împopoţonează cu ghirlande 
e deducţii logice, fără a ţine seama de întreg ; pretutindeni 
-şe cuvine a desluşi relaţiile mintale vii pentru a se situa la 
un punct de vedere tot mai general, din care diversitatea 
ameţitoare a particularului poate fi cuprinsă dintr-o singură 
“privire. 

Important deci este nu suma de cunoștințe fragmentare, 
či legătura vie dintre ele ; nu lucrul cunoscut în mod obiectiv, 
ei sensul subiectiv al cunoașterii. 


:200 — Refuzînd să-și aplice epitetul coyol (inţelepţi) şi 
“dînd preferinţă celui ọıàócopol de iubitori de înțelepciune, 
înțelepţii vechei Elade nu dădeau dovadă, după cum s-a 
crezut în mod greșit, de modestie, sentiment cu totul străin 
antichităţii ; ei ştiau că ceea ce importă nu este suma de 
cunoştinţe, ci dragostea de știință, care, păşind maiestuos pe 
calea progresului, se află, față de cunoștințele izolate ca forța 
“motrice faţă de substanța pe care o pune în mișcare %. (Con- 
siderații filozofice, 1860) E 


201: — Știință este una singură; în toate părțile ei, este 
plină de viaţă pentru cel ce este plin de viaţă ; pentru mort, 
este, firește, moartă. Știința juridică este una de cel mai înalt . 

interes, nu numai pentru unul și altul, ci în general, astfel 
încât lipsa de interes pentru ea trebuie privită ca expresie 
a unui cap absolut neștiinţitic. 


202 — Știință delimitată unilateral nu există. Cine nu simte 
în sine o înclinaţie pentru a învăța normele publice ale ra- 
porturilor dintre individ şi specia sa (şi acesta este dreptul), 
acela poate fi bun la orice altceva, dar pentru știință ca atare 
şi în primul rînd pentru filozofie este inexistent. 


203 — Cosmosul lui Humboldt este un corifeu genial al 
operei științelor naturii, pentru că înţelege realitatea indi- 
viduală nu în mod individual, ci numai în raporturile ei cu 
întreaga specie, cu universul. Ceea ce e măreț în Cosmos 
nu e obiectul tratat, ci modul tratării, modul de înțelegere 
şi întreţesere a individualului în universal. Cine nu simte 
în sine nici o consonanţă cu acest mod, nici măcar atunci cînd 
obiectul acestui mod de tratare este omul însuși în relaţiile 
sale cu statul, capul aceluia este pierdut pentru ştiinţă. Omul 
inteligent pune el spiritul în obiecte, și nu-l caută în ele. 
Repet : pentru omul de spirit, știința dreptului este cea mai 
plină de spirit şi cea mai interesantă. (Epistolar, februa- 
rie 1860) 


204 — Filozofia sistematică şi cu vederi înguste a pierit; 
societatea nu înţelege să renunţe la fructele oprite coapte 
de milenii ; cu ele se va hrăni : din sucul lor cultura își trage 
substanţă, dar numai buzele unei mame iubitoare o fac di- 
gerabilă pentru micul om. (Consideraţii filozofice, 1860) 


205 — Efortul critic de sine stătător [este] o bază şi tot- 
odată o condiție a competenţei în domeniul filozofiei. (Episto- 
lar, iunie 1860) i ia 

2086 — Nu vă temeţi de cuvîntul „filozofie“ ! Nu cădeţi în 
capcana ignoranței punînd pe seama științei păcatul de neîn- 
ţelegere săvîrşit de unii slujitori ai ei ! Fiţi siguri că, atunci 
cînd gîndirea dumneavoastră a atins anumite culmi, s-a ivit 


în ea, — căci nu putea să nu se ivească — un sîmbure de 
filozofie. 
207 — Filozofia nu plutește undeva în depărtări ; ea este 


intim legată de orice activitate spirituală. 


203 — Nu veţi putea înţelege, de pildă, nici măcar pe marii 
poeţi pe care îi citiți atît de des, dacă nu vă străduiţi să le 
descoperiţi însemnătatea în însuși crezul lor filozofic. 


209 — Adevărata fire a poeziei este, după cum se știe, ne- 
despărțită de filozofie, căci poezia este încercarea făcută de 
om de a turna singularul într-un tot spre a conferi existen- 
tei sale o formă armonioasă. 


210 — Nicăieri nu apare mai frumos latura filozofică a poe- 
ziei decît în Prologul lui Faust al lui Goethe s 


„Cînd Firea, răsucind nepăsătoare 
Sileşte nesfîrșirea firului pe fus, 

Cînd lucruri și ursuz îngrămăditele fiinţe 
Contuz răsună ca într-un pustiu, 

Cine atunci împarte curgătorul șir, 

Ca să pulseze ritmic, viu ? 

Cine-i acela care cheamă pe stingher 

Să se unească cu obştescul cer 

Spre a căuta-n sublime acorduri ? 

Cine furtuna o preschimbă-n patimi ? 

Amurgul, cu tilc greu arzînd, 

Cine-l închipuie pe cîmp trecînd ? 

Cine împrăştie corole, primăveri, 

Pe 4oate căiele iubirii, jertfă bucuriei ? 
Cine-mpleteşte frunte fără-nsemnătate 
Să facă o cunună vrednieiei ? l 

Cine asigură Olimpul, veşnica dreptate ? 
Cine uneşte zeii, cu cuvînt încet ? 

A omului putere, relevată în poet“. 


Numai însușindu-vă o concepție atît de armonioasă, vă 
veţi putea elibera din banalitatea cotidiană, şi dintr-o exis- 
tență „de la o zi la alta“, pe care am putea s-o caracterizăm 
drept antifilozofică ; într-adevăr, fiind preocupată exclusiv 
de fapte izolate, ea devine în mod fatal unilaterală. Cu greu 
se măsoară riscul ce-l aduce înfundarea în trivial şi refuzul 
concepţiilor generale, opreliști ridicate în calea progresului. 
Căci tot progresul este o configuraţie nouă dată unui ma- 
terial vechi, spre care nu se pot înălța, tocmai din cauza 
noutăţii sale, oamenii de rînd, care n-au făcut decît să treacă 
ca nişte umbre pe acest pămînt. 


„Căci nu aceea ce sub ochii tăi 

Se manifestă cu putere, cu viață 
„Periculos e şi teribil. 

Teribi! este și periculos 

Acel element vulgar, staționar în lume 
Ce totdeaun-a fost și în etern va fi 

Ce azi e în vigoare, fiindcă ieri era“, 


(Sehitler, „Moartea lui Wallenstein“j 


Personificarea acestei concepții este Mefisto, spiritul care 
rmeagă tot“, | 

211 — Să năzuim către o viață nouă, plină de prospeţime! 
Să contopim ştiinţa cu viaţa reală, să evadăm din celulele 
înăbușitoare ale contemplării abstracte ! lată stindardul 
ştiinţei actuale, iată vocaţia ei socială ! Iar filozofia, mai mult 
decât oricare altă îndeletnicire, are datoria să ţină seama de 
această vocaţie socială. Căci dintre toate relaţiile, cele mai 
nobile sînt cele ce se ţes între oameni; Iubirea fiind rela- 
țiunea cea mai perfectă, pentru că este şi cea mai sublimă, 
universală şi puternică, putem afirma că filozofia, care eti- 
mologic înseamnă „iubirea de ştiinţă“ este în esenţă știința 
iubirii. (Consideraţii filozofice, 1860) 


212 — Expresia cultură științifică nu este doar o vorbă 
goală ; ci are înlăuntrul ei un sîmbure mare, ca un sanctuar 
tăinuit : înţelegerea necesităţii. 


213 — Astronomia învață de ce și cum trebuie să se mişte 
stelele, istoria arată cauza pentru care evenimentele se des- 
fășoară aşa şi nu altminteri, psihologia învaţă legile stărilor 
sufleteşti ș.a.m.d. Cu cît cineva este mai familiarizat cu ase- 
menea lucruri, cu atît mai ușor înţelege că totul se petrece 
în mod necesar şi-şi are raţiunea să fie așa cum este. Nici un 
om nu e fericit şi nimeni nu este om de știință atita timp 
cît nu are această înțelegere și nu i se acomodează. (Episto- 
lar, mai 1861) 


914 — Limba germană numește Grund [origine] cauza tu- 
turor lucrurilor. Acesta este un cuvînt faimos ; el exprimă 
faptul că prin dezvoltarea dialectică a noţiunii, se ajunge în 
cele din urmă la ceea ce este principal, la „tabloul din Sais“50, 

la existenţă ; că însă de aici nu se merge mai departe, ci 
trebuie făcut saltul originar din infinit în finit sau din nimic 
în ființă, iar eu nu mai pot mijloci, nu pot explica acest 
salt originar, tocmai pentru că este astfel. 


215 — Pentru Kant am un respect nemărginit ; lentila spi- 
ritului meu avea o prea mare înclinaţie de a împrăștia în 
toate părțile raze periferice, şi, din această cauză, de a nu 
arde nicăieri cu putere ; dar aceste raze periferice ricoșează 
pe uriașul zid negru al imposibilității metafizice și sint az- 
vîrlite apoi, toate, înapoi, spre centru. Astfel ard cu atit mai 
fierbinte în punctul central. Nu știu. fireşte, unde să azvirl 
punctul central, dar un lucru știu, că acolo unde îl voi az- 
vîrli, arde îndată. Sufletul meu a dobiîndit prin resemnare 
un alt rezultat, o conștiință de sine rezonabilă, modestă, dar 
foarte fermă. Ceea ce presimţeam în metafizică, acum o știu : 
inşii ăștia nu știu nici ei mai mult ca mine. M-au depășit 
prin aceea că au știut înaintea mea că nu puteau ști. Acum 
o știu şi pe asta şi — sînt satisfăcut ! 


216 — Ce jalnic e omul! Nici o existenţă absolută, numai 
relativităţi. Iar cuvîntul : relație este parola nefericirii ome- 
neşti, de aceea ea îi va face fericirea 9!. (Epistolar, iunie 1861) 


217 — Să rămii totdeauna liber şi independent în lectură. 
Să nu uiţi niciodată că în filozofie nu vei afla nimic efectiv 
nou, ci numai încercări de explicare a faptelor, care sînt tot 
atit de bine motivate în propria ta rațiune ca oriunde în 
altă parte, că deci trebuie să fii receptiv şi totodată critic, 
pe cît posibil tot atît de receptiv. Tocmai în aceasta constă 
cea mai mare dificultate a studiului filozofiei. (Epistolar, 


30 octombrie 1862) i 

218 — Pe cînd toată practica şi toată experienţa nu ne dă 
alta deci! cazuri determinate, mărginite, teoria ne ridică la 
abstracție, la universalitate. Experienţa ne dă faptul iadi- 
vidual, teoria ne dă legea generală, 


219 — Cind, după un studiu teoretic, consideri practiea, 
atunci te dedai a vedea și a înţelege dintr-un punct de vedere 
constant o lume schimbătoare. 


220 — Studiul teoretic dedă pe individ a considera legea şi 
nu faptul izolat ; educaţia îl învaţă a se ţine numai după 
principiu și nu după întimplarea individuală. (Dizertațiunea 
„Pentru ce limba latină...“, 1863) 


221 — O ştiinţă nu a mai făcut din antichitate nici un fel 
de progres : istoria ; deși era chemată să-l facă. De aceea 
ea este propriu-zis la fel de puţin ştiinţă ca și în antichitate. 
Istoria este în prezent o amintire a unor fapte individuale, 
în cazuri deosebite, a corelării lor întîimplătoare în suece- 
siunea timpului. Idealul este însă acesta : în același fel în 
care tragedia a 2 oameni (chiar dacă ei nu au existat) şi 
demonstrează că, dacă ei sînt astfel alcătuiți, va avea loc eu 
necesitate acest conflict între ei; tot astfel istoria trebuie 
să stabilească 2 popoare și să studieze astfel natura lor încît 
să vestească în mod aprioric şi cu necesitate istoria lor. 

Desigur, acesta este un ideal. Dar trebuie să încercăm 
totuşi a-l realiza măcar pe jumătate, ceea ce nu s-a întîm- 
plat nicicum. O ingeniozitate stupidă este cheltuită pentru 
consemnarea unor fapte brute. 


222 — Cercetătorul istoriei este ca un tribunal sau ca un 
judecător care judecă singur. El judecă în permanenţă oa- 

meni individuali. Şi nici măcar ca un judecător al epocii mo- 
derne, ci ca unul din 451 î.e.n., un judecător fără lege 2. 
(Aforisme, 1865) 


223 — Dacă aş publica eu ca fiind ale mele, excelentele 
aforisme, rimate sau în proză, ale lui Goethe, ele nu ar sus- 
cita nici o atenţie și nu ar face nici o impresie. Însă întru- 
cît sînt de Goethe... Dar aceasta pe bună dreptate. Căci întîi 
trebuie ca cineva să fi realizat un întreg — dintr-o bucată — 
ceva unitar şi desăvîrşit în sine, fie operă de artă, fie operă 
științifică, pentru ca apoi abia să acorde încredere aforismu- 
lui său. Abia în totalitatea din care provine stă valoarea unei 
opinii singulare, în conexiunea logică a întregii concepţii des- 
pre lume. În aceasta constă semnificaţia filozofică a ches- 
tiunii. Cum am putea ști altfel dacă o opinie aforistică este 
adevărată sau falsă ? „Nu există altă falsitate decît contra- 
dicția“ — dar tocmai aceasta din urmă nu poate fi constatată 
niciodată în mod singular ci numai în raport cu totalitatea. 
(Aforisme, 1865) 


224 — Să iubeşti știința pentru ea însăşi — ce experiență 
trebuie să fi făcut omul, pînă a căutat consolare în această 
propoziţie. (Aforisme, 1866) 


225 — În foile organului se comprimă aerul și, năvălind 
prin diferitele ţevi, deşteaptă fiecăruia sonul ei particular. 
Din acest son se poate oare cunoaște natura proprie a aeru- 
lui ascuns ? 

Asemenea ţevi sînt sensurile noastre pentru perceperea 
lumii. Universul se precipită în minte prin sensuri, îl vedem, 
îl pipăim, îl auzim, îl gustăm, îi percepem ardoarea. Dar el 
în sine însuşi ce este ? Și fără noi ar putea fi ? 

226 — Atacă o ţară lipsită de comunicări: oraş după oraş 
o poți cuceri, căci fiecare rămîne izolat şi nu poate primi de 
la celelalte un grabnic ajutor. 

Tot aşa sînt de slabe cunoştinţele fără sistem. (Aforisme, 
1868, 1892) 


227 — Adîncirea în speculaţii abstracte și generale deschide 
spiritului omenesc un orizont larg, îi dă un punct de vedere 
cît mai înalt și, prin urmare, o perspectivă cît mai depărtată. 
Acest studiu este cu atît mai însemnat cu cît el înlesneşte 
orice studiu pozitiv, luminînd sfera oricărei cercetări prac- 
tice şi speciale. 


228 — În filozofie, să ne ferim ca de foc de cuvinte cu multe 
înţelesuri, să ne ferim de fraze lustruite. 


229 — Puţinul hatîr, discreditarea ce științele filozofice în- 
tîmpină în lume provine de la ușurința cu care nişte capete 
deşerte și nechemate s-au jucat cu aceste științe. 


230 — Nimic mai uşor decît a vorbi savant şi a nu spune 
nimic. 
231 — Datoria unui om onest cînd face ştiinţă este să nu 


afirme nimic dacă nu e convins, să nu se lase îmbrîncit de 
patima zvonului pe făgașul afirmării neîntemeiate 5. (Pre- 
legeri de logică, 1880) 


232 — Cu ce drept se afirmă că necunoscutele de azi, că 
ixurile minţii omenești nu vor fi mîine cunoştinţe limpezi 
şi luminate principiuri cucerite şi stabilite în mod neîndoios ? 

Dacă am admite limita cunoștințelor și neputința de a trece 
în domeniul ştiinţei ceea ce e astăzi metafizic, atunci ar tre- 
bui să ne negăm legea evoluției [...]. Problemele cele mai 
grele de acum cîteva veacuri sînt cunoștințe pe care le în- 
vaţă copiii începători la școală sau care aleargă din gură 
în gură. Tot astfel întrebările metafizice [...] vor ajunge 
mîine cunoştinţe limpezi și de domeniu comun. ( Darwinismul 
în progresul intelectual, 1883) : 


233 — Între adevărata ştiinţă şi viaţa practică nu poate fi 
niciodată antagonism, ci trebuie să fie, din contră, o con- 
tinuă înlesnire reciprocă. (Din experiență, 1888) 


234 — Filozofia nu se prezintă ca și o știință exactă, în care 
să se fi adunat după vremuri, un șir de adevăruri tunda- 
mentale şi asigurate, încît peste ele mai departe să poţi edi- 
fica alte adevăruri. Pe cînd matematicele, fizica, chimia, în- 
tr-un cuvînt științele exacte, înaintează și se perfecţionează 
fără încetare, în filozofie din contră, toate sînt în controversă, 
Orice nou sistem de filozofie trebuie să înceapă tot de-a capo, 
tot de la rediscutarea a chiar fundamentelor pure. 

De la Aristoteles, logica n-a dat cu un pas îndărăt; în 
operele sale nu e o regulă de silogism, nu e o axiomă logică 
care să nu fie și astăzi tot atît de incontestabilă pentru noi 
modernii, după cum era în antichitate și pentru greci. Același 
principiu de certitudine îl au și matematicile ; probabil tre- 
cînd şi ele la început printr-o epocă de incertitudine, astăzi 
matematicile sînt o știință pozitivă. Tot astfel și cu fizica : 
o grămădire de ipoteze înainte de Galileu, azi o acumulare 
de adevăruri sigure şi pe temeiul lor, alte âdevăruri se des- 
copăr din zi în zi. Acum că tabla înmulţirei s-ar datori lui . : 

Pitagora sau altuia, că logaritmii au fost intrafuși În ima- 
tematici -de scoțianul ;Neper, aceasta mici nu are a face cu 
însăși esența ;ştiinţei. Nimeni mu vorbeşte astăzi sde aritme- 
tica lui Arhimede sau de fizica lui Gay-Lussac. 
„Nu tot astfel e filozofia. Relevarea personalităţii iintdlee- 
tuale e un punct esențial pentru Înțelegerea şi explicarea 
unui sistem filozofic. E:cu neputinţă să-ţi dai seama de filo- 
zofie, fără ca încă de la început, să nu fii silit :a vorbi şi să 
auzi vorbindu-se de filozofia lui Socrate, ori a lui Platon. 
Aristoteles, Kant, Mill, Spencer, ‘Comte sint intimi legati 
de opera lor filozofică, Așa a :fost în antichitate, tot 'aşa stau 
lucrurile şi astăzi. Câte sisteme, tot atîtea soluțiuni. 

Pentru ce dar atîta certitudine în celelalte ştiinţe [...] 
atîta incertitudine în filozofie ? Pentru ce atitea 'soluțiuni, 
şi într-o aşa de mare diversitate, cînd e vorba de filozofie '? 
Pentru că, în deosebire de filozofie, toate ştiinţele :exacte se 
ocupă numai :de cîte un obiect singuratic a! manifestării ife- 
nomenelor în univers. 

Dar atunci, care e interesul doctrinei filozofice '?-Ce mai 
poate însemna filozofia pentru cercetările științifice ? 

Secolul nostru îmbătrînind, devine, aceasta e netăgăduit, 
din ce în ce mai pozitiv. Sîntem în vîrsta de aur a ştiinţelor 
exacte şi a industriei și în vîrsta de fier a filozofiei. Fapte, 
rezultate materiale, aplicațiuni folositoare, iată ce se cere 
peste tot locul. În mijlocul „acestui curent empiric însă, în 
care ne zbatem fără a-i putea pune vreo stavilă, sînt toate 
acestea, chiar pentru spiritele cele mai răzvrătite 'cercetărilor 
speculative, momente de criză, de neliniște sufletească, cînd 
te întrebi : dar unte tinde toată această sumă de cercetări? 
Unde ʻe punctul de întîlnire comun al :acestei întregi activi- 
tăţi intelectuale, care împinge omenirea. cel puţin în capetele 
ei cele mai alese, :să conducă şi să augumenteze mai departe 

Lat, acest aparat ştiinţific ? În: sfîrșit : Ce sînt ? Unde merg? 
Gum se vor. sfîrși toate. acestea ? Ei bine, nici una din știin- 
tele pozitive nu e în stare să dea răspuns la aceste întrebări 
generale. și: fireşti.. 

Odată cu. aceasta, s-a deșteptat şi veșnica căutare după 
răspuns; la o altă întrebare care caracterizează: firea ome- 
nească; În. deosebire de animale, noi ne-am. creat o. lume, 
o putem. numi. fictivă, deasupra lumii reale externe, o lume 
de cugetări ale noastre, căreia poate sări corespunză dar 
poate să nu-i. corespunză o realitate: materială externă şi, 
ueea ce: e mai caracteristic, avem: această putință dată în 
anmonizarea noastră cerebrală, de a ne construi dincolo de 
lumea sensibilă a prezentului, edificiul ideal al unei lumi 
ce nu există, în, care cu! toate acestea, toți căutăm. a arunca 
v mare: parte din ceea. ce gîndim și din ceea, ce dorim, lumea 
viitorului. Din. acest. punct de vedere, a. avut drept să zică 
Platon; că. omul nu e o plantă de pămînt, ci o: plantă. din cer, 
căci. viața prezentului care pînă. mai adineaori era totul, nu 
mai e decît o zi, o oră, un minut, față de nemărginitul ori- 
zont al acestei lumi ce nu e încă, dar veșnic va fi. 

Cesa ce apoi, dă acestor întrebări inerente firei ome- 
nești, un înţeles și mai serios şi mai acut, e faptul că omul 
e înzestrat cu o sensibilitate mult mai mare. decît celelalte 
ființe. viețuitoare. Stările cele mai bogate în mișcarea sen- 
sibilă, în emoțţiurie, nu sînt cele care se adresează la o sufe- 
rință sau o plăcere fizică, ci o mare parte, la suferințe şi 
plăceri oarecum imaginare, intelectuale în viitor. Ce gin- 
deşte porumbelul în ghearele eretelui ? Ca gîndeşte: cerbul 
vănit cînd: se duce să moară abătut în vreun; colţ ? Ce își 
zice pasărea. în zilele de lipsă și: de frig: ale unei ierni înr 
delungate ? Cine știe ? Fără îndoială își suferă pasiv soarta ; 
suferă: şi nu cugetă, Sau mai. bine zis, căci și, aceasta e un 

fel de filozofie mută, animalul nu crede decît în el însuşi ; 
dacă ar putea să respingă departe de dînsul această sufe- 
rință, dar nu poate și, absorbit cu totul de durerea momentu- 
lui, fără a adăuga chinului prezent teama pentru viitor, se 
culcă şi moare. Nu e tot astfel şi cu omul. Sub lovitura du- 
rerei momentului, îşi recheamă durerile trecutului, dă tutu- 
ror acestor suferinţe un acelaşi nume și prin aceasta, şi chiar 
în aceasta i se pare că vede acțiunea unei aceleiași puteri, 
unei aceleiaşi legi. Se teme în viitor de loviturile acestei 
fiinţe care l-a făcut să sufere în trecut şi ca şi cum ar avea 
veșnic un vrăjmaș în faţă-i, el îşi eternizează durerea prin 
această sinteză sau concepţiune răsunătoare a unei felurite 
mulţimi de fenomene. 

Şi cînd mai vezi apoi cît e de slabă şi supusă pieirei exis- 
tența omenească, cînd vezi că totul e clădit pe nisip și în 
voia vintului, că tot ce încerci, tot ce produci e condamnat 
de a fi veşnic întrerupt prin moarte, această supremă ironie 
a lucrurilor, întrebarea : dar spre ce tinde toată această oste- 
nire, toată această încordare a inteligenţei omeneşti ? cîştigă 
deodată o importanţă practică foarte dureroasă. 


235 — Era filozofiei hipotetice însă a trecut, filozofia ştiin- 
țifică e filozofia timpului nostru. Ea se deosebeşte de cea 
dinții, cel puţin atît cît ştiinţa exactă se deosebește de cu- 
noștințele confuze, nesigure şi contradictorii ce o precedau. 
În această fază, din cunoștințele pe deplin științifice, pozi- 
„_tivate ca să zicem astfel, se va deduce un punct de vedere 
general, întemeiat pe fapte şi raporturi verificate. Va fi o 
funcţiune complexă a sumei de cunoștinți cîștigate într-o 


„epocă dată şi a celorlalte condițiuni de civilizaţiune. Aşezată 


-pe ciclul complet al ştiinţelor în care nu se confundă, nici 

[nu] formează vreo parte anumită, ea va rămîne o sinteză 
superioară, un fel de conștiință științifică, întrunind mem- 
brele risipite, membra disjecta, ale ştiinţei într-un tot com- 
prehensiv şi inteligibil. Filozoful e dar o inteligență eroică 
pe care îl atrage necunoscutul şi inaccesibilul ; plin de am- 
biţiune sublimă, el încearcă prin cugetarea sa să refacă uni- 
versul. În acelaşi timp însă, şi aici îi stă originalitatea și 
puterea, el trebuie să ţină seamă în această a lui lucrare, de 
toate cunoştinţele speciale ale epocii și a întemeia pe pro- 
cedurile cele mai riguroase ale științei, legitimitatea generali- 
zaţiunilor sale cele mai vaste. Prin aceasta numai filozofia 
e ceea ce trebuie să fie, expresiunea cea mai completă a spi- 
ritului omenesc la un moment dat al dezvoltării sale. (Inau- 
gurarea cursului..., 1889) 


236 — Plăcerea și durerea pot să fie fizice, fericirea şi ne- 
fericirea sînt intelectuale, stafii ale creerilor, șoptirile mis- 
terioase din scoica marină. (Aforisme, 1892) 


237 — De la un filozof al cărui sistem vrea să explice ade- 
vărul lumii externe şi interne, trebuie să cerem în prima 
linie realizarea acestui sistem în propria sa viață externă 
şi internă. (Sched. acad., 1905) 


(Vezi şi capitolele : om şi omenie, adevăr, reli- 
gie şi divinitate, cultură şi 
civilizație, înțelepciunea în 
viață, ideal) 


XI 
DESPRE ADEVĂR “4 


238 — Fiecare adevăr pe care îl descoperim este o oglindă 
netulburată care împrumută ceva din strălucirea ei și celor 
din jur, înainte de a le reflecta imaginea. Atraşi de: tot ce 
străluceşte, oamenii de rînd se adună, privese în oglindă 
din depărtare, iar tocmai în centrul strălucirii zăresc, pe ju- 
mătate. ascunsă în fund, o imagine înfricoșătoare, sinistră. și 
cețoasă. Cuprinși de groază și repulsie, ei își întorc: privirea 
de la oglindă şi o învinuiesc pe ea, învăluind în acelaşi sim- 
tămînt de ură şi oglinda și strălucirea ei, Ceea ce i-a înspăi- 
mîntat a fost doar răsfrîngerea propriei lor nimicnicii. ! 


239 — Celui al cărui singur scop este cunoaşterea științifică 
nu-i pasă de primejdii subiective, nici de faptul că prăpastia 
dintre el și ceilalţi se întunecă şi se adînceşte pe măsură 
ce el se înalță ; nu procedează în mod arbitrar, nu pășește 
şovăitor:;. simte nevoia să străbată puntea înaltă şi lumi- 
noasă a necesităţii, aruncată peste abis și susținută de-a pu- 
rurea de sorite structurate raţional ; simte nevoia de a atinge 
piscul adevărului, singurul lăcaș în care se închină. Căci nu 
cele considerate sfinte sînt pentru el adevărul, ci adevărul 
îi este sfînt. (Consideraţii filozofice, 1860) 

WO — Nu fămă lupte grele poți vupe roadele din :pamul 
cunoștinței, şi îndărătul fiecărui adevăr la care ui ajuns daşi 
o iluzie pierdută 55, 


241 — Este bine să nu cauţi inapoi, nici împrejur, ci, pă- 
gind inaite, să-i păstrezi încrederea că progresul adevăru- 
lai trebuie să se facă și că formula lui este aceasta : mulți 
din cei ce astăzi sînt în rătăcive wor veni miine pe -calea 
adevărului, dar nici unul din cei ce au înţeles o dată ade- 
vărul mu se va mai întoarce la vechile erori, (Observări po- 
lemice, 1858) 


242 — Numai în totalitate, se dovedește adevărul. (Afo- 
risme, 1889) 


243 — Ceea ce împiedecă atiţia oameni, de altminteri in- 
teliigenţi, de a vedea bine, de a gindi adevărat și de a scrie 
frumos şi coca ce îi condamnă să rămite totdeauna mediocri 
este toomai mărginirea personalităţii lor la interese exclusiv 
individuale. Prin negura egoismului nu străbate lumina ade- 
vărului, nici căldura frumosului, 


irat este pentru capul mediocru ceea ce s-a 
snulį primească ca adevărat, în acest obicei îşi află 
îndestulacea lui şi orice noutate îi apare ca un dușman al 
liniştii lui sufleteşti. Împotrivit la orice nouă încordare a 
inteligenței, medeprins și nevolnic la munca intelectuală de a 
supune unei perpetue examinări fundamentul părerilor sale, 
el iși :aue cercul inteligenței închis, se opune noului adevăr 
şi, Eăcind aozasta, crede chiar că are în sine o mişcare în 
folosul inteligenței, pe cînd, în fapt, nu “are :decit acea re- 

zistență a inerției care stăpînește elementele intelectuale, ca 
și pe cele fizice. 


245 — Orice adevăr este o formulare mai clară a regulilor 
nestrămutate, care sînt însuşi fundamentul universului, şi 
corespunde direcțiunii veșnice a inteligenței omenești spre 
întinderea cunoștințelor și sporirea condiţiilor binelui ge- 
neral %. (Despre progresul adevărului... 1883) 


246 — Nimic nu este mai greu în lume decit a înţelege pe 
altul, și iarăşi fără a-l înţelege este peste putință să-l con- 
vingi. A înţelege pe altul însă însemnează a avea sau a fi 
avut în sine o parte identică sau analoagă cu gîndirea lui; 
cine nu a avut aceasta îi rămîne străin. 

De aceea, adevărații luptători pentru progres sînt cei 
ce-au împărtăşit ei înşişi mai înainte vechea eroare și au gä- 
sit în chiar dezvoltarea lor internă argumentele pentru noul 
adevăr. Cu aceste argumente sînt acum în stare să adapteze 
adevărul la gradul şi la felul de inteligență al celorlalți. 


247 — Apa a trecut, pietrele au rămas şi din piatră în pia- 
tră păşeşte adevărul spre viitorul său nemărginit. (Despre 
progresul adevărului..., 1983) 


248 — În lupta ce am întreprins cîţiva dintre noi, adică în 
nestrămutata- hotărîre de a pune adevărul mai presus de 
toate şi de a-l căuta și spune, nu cu fraze de chauvinism ci 
cu deplina stăpiînire a aparatului științific occidental și con- 
form regulilor lui bine păzite, în această luptă de cea mai 
mare însemnătate pentru întemeierea adevăratei culturi in- 
telectuale în națiunea noastră, trebuie să strîngem rîndu- 
rile. (Scrisoare către D. Onciul, 1885) 

249 — Mai ales cînd propriile idei sînt puţine, combaterea 
ideilor altora devine îndeletnicirea de căpetenie și este atunci 
ademenită să fie şi violentă ; tăria cuvintelor vrea să aco- 
pere slăbiciunea argumentelor. 


250 — Mărturisește-ţi singur eroarea, chiar dacă nu a vă- 
zut-o altul ; iar dacă a văzut-o înainte de tine, recunoaște-o 
fără rezervă ; căci orice discuţie cinstită nu poate avea alt 
scop decît adevărul. (Contraziceri ? 1892) 


251 — Sub speciae aeternitatis trebuiesc tratate ideile. (Scri- 
soare către M. Dragomirescu, iunie 1893) 


252 — Adevărul, oricît de puţin favorabil ne-ar putea fi, 
trebuie spus cu toată sinceritatea, îndată ce este întemeiat 
(În chestia poeziei populare, 1909) 


253 — Întîia datorie în luptă e de a cunoaște pe adversar. 
Priveşte-l ca pe un colaborator care îţi ajută la elucidarea 
adevărului. Ținta nu e învingerea [adversarului], ci aflarea 
adevărului. (G. Vîslan, Titu Maiorescu îndrumător al tinere- 
tului, 1910) 


(Vezi şi capitolele : filozofie și știință, educaţie, 
religie și divinitate, moarte 
şi nemurire, om şi umanism, 
cultură şi civilizație) 

254 — Se spune adesea că oamenii inculți dau dovadă de 
mai mult sentiment decît cei învăţaţi, că erudiția alterează 
viața afectivă ete. Oamenii fără cultură nu pot da dovadă de 
mai mult sentiment decît cei învăţaţi ; pot însă nutri sim- 
țăminte mai profunde. Cei inculţi sînt unilaterali, nu dispun 
de serii felurite de reprezentări ; din această cauză, sufletul 
ler cunoaște mai puţine opoziții, oferind mai rar prilej de 
rezistenţă, vrajbă și sentiment. Dacă însă seria unilaterală de 
reprezentări, pe care o au se loveşte de o opoziţie puternică, 
lupta și sentimentul le vor stăpîni într-adevăr tot sufletul 
şi exercita o acţiune cu atît mai adîncă şi dăinuitoare cu cît 
aceste suflete sînt mai inculte, adică mișcate de reprezentări 
mai puţin felurite. Fenomenul acesta se produce însă cu atît 
mai rar cu cît psihicul este mai puţin evoluat, 

Dobhîndirea unor cunoștințe mai bogate în domenii va- 
riate face posibilă apariţia contrastelor și sentimentelor, cu 
riscul ca, odată născut, sentimentul să fie refulat curînd de 
către alte reprezentări. În sufletul omului cult, deci multila- 
teral, se nasc sentimente variate și ele se nasc mai das ; su- 
fletul celui incult este mișcat rar, dar încearcă simţăminte 


aat etane 

cu atit mai profunde. (Consideraţiile noastre se întemeiază 
pe raporturile simple menționate mai sus ; împrejurări spe- 
ciale modifică desigur procesele psihice.) 


255 — Fapt surprinzător şi demn de plins, camenii cu sim- 
ţăminte puternice (numiţi pe nedrept sentimentali, căci, în 
cazul lor nu se poate vorbi de bogăţia, ci numai de puterea 
sentimentelor) sînt consideraţi de multă lume, mai ales de 
femei, ca superiori celor cu mai vastă cultură, și ne compla- 
cem în a sublinia contrastul izbitor dintre „sentiment“ sa 
„inimă“ şi „rațiune“ sau „cerebralitate“. Uităm însă că sen- 
timentele atotstăpînitoare — oricît de pozitiv s-ar manifesta 
ele ca dragoste, de pildă, sau entuziasm — au efecte cu atit 
mai înfricoșătoare atunci cînd apar ca negare a acestora — 
ură sau fanatism. Viaţa psihică evoluată și demnă de respect 
apare numai acolo unde sentimentul merge mină în mînă cu 
raţiunea şi se lasă călăuzit de ea. (Consideraţii filozofice, 1869) 


256 — „Descoperirea lui Columb are însemnătatea că o nouă 
putere geografică a lumii se introduce în istorie ; lumea ma- 
ritimă sau principiul oceanic şi popoarele se desleagă prin 
aceasta întîia oară de principiul thalassic sau de marea me- 
diteraneană. Cultura neoeuropeană pleacă acum din ţinutul 
thallassic ; părăsind popoarele romanice ale Europei : Italia, 
Spania, Portugalia, ea se aşează în ţările oceanice, la po- 
poarele germanice. Spaţiul culturii moderne devine acura 
Franţa, Olanda, Anglia şi Germania ; acestea sînt ţările care 
aparţin în parte sau cu totul lumii maritime atlantice“, 

Cît de uşor se pot face asemenea reflecţii ! Cit de inge- 
nios şi plăcut e să împachetezi cu o singură lovitură popoare 
întregi şi epoci ale istoriei într-o cutioară de jucărie con- 

struită după toate regulile şi împodobită frumos. Și totuși cît 
de inadmisibile și false sînt aceste reflecţii faţă de realitatea 
impunătoare. Probabil de pe timpul hegelianilor a devenit 
așa de simpatică ideea că civilzaţia se îndepărtează tot mai 
mult de cel dintii leagăn al ei, din Asia, şi că se mișcă spre 
America. Poetul Platen spune clar în poezia sa Spiritul lui 
Columb : „Istoria lumii zboară cătră Apus“. Această părere 
superficială poate își are explicaţia şi în lipsa de participare 
la eforturile vitale ale popoarelor din spaţiile estice. Se spune 
doar şi așa că ţările estice sînt o ramură care se vestejește. 
Civilizaţia o reprezintă germanismul. Făcînd abstracţie de 
interesul adevărului în sine, dintr-un interes naţional trebuie 
să mă ridic împotriva acestei concepții și anume din două 
puncte de vedere, care sînt hotăritoare, unul factice, altul 
etic. | 
Punctul de vedere al realității : deşi cultura s-a răspîn- 
dit de mult spre vest, totuşi răsăritul se mișcă și tocmai în 
timpul din urmă într-o măsură mai mare. Abia au trecut trei- 
zeci de ani în 1861, de cînd Grecia şi-a repetat epoca eroică 
dinainte de Christos și și-a dobindit libertatea. N-a trecut nici 
un an de cînd Rusia a făcut un mare pas spre cultură, iar 
Ungaria luptă încă pentru formaţia statală şi civilizaţie. 
Departe de a fi mutat centrul vieţii europene către Oceanul 
Atlantic, descoperirea Americii este un argument tocmai îm- 
potriva părerii lui Kuno Fischer. Exact pe timpul cînd, după 
această concepţie, cultura trebuia să plece din Apus, exact 
atunci vedem Italia păsind în fruntea culturii europene, prin 
faptul că întemeiază arena politicii moderne ; exact atunci, 
mai departe, în Răsărit, se ridică muhamedanismul ca putere 
căreia i se poate rezista, şi face să reînvie noţiunea impe- 
rialismului mondial dinainte de Christos. Iar astăzi ? cînd 
America în culmea ideii de republică începe să se clatine, 

apare iarăşi Italia care realizează cu mare vigoare principiul 
naționalității și se situează astfel în fruntea culturii moderne. 
Așadar, în ceea ce priveşte punctul de vedere al realităţilor, 
se pot cita tot atitea argumente pro cît şi contra amintitei 
concepții de filozofie a istoriei. 

Pentru scrutarea acestei concepţii, se impune însă şi un 
punct de vedere mai înalt, cel etic, cel. cu adevărat uman. 
Cea mai frumoasă înflorire a culturii moderne se . vădește 
prin caracterul ei general, care nici într-un caz nu se poate 
confunda cu cosmopolitismul. De acum înainte, nu mai este 
cu putinţă ca o cultură existentă să se piardă, pentru a face 

„loc alteia. În lumea spiritului, toate convieţuiese în pace lînsă 
olaltă. Să nu se uite că în vremurile trecute, trecerea de la 
o treaptă a culturii la alta a însemnat totdeauna forță bru- 
tală. Astfel, în latura negativă, prăbușirea antichităţii în- 
seamnă migrațiunea popoarelor, prăbușirea evului mediu — 
războiul religios protestant. Dar asemenea nimicire în zi- 
lele noastre nu mai este permisă, dacă vrem să fi făcut pro- 
gres în ideea de umanitate. Cultura trebuie să se impună 
pe căi de spiritualitate multilaterală, nu prin violenţă uni- 
versală. Precum în viaţa individului acea educaţie va fi cea 
mai bună care-l va ajuta să treacă peste toate vicisitudinile 
cu claritate spirituală netulburată, tot așa pentru omenire 
cea mai bună cultură va fi aceea care va supravieţui eveni- 
mentelor istorice. Aşadar, Orientul nu apune, fără putință 
de a fi salvat, dacă Occidentul înflorește, ci razele pătrund 
necontenit, pe cînd soarele rămîne stea fixă. (Aforisme etice, 
1962) 


„251 — Tot ceea ce este început cu seriozitate iese bine, deci 
merge bine ; bineînţeles nu pentru copiii care își închipuie 


9 — Cugetări şi aforisme T 





TR 

că civilizaţia trebuie înghițită cu lingura în trei ani. Moartea 
individului, viaţa cauzei. Abia în 20—30 de ani va da primul 
germene, dar cu siguranţă. (Epistolar, februarie 1862) 


258 — Secolul XIX se va numi în istorie, cu drept cuvînt, 
secolul naționalităților. În el s-a lămurit şi se realizează ideea 
că popoarele sînt chemate a se întări în cercuri etnografice, 
deosebindu-şi fiecare misiunea istorică după propria sa na- 
tură. Pe lîngă tezaurul comun al popoarelor civilizate, mai 
are fiecare tărîmul său aparte, în care îşi dezvoltă în mod 
special individualitatea şi, separîndu-se aici de toate ccle- 
lalte, își constituie naționalitatea sa. Astfel, se cere ca po- 
porul modern să aibă o formă de stat naţională, și mai ales 
o literatură şi o limbă naţională. (Scrierea 1. române, 1855) 


259 — Nu sabia ci pana susţine popoarele. 


260 — Care popor este liber ? Cel ce recunoaște cercul de 
suveranitate a individului faţă de oricine, fie un rege, fie 
o majoritate. 


261 — Între un diamant și o grămadă de pietriș cui i-ar fi 
alegerea grea ? Așa între aprobarea unui om cuminte și 
aplausele zgomotoase ale mulțimii. 


262 — Fotografii din orașele cele mari au locuinţa împărțită. 
Jos, la catul întîi, e casa lor privată : element teluric, gospo- 
dărie, strigăt de copii. Sus, la catul al cincilea, se află sa- 
lonul de sticlă pentru lucrarea fotografică : transparent, la 
aer liber, plin de razele luminii. 

Ciădească-şi fiecine deasupra vieții de toate zilele cațul 
al cincilea ! (Aforisme, 1868 : reluat şi reformulat în 1880, 
1892) 


263 — O împărţire marcantă a oamenilor de talent este acea 
în critici şi contemplativi ; cei dintîi produc știința, ceilalţi 
arta frumoasă. (Aforisme, 1868) 


264 — Ceea ce are valoare se arată la prima înfățișare, în 
meritul său și nu are trebuință de indulgență, căci nu este 
bun numai pentru noi şi deocamdată ci pentru toţi și pentru 
totdeauna. 


265 — Cu o cultură falsă nu poate trăi un popor şi dacă 
stăruiește în ea, atunci dă un exemplu mai mult pentru ve- 
chea lege a Istoriei : că în lupta între o civilizație adevărată 
și între o naţiune rezistentă, se nimicește națiunea dar nici- 
odată adevărul (În contra direcţiei de astăzi, 1868) 


266 — Uşoară sau nu, critica a fost și va rămîne o lucrare 
necesară în viaţa publică a unui popor. Înțelegerea răului 
este o parte a îndreptării. 


267 — Oare din starea imperfectă a unei epoci, poporul s-a 
ridicat luîncu-şi imperfecţiunea, sau s-a ridicat eriticînd răul 
pentru a prepara binele ? Din momentul în care se recu- 
noaşte că sîntem în tranziţie, din acel moment se recunoaşte 
legitimitatea criticii şi se osîndește lenevirea, care aşteaptă 
binele în viitor fără nici o luptă, în care văzînd răul, îl mă- 
guleşte cu speranţa că se va îndrepta de la sine. De la sine 
nu se îndreaptă nimic în capetele unei generații ; căci orice 
cultură este rezultatul unei lucrări încordate a inteligenţei 

libere, şi datoria de a afla adevărul şi de a combate eroarea 
se impune fără şovăire fiecărui om, care nu se mulțumește 
cu existența, sa privată de toate zilele, ci mai are o coardă 
în sine, ce răsună la fericirea şi nefericirea națiunii din care 
s-a născut. 


963 — Dacă istoria scrisă admite explicări, adevărul de rea- 
lizat nu admite tranzacţiuni. El neagă eroarea absolut, ori- 
care ar fi motivele ei, precum se neagă în dezvoltarea omeni- 
rii orice popor care nu a știut să-şi însuşească elementele de 
cultură în timpul priincios. 

Prin urmare, din aceea că o stare de lucruri se poate ex- 
-plica istoricește nu rezultă că se poate justifica, și numai prin 
o raţionare sofistică s-ar aduce de aici un argument în contra 
criticii. 
269 — Un început de cultură, în orice ram al ei s-ar întîm- 
pla, trebuie să cuprindă întîi ceva ce nu a fost pînă atunci 
în viaţa publică a acelui popor, dar al doilea, totodată ceva 
ce poate servi de fundament pentru o clădire şi urmare mai 
departe. Numai cu aceste două elemente este un început, Dar 
pentru ca această continuare în viitor să se întîmple, în- 
ceputul cel mic la întindere a trebuit să fie mare prin ade- 
vărul ce-l cuprinde, prin valoarea energică ce-i dă putere de 
a rezista şi, biruind greutăţile timpului, a produce șirul ne- 
întrerupt de forme noi de viaţă. (Observări polemice, 1869) 


270 — Cultura a început după ce s-a acumulat un prisos 
însemnat de bogăție materială, cînd o parte de indivizi, scă- 
paţi de nevoia de a-şi agonisi, cu mîinile lor, propria exis- 
tentă, sînt împinși a da altă expresie puterii vitale ce fierbe 
în ei. (Convorbiri literare, 1871) 

271 — Îndată ce în apropierea unui popor se află o cultură 
mai înaltă, ea înrîurește cu necesitate asupra lui. Căci unul 
din semnele înălţimii culturii este tocmai de a părăsi cercul 
mărginit al intereselor mai individuale şi, fără a pierde ele- 
mentul naţional, de a descoperi totuşi și de a formula idei pen- 
tru omenirea întreagă. Aflarea și realizarea lor a fost de 
niulte ori rezultatul experienţelor celor mai dureroase ; dar 
jertfa odată adusă, ele se revarsă acum asupra omenirii și o 
cheamă a se împărtăşi de binefacerea lor îmbelșugată. La 
această chemare nu te poţi împotrivi : a se uni în principiile 
de cultură este soarta neapărată a fiecărui popor european. 
Întrebarea este numai dacă o poate face ca un soţ de ase- 
menea, sau ca un rob supus ; dacă o poate face scăpîndu-și 
și întărindu-și neatîrnarea naţională sau plecîndu-se sub pu- 
terea străină. Și această întrebare se dezleagsă numai prin 
energia vieții intelectuale și economice a poporului, prin 
bunăvoința și iuțeala de a înţelege şi de a-și asimila cultura. 
în activitate potrivită. 


272 — Românii, anticipînd formele unei culturi prea înalte, 
au pierdut dreptul de a comite greşeli nepedepsite și, depăr= 
taţi din starea mai normală a dezvoltării treptate, pentru noi 
etatea de aur a patriarhatului literar și ştiinţific a dispărut. 
Critica, fie și amară, numai să fie dreaptă, este un element 
neapărat al susținerii propășirii noastre, şi cu orice jertfe și 
în mijlocul oricăror ruine trebuie împlîntat semnul adevă- 
vului. (Direcţia nouă, 1872) 


213 — Tot ce e de valoare trebuie să fie gîndit şi săviișit 
în mod original, în orice țară, mai ales cind 2 vorba de a 
aduce într-o ţară mai puţin cultivată cultura superioară a 
alteia. Traduceri, locuri comune scarbede, deși ar fi locuri 

comune numai în ţara cultă și lucruri noi pentru cea incultă, 
n-au nici un efect şi sînt deci pierdere de vreme păgubitoare. 

Pentru ce ? Pentru că orice noțiune (şi într-asta se rezumă 
așa-zisa cultură) este o formulă abstractă care nu mai are 
nici un înţeles cînd îi lipsește intuiţia premergătoare. Pentru 
un om care şi-a făcut educația într-o ţară mai cultă, pro- 
blema, cînd e vorba de activitatea sa într-o țară mai puțin 
cultă, sună așa : Cu care domeniu dintre cele ce există de 
fapt în această ţară trebuie să faci legătura, pentru ca ele- 
mentele sale intuitive să fie grupate spre abstragerea muncii 
de cultură generală mai înaltă ? — Aceasta însă este o muncă 
originală, scoasă din izvorul străvechi al intuiţiei. (Însemnări 
zilnice, decembrie 1872) 


274 — Poporul român, de cîteva decenii, se află inundat sub 
formele nenumărate ale civilizaţiei apusene. Pentru el este 
astăzi o condiție de existență de a rezorbi din această inun- 
dare tot ce poate fi folositor spre înrodirea pămîntului său. 

Un singur mijloc ne este dat aici : munca cinstită ; și cla- 
sele cele culte, cărora în prima linie le este încredinţată in- 
troducerea nouălor forme în viața reală, sînt cele dintîi che- 
mate la acea muncă cinstită. Cu încordarea tuturor puterilor, 
trebuie fiecare din noi să lucreze în sfera ce și-a ales-o ; fie 
ea oricît de mică, numai lucrul să fie făcut în conștiință. 

Într-o asemenea situaţie, trebuie să ne ferim mai ales de 
un pericol : de fraza goală, de iluzia că formele deșerte pot- 
ținea locul fondului solid, și acest pericol este tot aşa de 
mare în literatură ca şi în politică. (s.n.) 

Lupta în contra lui ne pare a fi misiunea principală a cri- 
ticei române. Fără îndoială, ea nu va fi riciodată în stare să 
stîrpească cu desăvîrșire fraza goală şi acea iluzie deșartă 
din viaţa publică a poporului nostru : se vor găsi totdeauna 





RÄ, CIVILIZAȚIE, PROGRES 








y 
A 








oameni cari, exploatînd aparențele ușoare, vor pune năluci- 
rea în locul realităţii și caricatura în locul fiinţei adevărate. 

Totul este însă ca acestui fel de oameni să nu le fie în- 
găduit să ocupe locul cel de frunte în mișcarea intelectuală a 
poporului lor. 

Datoria şi folosul criticii este aici de a le arăta treapta pe 
care stau, pentru ca nu cumva încurajarea lor să producă în 
juna generaţie ce-i înconjură falsa credință că roadele se 
pot dobîndi fără muncă și laurii fără merit. (Răspuns „„Re= 
vistei Contimporane“, 1873) 


275 — Pătruns de convingerea că orice lege este cu atît mai 
bună cu cît este mai mult întocmită după trebuinţele ţării 
în care se face și că nici o lege străină nu se poate aplica în- 
tr-un stat fără a cauza o perturbare în dezvoltarea lui nor- 
mală, am preferat a mă conduce după experienţă, fie cit de 
mărginită, însă dobîndită în chiar ţara noastră, decît a alerga 
la compilări din legislațiile străine. (Discursuri parl., 1973, 
vol. I) 


2176 — Puterile unui popor, fie morale, fie materiale, au în 
orice moment dat o cantitate mărginită. Averea naţională a 
românilor are astăzi o cifră fixă, energia lor intelectuală se 
află asemenea într-o cîtime fixată. Nu te poţi juca nepedep- 
sit cu această sumă a puterilor, cu capitalul întreprinderii de 
cultură într-un popor. Timpul, averea, tăria morală și ageri- 
mea intelectuală ce le întrebuinţezi pentru o lucrare de 
prisos, necum pentru o lucrare greşită, sînt în veci perdute 
pentru lucrarea cea trebuincioasă şi cea adevărată... Ai un 
singur bloc de marmură : dacă îl întrebuinţezi pentru o fi- 
gură caricată, de unde să mai poţi sculpta o Minervă ? (Cri- 
tice, 1874. Prefaţă. Ultima frază, reluată ca aforism în 1850) 

277 — Lucrările mele literare... sînt o critică, adeseori 
amară, în contra unor direcţiuni în literatură și în știința ro- 
mână, pe care le-am crezut primejdioase pentru națiunea 
noastră. Căci misiunea cea mare a acestei naţiuni este astăzi 
de a-şi ocupa un loc în mijlocul popoarelor de cultură ale 
Europei. O asemenea sarcină însă cere de la oamenii publici 
o minte aspru disciplinată şi o inimă pururea onestă. Unde 
asemenea însușiri lipsesc şi se înlocuiesc prin simulări, acolo 
este datoria criticii de a lovi răul pentru a pregăti binele. 
Astfel, acele lucrări au intrat în luptă cu timpul prezent și, 
prin urmare, nu puteau avea speranţă decît în viitor. (Scri- 
soare, România jună, ianuarie 1875) 


278 — Însemnătatea publicităţii, fie presă liberă, fie dezba- 
tere parlamentară, nu stă atît în binele ce-l poate aduce, cît 
în răul ce-l împiedică (Aforisme, 1892) 


279 — Erudiţia unui om care, pentru orice discuţie mai în- 
semnată, aduce o mulţime de autori străini deşteaptă din 
capul locului îndoiala celor cunoscători ; căci este evident 
că cel ce imprumută prea mult de la alţii are prea puţin în 
sine, 


280 — Atit oratorul, cît şi retorul şi limbutul au darul vor- 
birii ; dar oratorul vorbește pentru a spune ceva, retorul 
pentru a se auzi vorbind, limbutul pentru a vorbi. Motivul 
oratorului este precizarea unei situaţii publice, afirmarea sau 
combaterea unei idei, convingerea unui auditoriu ; mobilul 
vetorului este dorinţa de a trece de orator sau îngîmfarea 
erudiţiei, sau încîntarea de sonoritatea propriilor sale cu- 
vinte ; pornirea limbutului este de a se amesteca și el în vorbă 
oriunde şi oricum. Pe orator îl stăpînește scopul, pe retor 

— deşertăciunea, pe guraliv — mîncărimea de limbă. De 
aceea, oratorul poate avea o valoare permanentă, retorul 
— numai una trecătoare, limbutul — nici una. (Oratori, re- 


tori, 1902) 


281 — Noi, prin noi înșine trebuie să ne îndreptăm. (Scri- 
soare, A. Holban, ianuarie 1906) 


282 — Am auzit muite despre pretinsul meu pesimism ; dar 
cine mi l-a atribuit nu m-a cunoscut şi n-a cunoscut nici pa- 
gina în care acum 20 de ani combăteam pesimismul. Eu dom- 
nilor, numai pesimist n-am fost niciodată şi toată activita- 
tea noastră din Iași dovedeşte o nețărmurită încredere în 
vitalitatea și prin urmare în progresul poporului românesc, 
(Răspuns... 1909) 

(Vezi și capitolele : filozofie şi ştiinţă, om şi 


umanism, înţelepciunea în 
viaţă, ideal, adevăr) 

283 — Pentru mine, artele sînt atît de viu legate între ele, 
încît aş socoti drept o unilateralitate greșită să tratezi muzica 
fără a lua în considerare poezia. 

De aceea, Wagner, care vrea să reunească strîns cele două 
arte, m-a interesat în mod nemijlocit. Prin aceasta însă m-a 
determinat să aplic şi la muzică normele estetice pe care le 
cunosc precis pentru poezie ; şi în același timp am dobîndit 
ferma convingere că întreaga orientare wagneriană este o 
extremă greşită. 

Îţi aduci aminte cuvintele din fruntea studiului despre 
patetic al lui Schiller : patosul nu este scopul artei, dar ca 
mijloc este foarte important pentru ea. Iar pe acestea se ba- 
zează 3 orientări în dramă, ca şi în muzică. Elementul sen- 
timental-lacrimogen este reprezentat de orientarea gen 
Birch-Pfeitter-Kotzebue ; aceasta face din patos scopul artei. 
Respingerea totală a patosului ca suferinţă fizică și îngädui- 
rea numai a eroismului — iată drama franceză la Corneille ; 
aceasta respinge patosul chiar ca mijloc. Dimpotrivă, clasi- 
cismul german seduce la Schiller și Goethe prin admiterea 
suferinței fizice drept mijloc pentru a demonstra opoziţia spi- 
rituală la aceasta. Este clasic tocmai pentru că se află la mij- 














loc între extreme, lucru pe care încă Aristotel îl recunoaște 
drept cel mai ales. Pateticului din dramă îi corespunde în 
muzică melodia, opoziţiei spirituale instrumentaţia în con- 
trapunet şi recitativul. În prima extremă — melodia care 
gîdilă simţurile — a căzut muzica italiană, în cea de a doua — 
note care se leagă logic de sensul cuvintelor — Wagner. Am- 
bele sînt deopotrivă false. A admite melodia, dar a face să 
triumfe asupra melodiei imperiul spiritului este unicul ade- 
văr, cum se manifestă el clasic, bunăoară în uvertura lui 
Don Juan... 


284 — Cînd asculţi Lohengrin al lui Wagner, ai impresia su- 
blimului, ești cuprins de respect față de marele geniu care 
a putut crea atîtea, o partitură atît de uriaşă, asculţi aproape 
cu venerație sunetele muzicii sale. Dar tocmai această im- 
presie constituie pentru mine o dovadă că orientarea lui 
Wagner e greşită. Sublimul se adresează rațiunii și e prea 
grav ventru a putea deveni obiect unic al artei. (Epistolar, 
mai 1859) 


285 — Sublimul adevăr este în stare să mă înalțe, dar su- 
blimul grațios, acest hibrid estetic, cum este Rinul chiar la 
Drachenfels, mă apasă, pur și simplu. Trebuie să crezi în 
imortalitatea astronomică sau măcar să ai o confirmare ac- 
tuală nemijlocită ; pe scurt, trebuie să te poți considera im- 
portant, altminteri e de nesuportat. Sublimul adevărat mă 
înalță sus de tot şi pe deasupra în afară, mi se pare mult 
în sine şi mă face să mă împace cu el; acest sublim comoi, 
dimpotrivă, îmi stîrneşte mai întîi ambiția, apoi însă îmi 
apare numaidecît prea neînsemnat și am nevoie de ceva care 
să-mi dea o satisfacție omenească. (august 1860, Epistoiar} 

296 — Cunoştinţa cu oameni de ştiinţă prezintă o atracţie 
decisivă ; aproape că devine o piatră de încercare ; căci aici, 
realitatea cea mai apropiată, ca și cea îndepărtată, își cre- 
ează terenul. Dar cu artiştii e altceva. Natura și arta, dacă 
le-ai inversa, par să se găsească, şi, pînă să-ţi dai scama, au 
și fugit una de alta. Sînt incomensurabile și de aceea fac o 
impresie neliniștitoare, ca înţepăturile de ac sau cîntul de 
hartă. Ba artistul ţi se pare prea bun în comparație cu reali- 
tatea, ba realitatea ţi se pare prea bună în comparaţie cu 
arta. (Ep. mai 1861) 


297 — Prin ce este aşa de binefăcătoare concepţia sănătoasă 
despre artă ? Prin faptul că omul uită de sine. Ce nefericită 
fiinţă trebuie să fie omul ! (Aforisme etice, 1862) 


909 — Artele reprezintă o unitate. Acest lucru poate fi ob- 
servat în sentimentul estetic ce constituie originea lor. La 
fiecare impresie plăcută, ce are o determinare ideală, pur 
obiectivă, simţim o înfiorare a sufletului, care este emoția 
estetică primitivă. Aceasta, oricît ar fi ea totdeauna de omo- 
genă, nu se lasă totuși exprimată decît fie în una, fie în alta 
dintre arte. Un anume sentiment nu poate fi transpus decît 
muzical şi, invers, nu poate fi deşteptat decît de muzică ; o 
altă idee emoţională impulsionează spre poezie ; sentimentul 
unor raporturi momentane, grandioase, poate fi redat numai 
pictural, iar statuia încorporează tresărirea unui impuls este- 
tic singular. Dar, întrucît realizează frumosul în general, arta 
nu ar putea să existe fără toate aceste părţi componente, şi 
de aici unitatea ei. (Aforisme, 28 aprilie 1866, lași.) 


289 — Frumosul nu este o idce teoretică, ci o idee învălită 
şi încorporată în formă sensibilă, şi de aceea cuvîntul poetic 

trebuie să-mi reproducă această formă. Noțiunea abstractă 
„cina cea de taină“ poate fi adevărată, dacă îi cunosc rela- 
iunile esenţiale din istorie, însă pentru aceasta nu este încă 
frumoasă ; voiesc să fac din ea o operă de artă, trebuie să o 
încorporez într-o materie sensibilă și să mi-o deping cu cu- 
lori într-un tablou (Leonardo da Vinci), sau să o descriu prin 
cuvinte care să-mi deștepte imagini de sensibilitate adecvate 
cu obiectul ei. (Klopstock, Messias) 


290 — Frumoasele arte, şi poezia mai întîi, sînt repaosul 
inteligenței. În mijlocul fluctuaţiunii perpetue, de care este 
mișcat acel straniu produs al formațiunilor animaliere ce se 
numește minte omenească, arta se stabileşte ca un liman de 
adăpost spre a reda inteligenţei agitate o liniște salutară. 
Aceasta a fost cauza din care s-a lățit odinioară poezia în- 
tre oameni ; aceasta este cauza din care astăzi îşi păstrează 
valoarea ei nemăsurată pentru fericirea genului omenesc. 


291 — În această stare a inteligenţii active, se coboară arta 
ca o mîngiiere binefăcătoare. Ea prinde atenţia neliniștită și 
agitată spre infinit și înfăţișîndu-i o idee mărginită în forma 
sensibilă a frumosului, îi dă liniştea contemplativă și un re- 
paos intelectual. Poezia în special trebuie să ne decline spiri- 
tul de la înlănțuirea fără margini a nexului cauzal, să ne ma- 
nifesteze idei cu început şi cu sfîrşit și să dea astfel o 
satisfacție spiritului omenesc. De aceea, ea este datoare să ne 
îndrepte spre simţăminte și pasiuni. Căci tocmai simțămintele 
şi pasiunile sînt actele de sine stătătoare în viaţa ome- 
nească : ele au'o naștere şi o terminare pronunţată, au un 
început simţit şi o catastrofă hotărîtă şi sînt dar obiecte pre- 
zentabile sub forma limitată a sensibilităţii. 

292 — Tot ce e frumos e adevărat! Fie. Dar de aici încă 
nu rezultă că tot ce este adevărat trebuie să fie și frumos [...] 
Din multele idei cu realitate ce trec prin capetele omenești 
numai acelea sînt frumoase care, sub vălul unei sensibilităţi 
adecvate, ne prezintă simţăminte distincte prin forma, inten- 
sitatea sau ocaziunea lor. (Poezia români, 1867) 


293 — Voltaire a zis-o : le secret d'etre ennuyex c'est de tout 
dire, şi dacă prima cerință pentru un artist este ca să știe ce 
să spună, desigur a doua cerință este ca să știe ce să nu spună. 
(Poezia, 1867) 


294 — Ce liberal e Beethoven în orchestrație ! Tot instru- 
mentul e întrebat să-și dea părerea şi reproduce pe răspun- 
derea sa ideea principală. Ideea principală cîştigă astfel o 
varietate de feţe originale, e cînd sublimă, cînd burlescă, cînd 
tristă şi cînd voioasă, şi în impresia totală rămîne o lume 
armonică aparte, adevăratul humor al omenirii. (Aforisme, 
1868 ; reformulat în 1880, în 1892 și 1908) 


295 — În așa numita Appassionata a lui Beethoven (altima 
frază face explicabil titlul), în admirabila întîia frază e înfă- 
țişarea clară a unui conflict sufletesc, întocmai ca într-o 
dramă. Frumoasa şi simpla scurtă melodie care se repetă de 
vreo 5 ori e ca un principiu rațional moral, pe care Beethoven 
şi-l pune mereu înainte, pentru potolirea pasiornatei agitări. 
(Însemnări zilnice, decembrie 1872) 


296 — Arhitectura are mai întîi 2 dimensiuni esenţiale : linia 
orizontală ca povară, cea verticală ca sprijin. Arcada este o 
varietate naturală a liniei orizontale și exprimă aceeaşi vi- 
ziune a greutăţii, într-o formă lărgită. De aceea, o legătură a 

liniilor sale drepte cu curbura pare mai frumoasă. Arhitec= 
tura antică nu este frumoasă deoarece este neclară şi 
nenaturală. 

Nici greutate (povară) şi nici sprijin este triunghiul gotic, 
în general legătura virturilor cu respectivele direcţii elemen- 
tare ; care şi ea lasă, oricum, o impresie perturbatoare, de 
pildă, cea din portalul domului din Magdenburg, împreună 
cu virful ornamentaţiei interioare a porţii. (Aforisme, Berlin, 
iulie 1872) 


297 — Era într-o seară lină de mai din anul 1871 ; dar în 
salonul unde se adunase atîta mulțime de oameni nu se 
observa frumuseţea naturii renăscute : pasiunile politice erau 
la ordinea zilei și cu cea mai mare încordare se agitau între- 
bările momentului. În fundul acestei săli, atinsă încă de ra- 
zele luminilor, se înălța pe un piedestal închis o marmură 
albă, frumoasă imitare a unei statui antice ; şi, pe cînd toţi 
oamenii erau cuprinși de discuţiile lor politice, în mijlocul 
cuvintelor aprinse, a gesticulărilor vii și a emoţiunii tuturor, 
în confuzia acestei mişcări ţintite spre un singur punct din 
viața reală — punct trecător, de o importanţă peste măsură în 
prezent, de o nulitate peste măsură în viitor — statuia albă, 
cu suriîsul ei blind, sta senină deasupra haosului, forma ei 
trecea neatinsă peste valurile timpului : păstrată în trecut, 
sigură de viitor, ea îşi purta înaintea noastră cu o liniște 
supranaturală viaţa-i eternă. 


298 — Da, în lumea fericită a artei, timpul nu mai are putere 
şi nu mai are înţeles, şi cine, înălţat în sfera ei, a știut să 
plăsmuiască forma frumoasă, acela desigur — dar numai 
acela — a ajuns pe calea nemuririi. (Direcţia nouă, 1872) 

299 — Mica cutie de bijuterii, Votivkirsehe din Viena, de 
arhitectul Ferstel, e foarte potrivită pentru Viena : stil gotic, 
frumos, supraîncărcat de ornamente, neevlavios. Neplăcută, 
nava transversală. Ori încotro priveşti, ești turburat în direc- 
iia naturală pentru dimensiuni a ochiului. Stilul gotic e 
nesănătos, pentru că a eliminat greutatea în amăgire, şi 
aceasta nu-i e permis nici unei arhitecturi. Îzbitor sare 
aceasta în ochi la două modele artificiale. Cînd şezi în Vol- 
ksgarten, puţintel la dreapta templului lui Theseu, ai vede- 
rea asupra acestuia și asupra Bisericii votive. Aceasta îţi 
apare ca o jucărie, ca o lucrare în filigran străpunsă de găuri, 
o chinezerie drăguță, numai nu operă de arhitectură. 


300 — Cererea lui Wagner despre unitatea între muzică și 
„poezie este teoreticeşte greşită. Numai dispoziţia sufletească 
trebuie să fie aceeaşi. Şi şi asta numai la poezii cunoscute, 
căci, deoarece poezia nu poate produce efect în amănut decât 
numai deșteptînd imagini în fantezie, ea ar fi împiedicată 
în această lucrare intelectuală prin sunetul muzical care emo- 
 ționează ; şi, dimpotrivă, muzica produce un efect numai prin 
sine însăși, în urma vibrării fizice. Cântecele lui Schubert 
produc efect şi pe violoncel, fără cuvinte. (Însemnări zilnice, 
august 1872. 


301 — Există și un adevăr estetic. Acesta are abateri de-la 
adevărul real şi trebuie să le aibă ; perspectiva e adevărată 
din punct de vedere al artei şi falsă din punct de vedere real. 
Chinezii pictează just din punct de vedere real, dar tocmai 
de aceca fals. (Însemnări zilnice, octombrie 1877) i 

302 — Orice emoție estetică, fie deșteptată prin sculptură, 
fie prin poezie, fie prin celelalte arte, face pe omul stăpînit 
de ea, pe cîtă vreme este stăpînit, să se uite pe sine ca per- 
soană și să se înalțe în lumea ficţiunii ideale. 


303 — Dacă izvorul a tot ce este rău este egoismul şi egois- 
mul exagerat, atunci o stare sufletească în care egoismul este 
nimicit pentru moment, fiindcă interesele individuale sînt 
uitate, este o combatere indirectă a răului, şi astfel o înălţare 
morală. Şi cu cît cineva va fi mai capabil prin dispoziţia sa 
naturală, cu atît va fi mai întărită în el partea cea mai bună 
a naturii omenești. 


304 — Dacă artistul nu este totdeauna capabil de a lucra, 
ci trebuie să fie inspirat, nici spectatorul nu este în fiecare 
moment capabil de a primi o impresie estetică ; poate unii 
nu sînt capabili niciodată ; și cine la o piesă de teatru nu-și 
poate uita grijile sale personale, sau legăturile sale de partid 
politic, sau catehismul său de morală convenţională, acela 
să nu se mai amestece în ale artei. (Comediile-Caragiale, 
1885) 


305 — Nu e nimic mai primejdios decît a întemeia o formă 
statornică pe simţiri trecătoare (Aforisme, 1892 şi 1908) 


306 — Ce e veşmîntul în sculptură e tropul în poezie. (Afo- 
risme, 1892) . | A 


307 — Wagner se raportă la Beethoven ca Ibsen la Shakes- 


peare sau ca Byron la Goethe... Byron, Ibsen, Wagner sînt 


moderni, Shakespeare, Goethe și Beethoven sînt eterni. (Scris, 
către M. Dragomirescu, decembrie 1393) 


(Vezi şi capitolele : literatură, cultură, filozofie, 
adevăr) 

308 — Printre particularităţile care-i caracterizează pe isto- 
riografii antichităţii se numără în primul rînd acel obicei al 
lor de a nu zugrăvi, de regulă, caracterul unei personalități 
prin vorbele sale, așa încît, din întregul ce cîștigă nemăsu- 
rat în vioiciune, să se închege în fața ochilor cititorului o 
imagine care să aibă un efect cu atît mai puternic, cu cît 
„poate fi urmărită oarecum închegarea. (Epistolar, aprilie 
1858) 


309 — În alte privinţe, am avut un foarte ciudat sentiment 
la lectura acestei cărţi 5. Am găsit la Goethe, în istoria evo- 
luţiei lui sufletești, unele trăsături care coincideau foarte 
mult cu mine, care uneori erau scoase din sufletul mou. Tot 
astfel și la critica lui Faust. Am găsit la Lewes o mulțime din 
acele conjecturi cu pretenţia de a fi ingenioase, pe care şi el 
le numește neroade și pune alături de ele propria lui opinie 
și felul lui de a vedea, care corespund în totul felului meu de 
a interpreta lucrurile. 

Acea luptă a adevăratului spirit spre mai multă lumină 
împotriva vulgarităţii negatoare a tot ce e superior, luptă 
pretutindeni împiedicată și totuși necesară, acum am pri- 

ceput-o bine. Dar erudiţii domni prea învăţaţi nu văd uneori 
pădurea din cauza mulţilor arbori. (Însemnări zilnice, 1853) 


310 — Drama reproduce o acțiune. Aceasta însă nu trebuie 
să-l stimuleze pe erou din afară, ci se cuvine să purceadă fi- 
resc din caracterul lui, izvorînd din necesitate. Prin trăsătura 
aceasta se deosebeşte drama de roman. Ne întrebăm atunci 
cum poate fi prezentată puterea modelatoare a unui caracter 
care, după cum am constatat, îşi exercită înrîurirea asupra 
împrejurărilor. Caracterul este întruchiparea unor principii 
generale de acţiune. Judecăţile acestea raţionale sînt în ge- 
neral identice cu ele înşişi. Individualizarea unui caracter 
reiese din modul în care, într-un caz anumit, principiile ge- 
nerale se manifestă ca puternice şi volitive. I se opune atunci 
o rezistenţă, care îl îndeamnă pe erou la luptă, pricinuin- 
du-i o suferință pe care o va stăpîni ; astfel se vor exercita 
independența şi forța judecăților sale generale, ale „princi- 
piului său liber“, căci forţa se măsoară doar după rezistenţa 
opusă. Pentru ca un caracter să se poată manifesta, patosul 
este deci indispensabil. (Consideraţii filozofice, 1860) 


311 — Cine prin vibrația sa interioară se simte silit să acorde 
atențiune plină de agerime nu numai cuprinsului unei creatii 
poetice, ci şi formei acesteia, dă dovadă de substanțial pro- 
gres în propria sa structură. Şi acest fapt este cu atît mai 
însemnat, pe cit poetul clasic se deosebeşte cel mai hotărît 
de diletaniul neformat tocmai prin formă. Te minunezi ce 
intluență exercită asupra impresiei unei lucrări poetice mă- 
sura versului, strofa, anonimaţia, onomatopoezia, vocaiizaţia 
ş.a.m.d, 


312 — Unele turnuri de stil, devenite într-un anume timp 
simplă manieră de a scrie și mînuite ca semn de admirativă 














autoprețuire îţi stirnesc mai apoi doar surîsul. În genere, ùn 
stil bine alcătuit este eliberat de expresii și figuri cu totul 
particulare şi plasate în afara simplităţii limbajului, acestea 
din urmă fiind semn al unei lacunare puteri de judecare și 
gîndire. 


313 — Dacă prin progresul logic al inteligenţei limbistice 
într-un popor, gîndirea cuvîntului, care gindire avea la 
început trup și suflet, şi-a pierdut cu timpul trupul şi și-a 
păstrat numai sufletul, un suflet rece şi logic, oglindă credin- 
cioasă a raţiunii omenești, poetul trebuie mai întîi de toate 
să încălzească acest product şi să resusciteze în imaginaţia 
auditorului trupul evaporat din vechile concepţiuni de 
cuvinte. 


314 — Particularităţile stilului poetic (expresii determinate, 
epitete, personificări, comparaţiuni) purced toate din tre- 
„buinţa de a sensibiliza gîndirea obiectelor ; aceasta provine 
din necesitatea de a crea poeziei elementul material, ce nu-l 
află gata afară din sine, de care însă nu se poate lipsi nici o 
lucrare de artă, frumosul fiind tocmai exprimarea unei idei 
sub o formă sensibilă corespunzătoare. 


315 — Obiectul poeziei este o idee care, fie prin ocazia, fie 
prin energia ei, se distinge şi se separă de ideile ordinare, 
înălțîndu-se peste sfera lor. Simţămiîntul care-i servește de 
fundament l-am putut avea toţi : gradul intensității lui, forma 
şi combinaţia sub care se prezintă sînt originale și proprie 
ale poetului. Această intensitate şi combinaţie nouă ne ex- 
plică pentru ce, privite din punct de vedere prozaic, poeziile 
par de regulă exagerate. Dar tocmai exagerarea lor, ţinută în 
marginile frumosului, este timbrul emoţiei artistice sub care 
- s-au conceput. 

316 — Poezia, ca toate artele, este chemată să exprime fru- 
mosul ; în deosebire de ştiinţă, care se ocupă de adevăr. Cea 
dintii şi cea mai mare diferenţă între adevăr şi frumos este 
că adevărul cuprinde numai idei, pe cînd frumosul cuprinde 
idei manifestate în materie sensibilă. 


317 — Poetul nu este și nu poate fi totdeauna nou în ideea 
realizată ; dar nou şi original trebuie să fie în vestmîntul 
sensibil cu care o învelește şi pe care îl reproduce în ima- 
ginația noastră. Subiectul poeziilor, impresiile lirice, pasiu- 
nile omeneşti, frumuseţile naturii sînt aceleaşi de cînd lu- 
mea; nouă însă şi totdeauna variată este încorporarea 
lor în artă : aici cuvîntul poetului stabileşte un raport pînă 
atunci necunoscut între lumea intelectuală şi cea materială 
şi descoperă astfel o nouă armonie a naturii. (Poezia, 1867) 


318 — Exersez acum o mare regulă de stil, singura : clari- 
tatea ! Trebuie să ne gîndim la ea în mod expresiv și de fie- 
care dată și să încercăm să o realizăm, în cel mai înalt grad 
posibil, în proză, spre deosebire de poezie, ce acţionează mai 
mult prin intermediul trăirii şi intuiţiei. Ai o nouă idee, cei 
mai uşor este s-o azvirli pur şi simplu pe hîrtie, cum ţi-a 
venit în minte, cu tot felul de expresii străine, cu tipuri de 
formaţii verbale individuale și întimplătoare. Dar acest pro- 
cedeu nu mi se pare potrivit ; întîi fiindcă implică multă ob- 
scuritate pentru ceilalți ; apoi un fel de sărăcie a gîndirii, 
întrucît lipseşte dezvoltarea obiectivă. Pentru aceasta tre- 
buie să te transpui imediat în locul cititorului, şi să-ți tot! 
învîrteşti şi răsucești gîndul original atîta vreme, pînă ia 
forma cea mai clară pentru toţi. Atunci devine inteligibil şi 
cîștigă în substanţă proprie, dobîndind adesea noi perspective, 
nesesizate pînă atunci. Prin urmare, conținutul noţiunilor 
„este gîndit pînă la capăt şi descompus, pentru a le putea 








apuca de partea cea mai clară, şi astfel se obține cel mai 
sănătos exercițiu de gîndire prin intermediul unei severe 
metode analitice. Astfel, stilul cel mai frumos, dintre filo- 
zofii germani, îl posedă neîndoielnic Schopenhauer, deca- 
rece el este cel mai clar, evident și intenționat cel mai clar. 

Da, dar originalitatea ? Aceasta stă în gîndire şi nu în 
stil, ca atare. Dacă ideea este originală, atunci singura ori- 
ginalitate autentică este tocmai cea disponibilă științei. Dim- 
potrivă, originalitatea căutată sau individuală, adică cea 
propriu-zisă manieristă, este de-a dreptul o greșeală, asupra 
căreia trebuie să atragem atenţia. Să comparăm pe Schopen- 
hauer cu Hegel ; pe Goethe cu Jean Paul ; pe Hegel cu Jean 
Paul. Sint desgustători în noile lor expresii. Stilul lor este 
baroc, dar nu original. De altfel este şi mult mai dificil şi 
mai preţios să-ţi scrii gîndul cu claritate, decît să-l arunci 
doar aşa, „genial“, pe hîrtie. (Aforisme, 1865—1872, lași, 30 
martie 1868) 


319 — Cu drept cuvînt s-a zis licenţă poetică, și nu licenţa 
poetului. Numai cea dintii este iertată. (Aforisme, 1858) 


320 — Literatura adevărată, cu feluritele ei produceri, se 
poate asemăna unei păduri naturale cu feluritele ei plante. 
Sint şi copaci mari în pădure, este și tufiș, sînt și flori, sînt 
şi simple fire de iarbă. Toate împreună alcătuiesc pădurea, 
fiecare în felul său trăiește şi înveselește ochii privitorului ; 
numai să fie plantă adevărată, cu rădăcina ei în pămînt să- 
nătos, iar nu imitație de tinichea vopsită, cum se pune pe 
unele case din oraș. (Comediile lui Caragiale, 1885) 


321 — Antiteza între poet și critic, ca toate antitezele de 
acest fel, este pe jumătate adevărată și jumătate falsă. Ce 

formă de stil periculoasă [e] antiteza ! Te „antrenează“, prin 
plăcerea contrastului, mai departe decît exactitatea gîndirii. 
(Scrisoare către Emilia, aprilie 1886) 


322 — Fără îndoială scopul scriitorului este „de a-ţi da ilu- 
zia intensivă despre realitatea vieţii“. Tocmai de aceea el nu 
trebuie să-ţi dea analiza psihologică sub formă de analiză. 
Căci analiza unei realităţi nu este însăși realitatea, prin ur- 
mare nici iluzia ei posibilă, ci o operaţie reflexivă, noțională 
asupra realității ca a unui obiect străin şi supus. Analiza e 
necesară scriitorului, dar numai ca o lucrare pregătitoare în 
ascunsul cugetului său, din care nu trebuie să apară nimic 
sub forma ei particulară, ci care trebuie să dispară sub ilu- 
zia realităţii. 

Ce plăcere mai mare (după emoția concepţiunii și după chinul 
facerii) poate să aibă un scriitor, decît de a-și revedea resim- 
țită propria sa căldură în altul ? 

Căci de căldură este totdeauna vorba, pentru orice ade- 
vărat scriitor, şi pentru cel prozaic şi pentru cel mai critic. 
Nu se poate închega nimic de valoare, nici măcar o concepție 
politică, necum una literară, decit la gradul de topire. Numai 
în fierbinţeala entuziasmului, se sudează un subiect cu un 
predicat într-o nouă judecată, dacă e să fie vieţuitoare, și 
nu un „cliché“ mecanic. 

Desigur şi Newton a descoperit în căldură legea matema- 
tică a gravitațiunii. Şi avem dar de constatat două feluri de 
entuziasmări sau de emoţii : emoția noțional-abstractă (cri- 
ticul, omul de analiză şi omul de sinteză ştiinţifică) şi emoția 
intuitiv-concretă (poetul), şi aici se întâlnesc amindoi — în 
aparenţă așa de disparaţi ; aici se înrudeşte Lessing cu Schil- 
ler, Humboldt cu Goethe. Şi evident : ca la cei mari, aşa la 
cei mici. (Scrisori către D. Zamfirescu, noiembrie 1989) 

323 — Îmi pare însă că aș avea multe de spus și de scris, 
care uneori tind să-mi spargă ţeasta de tare ce bat la ușă, 


însă e probabil că mulţi se coboară în groapă ca o pușcă încăr- | 
cată și ruginită în dorul de a face explozie — proastă ima- 


gine, dar exactă idee, 


324 — Sînt și eu cu desăvîrşire de părerea D-tale contra 
lui Flaubert-Zola. Nu au inima caldă. Citesc, recitesc acum pe 
Dickens. Iată un scriitor cald. Te rog, recitește-l cu doamna 
Zamfirescu împreună : d.e. „Temps difficiles“ ; sau orice. 
Ce măiestrie în producerea simpatiei pentru mizeria cla- 
selor de jos ! Ce rază de soare peste toate scrierile ! Pe cînd 
Fiaubert-Zola-Maupassant scriu sub cerul cenușiu al scep- 
ticilor blazați, şi scrierile lor îţi devin apăsătoare ca a treia 


săptămînă de ploaie. (Srisori către D. Zamfirescu, octombrie | 


1890) 


325 — Toate impresiile omului asupra sa şi asupra lumii 
sînt subiective, Cine își poate exprima aceste impresii subiec- 
tive (la el, ca la toţi oamenii subiectivi) cu atîta putere deo- 
sebiță, cu atîta coloratură deosebită în forma exprimării, 
încît să devie mai „sugestiv“ în această formă de expresie, 
are individualitate de stil. 

Cu toată această subiectivitate fatală a omului, care autor 
se numește obiectiv ? (ca Goethe, Shakespeare, Leopardi, 
Eminescu) (se înțelege : obiectiv „cum grano salis“, relativ 
mai obiectiv în comparație cu alții, care sînt exclusiv sau 
egoist-subiectivi) ? — Acela care primeşte de la obiectele 


observate şi apoi descrise de dînsul niște impresii — ce e l 


drept totdeauna subiective, dar cel puțin neamestecate cu 
alte impresii egoist-interesate ale sale, impresii în a căror 

primire şi exprimare autorul se uită pe sine, se pierde, își 
pierde egoismul. { 

D{[e] ex[emplu] un conferențiar la Ateneu vrea să vor- 
bească despre Eliade. Or ce va zice despre Eliade nu poate 
spune decît impresia sa subiectivă. Dacă spune însă curat, 
limpede şi cinstit numai impresia produsă asupra lui prin ope- 
rele şi figura lui Eliad, el poate da despre Eliad o descriere pe 
cît omenește se poate de obiectivă, adică un obiect oglindit în 
cea mai curată subiectivitate omenească. Dacă însă (şi acesta 
se întîmplă în cele mai multe cazuri, de aceea scriitorii 
„obiectivi“ sînt așa de rari) în această impresie a sa despre 
Eliad se mai amestecă (se asociază psihologicește în capul 
lui) şi alte impresiii piezișe, egoist-profesionale, adică rela- 
tive la persoana vorbitorului în afară de obiectul Eliad ; dacă 
d, ex. vorbitorul, crezînd că sînt în auditor cucoane încîntate 
de Eliad, cărora n-ar vrea să le displacă, îşi drege fraza după 
gustul lor, sau dacă se gîndeşte în genere, cum să captiveze 
auditorul cu vibrări de coarde populare, cu vreo declamație 
patriotică, vreun compliment la puternicii zilei, vreo fiori- 
tură pentru gingașele d-șoare etc. etc., atunci este vedera 
că impresia sa despre Eliad şi exprimarea acestei impresii, 
totdeauna subiective, nu mai este cel puţin subiectiv-curată, 
adică mărginită la impresia primită de la obiect, ci este în- 
lănţuită, turburată, falsificată cu alte gînduri egoist-subiec= 
tive, cu vanitatea de a plăcea cucoanelor, de a linguși pe pu- 
ternici, de a-și înlesni el cariera vieţii sale... tot lucruri 
eterogene de obiect. 

Atunci vorbitorul sau scriitorul este subiectiv în înțe- 
lesul mai restrîns, în înțeles defavorabil. 

Creangă e obiectiv : el descrie poporul așa cum îl vede 
el subiectiv, dar aşa numai cum îl vede, fără alt gînd pieziș, 
decit de a-l vedea și de a-l descrie curat cum îl vede, uitîn- 

du-se pe sine şi uitîndu-se numai la popor. (Scrisori către 
D. Zamfirescu, octombrie 1890) 


326 — În materie literară, nu încap tranzacţiuni, ci rămîne 
magis amica veritas. (Scrisori către Duiliu Zamfirescu, 
noiembrie 1891) 


327 — După convingerea mea, formată, întărită, controlată 
şi recontrolată timp de 30 de ani, între artă şi reflectia ab- 
stractă (punct de plecare al științei) este deosebire radicală 
din capul locului. Pentru artă, sau, mărginind chestia la dis- 
cutia de faţă, pentru poezie, se cer întii două elemente: 
1) o puternică emoţiune, dar 2) o emoţiune izvorîtă direct 
dintr-o intuiție, dintr-un act sensibil, nu mijlocită prin re- 
flecţie abstractă. Emoţiunea puternică o poate da și știința, 
Îmi pare evident că Newton a avut cea mai adîncă emoţiune, 
cînd a conceput sinteza gravitațiunii ; asemenea Kant la înţe- 
legerea formelor apriorice ; şi Goethe la metamorfoza plan- 
telor ete. Dar aceste emoţiuni nu sînt poetice, ci curat inte- 
lectuale, şi aşa numita „poezie“ a lui Goethe Metamorfosa 
plantelor e proză rimată. Nu e vorbă, orlijce abstracțiune, 
orțijce noţiune s-a înălțat din fundament intuitiv-sensibil, 
Dar pentru a se înălța, a trebuit să-l părăsească, să-l arunce 
din balastul său, să devie o palidă eterizare. Prin urmare, nu 
e direct intuitivă. 

Ce te atrage şi ce te emoţionează : intuiţia directă indi- 
vidualistă a naturei sau reflectarea ei în abstracţiunea gene- 
ralizatoare ? În primul caz pot fi cap artistic, în al doilea nu 
poţi fi decît cap științific. 

Poate cel mai sigur mijloc de a fixa hotarele poeziei, care 
are greutatea pentru înţelegerea hotarelor de a întrebuința 
acelaşi] mijloc de comunicare cu ştiinţa, adecă cuvintele cu 

înţelesul lor, este de a pune poezia totdeauna alături de ce- 
lelalte arte, d[e] e!xemplul de muzică și de pictură. Este poe- 
tic ce se poate exprima şi în muzică şi în pictură. De unde 
rezultă îndată, că reflecția abstractă nu poate fi poezie. (Scri- 
soare către Ana Conta-Kernbach, aprilie 1891) 


328 — A fost Goethe un om cu bune moravuri ? Ce între- 
bare ! Ce-mi pasă de ortografia poeziilor lui Anacreon ! 
(Aforisme, 1892) 


329 — Căci nu numai pe calea gîndirilor abstracte, îngră- 
mădite în felurite sisteme, poate ajunge omul să-și dea oare- 
care seamă de tainele vieţii, ci și pe calea instinctivă a sim- 
țămintului. 


330 — Romantismul cărturarilor din Viena ? Dar de la ce 
tel de cărturar, de la care romantism au ieşit versurile noastre 
populare : 


„Dacă vreai dragoste-aprinsă, 
Adu-mi gura neatinsă 

Și o inimă fecioară 

Ca apa de izvoară ?“ 


Si se poate o mai înaită, o mai curată expresie de iubire ? 
Dar în cealaltă poezie : 


„Du-te-n cale-ţi, mergi cu bine, 
Făr-a te gîndi la mine, 

Că e lumea-ncăpătoare 
Pentru-o pasăre şi-o floare ?“ 

331 — Fără îndoială, complicările sufletești ale socie 
înalte sînt o problemă din ce în ce mai interesantă în 
ție cu creşterea culturii, şi ele îşi vor afla înfăţişarea fi 
în literatura noastră. Dar aceasta nu ne poate fa 
că simplicitatea țărănea scă nu exclude frumus 
precum nu exclude energia epică, chiar conflie 
matic. (În chestia poeziei populare, 1909) 













(Vezi și capitolele : artë, cultură, 
limbă, cultură şi 





XV 


DESPRE LIMBA, CULTURĂ, LITERATURĂ, 
GĪNDIRE ŞI SIMŢIBE ĉi 


332 — Orice cuvînt este încorporarea sensibilă a unei no- 
ţiuni (a unui concept). Noțiunea este o idee (reprezentare) 
formată din alte idei, iar nu de-a dreptul prin impresia 
sensibilă. 


333 — Noţiunea cuprinde dar esenţa lucrurilor ce s-au în 
fățişat minţii noastre, alegînd din ideile lor numai părțile 
importante şi respingînd pe celelalte. În acest proces de ab- 
stracție, noţiunile pierd oarecum materialismul reprezentări- 
lor primitive și devin eterice, pierd sensibilitatea și devin 
obiecte pure ale gîndirii. În lumea fizică, de ex., nu există 
noțiunea plantă, ci numai o plantă individuală oarecare, cu 
suma ei de calităţi unice, 

Însă fiind astfel abstracte, noţiunile s-ar pierde una în 
alta dacă n-ar fi fixate prin semne subiective în locul sensi- 
bilităţii reprezentărilor din care s-au scos. Aceste mărci su- 
biective pentru deosebirea noțiunilor sînt cuvintele. De aceea, 
cuvintele însemnează numai generalități și nu sînt niciodată 
în stare să exprime individualitatea. 














334 — Limba este focul în care reprezentările obiectelor îşi 
mistuiesc toată materialitatea şi nu lasă decît ideea lor ab- 
stractă şi generală. 


335 — Mărginirea cea mare și neajunsul inteligenței ome- 
nești provin din prea puținele reprezentări ce le poate cu- 
prinde conştiinţa deodată. De abia vreo patru-cinci idei ocupă 
in același timp atenția noastră ; tot ce trece peste acest nu- 
măr dispare de regulă din sfera percepţiunii intelectuale şi se 
întunecă. De aici provin lacunele, unilateralitatea, în genere 
defectele caracteristice ale inteligenţei celor mai mulţi oa- 
meni. Singurul mijloc pentru a scăpa întrucîtva de acest 
neajuns este de a introduce în conştiinţă noţiunile generale 
în locul reprezentărilor sensibile și de a avea astfel în acelaşi 
cerc mărginit al conștiinței esența unui cîmp foarte întins 
de reprezentări primitive. Astfel, pe cînd simplul grădinar 
îşi încarcă conștiința și memoria cu reprezentările individuale 
ale fiecărui exemplar de flori ce le cultivă, şi prin aceasta nu 
are inteligența liberă pentru alte gîndiri, naturalistul ştiin- 
tific primeşte numai noțiunile generale despre felurile plan- 
telor, care în extract esența tuturor, şi inteligenţa lui ră- 
mine liberă să conceapă alte tărîmuri ale naturii şi să formeze 
astfel o ştiinţă universală. Fiindcă dar naţiunile cuprind mai 
puţin decît reprezentările originale, însă conțin teată esenţa 
ior, de aceea operaţia cu ele este cea mai potrivită iuţelei de 
progres în inteligenţa omenească, pe cînd cei ce operează 
numai cu reprezentări poartă cu sine masa greoaie şi supar- 
fluă a sensibilităţii şi-şi întîrzie şi-şi încurcă prospectul. Ast- 
fel, întrebuinţarea noţiunilor este de comparat operării cu 
chintesenţe în locul specialelor de plante, cu chinina în loc de 
chinchină, şi noţiunea se raportă la reprezentare ca formula 
algebrică la calculul cu cifre sau cu logaritmul la numărul 

său. Tocmai prin această libertate a generalizării este omu! 
în stare să-și concentreze mintea şi să cîştige acea circum- 
specție peste un cîmp întins de experiențe, ce-l deosebeşte 
de toate celelalte fiinţe ale naturii. El nu este uimit și cotropit 
prin telurimea nesfîrşită a indivizilor din natură și nu este, 
ca animalul, fatal legat de impresia momentului, ci liber 
aruncă căutătura abstracției în univers şi reduce masa multi- 
plă şi extensivă la o cîtățime mărginită dar intensivă, scoate 
în idei sucul şi măduva senzaţiilor, și astfel dominînd peste 
ele, cîștigă locul şi timpul spre a le compara între sine şi cu 
trecutul şi viitorul, şi formează din ceea ce năvălea în capul 
său ca un haos orb al întîmplării sfera luminată şi regulată 
a inteligenţei. 


336 — Noţiunile sînt dar productul cel mai important, pro- 
ductul specific al raţiunii omeneşti. Însă ele se modifică, îşi 
schimbă conţinutul, devin mai abstracte, după cum se modifică 
şi progresul cunoștințelor omeneşti. 


337 — Altă idee are românul şi altă idee avea romanul des- 
pre pămînt, despre îngrășarea lui, despre mașini agricole, 
despre vestminte, despre căi de comunicaţie, despre suflet, 
despre guvern, despre religie etc. etc., aşa încît astăzi cu greu 
se va găsi o noţiune modernă congruentă cu cea antică cores- 
punzătoare. De regulă noţiunile posterioare sînt mai generale 
decit cele primitive, şi inteligența popoarelor în sumă totală 
tace un progres pronunţat spre abslracţiune. 

Paralele cu această transformare tăcută a cuprinsului no- 
țiunilor în laboratorul intelectual al omenirii, merge o schim- 
bare corespunzătoare a formelor lor externe, adică a cuvin- 
telor. Cînd pentru prima oară se dă unei noţiuni numele, adică 
cuvîntul său, partea principală a sonurilor acestui cuvint se 

ia de regulă din sonurile reprezentărilor nemijlocite di 
s-a format noțiunea. Ele sînt dar o oglindă credincioasă a gra- 
dului de abstracțiune pe care se aflau oamenii în timpul cînd 
au botezat tînära noțiune. Pînă cînd inteligența poporului se 
află pe aceeași treaptă de abstracţiune, pînă atunci e up 
păstrează un înţeles primitiv al lor şi din această cauză sînt 
respectate. Îndată ce însă poporul face un progres de ai cac- 
țiune în privința cuprinsului aceleiași noțiuni, se desface le- 
gătura ce o unea cu reprezentările mai materiale și mai mär- 
ginite de la început, sonurile ei primitive își pierd înțelesul 
Şi, nemaiavînd pentru ce să fie respectate, se modifică şi se 
„corup“ foneticeşte. 





338 — Noţiunea ne pare în această privinţă ca un balon 
acrostatic, care se înalţă deasupra pămîntului. La început, o 
mulţime de sonuri primitive îl leagă încă de originea sa te- 
lurică ; însă în proporţia în care conţinutul său se umple de 
materia eterică ce-i este destinată, repulsia în contra pămîn- 
tului devine mai mare, pînă cînd, în fine, rupe funiile şi se 
înalță într-o sferă unde nimic nu-i mai aminteşte su bstratul 
material din care a pornit. 


339 — Etimologismul ar sili poporul român să revie la so- 
nurile primitive, ce corespundeau unui grad de dezvoltare a 
noțiunilor lui peste care astăzi a trecut de mult. Etimologis- 
mul ar voi să restrîngă înţelegerea noțiunilor noastre și să 
le readucă la forma materială primitivă, pe care ele au spart-o 
de atîta timp, fiindcă devenise prea strimtă pentru spiritul 
lor de generalizare, 


340 — Regenerarea dialectică și ceea ce numese etimologiștii 
corupţie fonetică este propria viaţă a limbii și a inteligenței 

unui popor [...] nimeni nu are dreptul să li se opuie din 
plăcerea de a vedea derivările etimologice exprimate prin 
litere. 


341 — Lege psihologică-limbistică : ceea ce susține sonurile 
unui cuvînt în unirea lor integrală este conștiința înţelesului 
lor primitiv. Îndată ce inteligența poporului a modificat acest 
înțeles primitiv, generalizîndu-l şi desfăcîndu-l de originea 
materială, viaţa conservativă a sonurilor s-a stins. De aci 
încolo, ele se prefac, se înmoaie, se corump, se pierd, și din 
întregul lor primitiv rămîn numai cîteva sonuri reci, drept 
semne pentru noţiunea arbitrară ce și-a format-o poporul. 
Tot astfel, la moartea unui organism încetează puterile ce i-au 
susținut pînă atunci unitatea organică și încep a lucra puterile 
chimice, care în sensul organismului descompun şi nimicesc 
iar în sensul lor compun şi creează noi formaţii cu o nouă 
viaţă. 

„Corupţia fonetică“ începe dar într-o limbă atunci cînd 
mintea poporului a făcut un progres așa de însemnat de ab- 
stracţiune, încît a pierdut legătura materială pentru o mare 
parte din cuvinte. Corupţia, o dată începută din această cauză 
legală, nu se mai poate opri, ea se întinde peste mai toate 
cuvintele şi peste multe numai din cauze eufonice. Dar tot- 
deauna perceperea ei este un semn de progres al noţiunilor 
poporului în care se întîmplă. 


342 — Etimologiștii, susţinînd cu orice preţ literele vechi, 
din care a dispărut înţelesul, fac ca egiptenii care îmbălsămau 
mumiile fără viaţă, uitînd amîndoi că descompunerea şi re- 
formarea corpurilor este un proces de o egală importanţă cu 


11 — Cugetări şi aferisme 

forma lor organică de la început. (Scrierea limbii române, 
1866) 


343 — Orice cuvînt este exprimarea unei noţiuni abstracte 
prin sonuri articulate. Pînă cînd sufletul omului nu s-a înăl- 
țat încă la o abstracțiune, pînă atunci nu are cuvinte, ci numai 
gesturi sau exclamaţii nearticulate pentru a-și exprima dorin- 
tele şi simţămintele. Cînd însă în conștiința copilului s-au 
adunat mai multe imagini despre acelaşi fel de obiecte, atunci, 
prin un proces psihologic cunoscut, se întunecă din aceste 
imagini tot ce aveau individual şi rămîne numai partea lor 
comună prin care li se susţine unitatea felului, şi această 
restanţă este ceea ce se numeşte noţiunea acelui obiect. De 
aci se vede că orice noţiune este abstractă şi că, prin urmare, 
nu se poate afla niciodată realizată în lumea sensibilă. No- 
ţiunea carte, de ex[emplu], nu se află nicăieri în realitate pal- 
pabilă, ci numai o carte individuală, care cuprinde o sumă 
de însușiri sensibile ce au a face cu cartea în genere, adică 
cu acea nălucire intelectuală (dacă mi se iartă cuvîntul) prin 
care sîntem în stare să recunoaștem orice carte ce ni s-ar mai 
prezenta de acum înainte ca un obiect de acelaşi fel de care 
sînt şi cărţile văzute pînă acum. Această abstracţie generică 
se sensibilizează şi se deosebește de altele prin cuvânt, şi cu- 
vîntul este numai ajutorul fonetic pentru fixarea unei gîn- 
diri abstracte. 

însă această abstracţiune a gîndirii are grade deosebite, şi 
gradarea se face după cîtățimea mai mare sau mai mică de 
sensibilitate ce se mai păstrează în gîndirea noţiunilor. Şi 
ceea ce se întîmplă cu noţiunile comparate întreolaltă se poate 
întîmpla cu una şi aceeași noțiune, adică cu unul şi acelaşi 

cuvînt în deosebitele sale întrebuinţări. Se poate întîmpla ca 
din suma de însușiri a căror gîndire se deşteaptă în mintea 
omului cînd aude un cuvînt să fie mai ales una care, în cu- 
tare legătură cu alte cuvinte, să ne pară cea mai importantă, 
Atunci, dacă această legătură se întîlnește mai des în conşti- 
ința omului, dispare încetul cu încetul — însă numai pentru 
acel raport special — gîndirea restului de însuşiri sensibile 
şi rămîne pronunţată în suflet numai însuşirea particulară 
care a motivat raportul. 


344 — Precum însă se cere ca un copil, pentru a avea no- 
țiunea unui obiect, şi nu numai reproducerea imaginii lui in- 
dividuale, să fi văzut acest obiect de mai multe ori și în mai 
multe exemplare, altfel contopirea psihologică a calităților 
individuale şi răsărirea celei esenţiale nu se întîmplă, ase- 
menea pentru cazul deosebitelor abstracţiuni în gîndirea ace- 
luiași cuvînt este neapărat necesar ca acel cuvînt să se fi 
aflat adeseori în aceeași legătură cu celelalte cuvinte, în pri- 
vinţa cărora nu i se cere decît una anume din însușirile sale 
sensibile. Numai atunci locuţiunea devine, cum se zice, con- 
venţională, adică şi-a sters în imaginaţia noastră toată sen- 
sibilitatea afară de acea mică parte care îi susține raportul cu 
celelalte cuvinte din locuţiune. O asemenea evaporare a sen- 
sibilităţii este, așadar, rezultatul unui fel de educaţii intelec- 
tuale anterioare, este un fapt psihologic care se află identic 
numai în acele conștiințe în care s-a produs mai înainte prin 
uzul zilnic un grad egal de abstracţiune. Acum vom înţelege 
cauza pentru care este cu neputinţă de a transplanta idio- 
tismele unei limbi în altă limbă prin traducere literală a cu- 
vintelor. Căci în cealaltă limbă — unde acea legătură de cu- 
vinte nu s-a produs de la început şi nu s-a lăţit prin uz con- 
venţional pînă la ștergerea unei mari părţi a sensibilităţii — 

fiecare cuvînt deşteaptă în conștiința celui ce-l aude întreaga 
masă de însuşiri sensibile ale lui, și în această masă spiritul 
se confundă şi nu găsește îndată, și adese nu găsește nicio- 
dată anume acea însușire care a justificat şi care susține 


raportul. 


345 — În proporţia în care un popor este mai puțin im- 
presionabil prin sensuri decît altul, în acea proporţie el va 
fi mai aplecat spre abstracţiunile ştiinţei, pe cînd celălalt 
va fi mai atras spre sensualitatea artelor. Cercetările cele 
mai înalte de filozofie abstractă sînt fapta naţională a spi- 
ritului german și englez, precum reprezentarea cea mai 
perfectă a frumosului în pictură este fapta naţionalităţii 
italiene și spaniole, și cea mai mare claritate a formei și a 
stilului, fapta francezilor, și niciodată la italieni și la fran- 
cezi nu se va putea naturaliza filozofia lui Hegel, precum 
niciodată germanii nu au produs coloratura vie a picturii 
italiene, aceste osebiri fiind efectul unei predispoziţii în- 
născute. 


346 — Limba este o reproducere credincioasă a acestei 
deosebiri. În vocabularul francez, italian, român sînt un şir 
de cuvinte a căror sensualitate oarecum pipăită nu-și află 
echivalent în nici un cuvînt german ; şi viceversa, sînt în 
limba germană cuvinte, mai ales noţiunile compuse, a căror 
abstracțiune este cu neputinţă de reprodus în limbile ro- 
mane. Orice încercare de a confunda aceste margini de 
abstracţiune produce o falsificare a geniului propriu al na- 
țiunii şi rămîne neînțeleasă pentru marea majoritate a 
poporului, prin urmare este osîndită în fapt. Dar nici în 
teorie nu se poate justifica ; fiindcă nu ar îi drept să zicem 

că limba germană este preferabilă celei franceze sau vice- 
versa. Francezii, cu plasticitatea lor, sînt incapabili de ulti- 
mele abstracţiuni ale filozofiei germane, dar au în limbă o 
calitate tot aşa de prețioasă : limpezimea practică, pe cînd 
limbii germane, în noţiunile ei cele mai eterizate, îi lipseşte 
tocmai controlul experienţei sensibile şi prin urmare, si- 
guranţa adevărului. Filozofia lui, o mărturisim cu sinceri- 
tate, francezii nu pierd prea mult prin aceasta. 


347 — Fraza nefiind decît exprimarea unei idei, înțelesul 
şi puterea fiecărui cuvînt din ea se îndreaptă numai după 
cuprinsul tuturor noţiunilor din gîndire. Stilul prozaic este 
bun cînd între cugetare şi propoziţie este cel mai strîns ra- 
port de congruenţă ; stilul devine greoi cînd numărul de 
cuvinte întrebuințat este prea mare pentru ideea ce au să 
exprime ; stilul este exagerat cînd înţelesul sau intensitatea 
cuvintelor izolate covîrşește intensitatea gîndirii ce vor să 
o exprime în împreunarea lor, stilul este prea restrîns, dar 
de acest extrem nu e de trebuinţă să ne ocupăm, căci în 
scrierile române de pînă acum nu credem că se va constata 
vreundeva o prea mare înbelșugare de idei în comparație cu 
cuvintele întrebuințate. 


348 — Limba, în orice manifestare a ei — în gramatică, ca 
şi în expansiuni şi idiotisme — este un product necesar și 
instinctiv al naţiunii, şi individul nu o poate niciodată mo- 
difica după raţiunea sa izolată. Fără îndoială, limba nu există 
decît în raţiunile indivizilor, și toată viața îi este atîrnată 
de cugetarea și reproducerea în minţile generaţiilor prezente 
şi a celor viitoare. Însă această viaţă, în esenţă, nu este re- 
flexivă, ci instinctivă, şi se produce în majoritate cu forţa 

fatală a legilor naturale, și nu după arbitrul reflecţiunii 
individului. De aceea, limbile s-au înavuţit şi se înavuţesc 
totdeauna prin scrierile poeţilor geniali, care, fără a se gîndi 
la teoriile limbistice, se exprimă după simţămiîntul ce-l au 
despre ceea ce este potrivit cu limba lor, dar nu se înavuțesc 
niciodată prin filologi, prin membri de societăți academice 
etc., al căror studiu reflexiv îi face capabili de a afla legile 
ascunse ale simțămîntului după care poporul cu poeţii săi 
şi-a creat și-și mărește limba, dar îi face totodată, prin chiar 
faptul acestei reflecţiuni, incapabili de a o forma și reforma 
din nou. 


349 — Singurul rol ce scriitorii reflexivi, filologii mai întîi, 
dar apoi și ceilalţi prozaiști ai științei îl pot avea în privința 
limbii lor materne este de a i se supune fără împotrivire, 
de a o recunoaște ca autoritate legală a naturii proprii a po- 
porului lor. În această privinţă, ei se află în poziţia oameni- 
lor de ştiinţă fizică a căror chemare este de a descrie feno- 
menele şi de a le explica, constatîndu-le legea după care se 
conduc, iar nu de a face ipoteze despre ceea ce ar fi trebuit 
să fie acele fenomene. Ce am zice de un astronom care în 
loc să ne explice legea lui Jupiter ne-ar spune că Jupiter, 
după calculul lui, s-ar cuveni să se miște mai bine între 
Mercur și Venus decît între Mars şi Saturn ? 


350 — Singura rațiune de îngăduit în această materie este 
uzul poporului, care face lege și care își are totdeauna cauza 
lui binecuvîntată şi mai profundă decît rațiunile filologilor. 


351 — Între forma limbistică ce unui individ îi pare mai 
raţională și între forma obișnuită în dialectul cel cult al po- 

porului nu este iertată nici măcar șovăirea. Forma indivi- 
duală trebuie înlăturată şi uzul trebuie primit ca lege su- 
perioară. 

Este de cea mai mare importanță pentru direcţia sănă- 
toasă a unei literaturi de a se pătrunde de acest adevăr. Căci 
în opoziţia dintre formele gramaticale sau expresiile lim- 
bistice originale primite de un număr mărginit de autori şi 
dintre formele şi expresiile obișnuite în dialectul cult al po- 
porului, limba poporului rămîne totdeauna deasupra, şi nu 
este exemplu în istorie ca vreodată să se fi întîmplat altfel. 
Rezultatul necesar este dar că o literatură scrisă în asemenea 
mod rămîne înapoi și se pierde pentru popor, şi că aceasta 
îşi continuă calea sa fără a se putea lumina de învăţătura 
altmintrelea poate folositoare a literaţilor săi. (Limba română 
în jurnalele din Austria, 1868). 


352 — Cuvîntul, ca și alte mijloace de beţie, e, pînă la un 
grad oarecare, un stimulent al inteligenței. Consumat însă 
în cantităţi prea mari și mai ales preparat astfel încît să se 
prea eterizeze și să-şi peardă cu totul cuprinsul intuitiv al 
realităţii, el devine un mijloc puternic pentru ameţirea in- 
teligenţei. (Beţia de cuvinte, 1873). 


353 — În realitatea vieţii sufletești, cuvîntul este un com- 
plex de înţelesuri și de simţiri care nu există niciodată sin- 
guratice, ci sînt totdeauna legate cu înțelesurile și simţirile 
din alte cuvinte şi alcătuiesc astfel între ele țesătura cea 
trainică a personalităţii unui individ, ca și a unui popor. 
Această țesătură este mai întinsă sau mai restrînsă, mai 
îndesată sau mai pe deasupra, după cum este şi firea indi- 

vidului ; dar totdeauna este împletită din multe iţe ale spi- 
ritului omenesc, și din cînd în cînd se ivesc încrucișări de 
fire, care pot pune în mișcare țesătura întreagă, și cu un 
simplu cuvînt se deschide adîncimea adîncimilor sufletești. 
(Neologismele, 1881). 


(Vezi şi capitolele : literatură, filozofie, adevăr, 
` conştiinţă, psihic, cultură şi 
civilizaţie) 


XVI 
VARIA 


354 — Adevărata libertate este numai, cum a evidenţiat-o 
Spinoza, o formă a necesităţii, iar orice necesitate este calma, 
clara rațiune a lucrurilor. (Epistolar, februarie 1960) 


359 — Imaginea nuielii împlîntate în apă se fringe şi se 
abate în altă direcţie. Tot așa ideea unuia în capul celor mai 
mulţi. (Aforisme, 1868 ; reformulat în 1892) 


356 — Cine mai are trebuinţă de un exemplu să citească ob- 
servările lui Aime-Martin asupra maximelor lui La Roche- 
foucauld în ediţia lui Firmin-Didot. Cînd zice La Rochetou- 
cauld : „durata pasiunilor noastre depinde tot așa de puţin 
de noi ca și durata vieţii“, Aim6-Martin se întreabă : „si cela 
était juste, de quoi nous servirait la volonté ?“. Însă este evi- 
dent, că maxima lui La Rochefoucauld spune cu alte cuvinte, 
că voinţa noastră conştientă este în serviciul pasiunilor, dar 
nu vice-versa pasiunile pendente de ordinele voinţei. Prin - 
urmare întrebarea : la ce ne serveşte voinţa ? nu e o întîm- 
plare, ci o neînțelegere. Maxima 29 : „Răul ce-l facem nu 
ne aduce atîta persecuție și ură cît însuşirile noastre cele 
bune“. Aici Aimâ-Martin exclamă : c'est calomnier le genre 

humain. Socrate et Fénelon furent persécutés ils ne furent 
point hais (? ?). Maxima 10: „În inima omenească se pro- 
duce o generație perpetuă de pasiuni, aşa încît rămășițele 
uneia sînt mai totdeauna temeliile alteia“. Nota lui Aimé- 
Martin : dans leur passage rapide, toutes les passions nous 
laissent m&contenents, et le mecontenement nous conduit peu 
ă peu la seule passion qui puisse avoir de la durée : la vertu. 
Virtutea o pasiune ! etc. etc. 

Ce ironie a soartei a adus asupra maximelor lui La Roche- 
foucauld un comentator ca Aim&-Martin ! (Aforisme, 1868 ; 
preluat parţial) 


357 — Oare pîrîul de la munte ar fi aşa de limpede și de 
zburdalnic, dacă n-ar fi totodată rece ? 


358 — E nevoie ca soarele să apară direct, ca să știi că 
există ? Nori acoperă cerul, dar cu toate astea e ziuă. (Însem- 
nări zilnice, august 1872) 


359 — Mie însumi îmi trece viaţa pe dinainte, precum unui’ 
negustor de lemn care, stînd pe malul Bistriţei umflate, vede 
furios minunatele sale trunchiuri de lemn trecînd. în fugă 
prin fața sa, duse la vale de virtejul nebunului rîu, fără ca 
el să poată scăpa din rîu nici măcar unul și să-l aducă la 
țărmul liniștit. 

Eu văd fiecare lemn și simt fiecare pierdere. (Scrisoare 
către Emilia, 1875) 


360 — E inutilă discuţia despre noțiuni vagi, d. ex. dacă 
femeia se îmbracă „elegant“. Orice discuție presupune. evi- 
-dent, ca scop o înțelegere, deci prealabil o clarificare comună 
a noţiunilor. Unde nu e nici o perspectivă pentru aceasta, să 
nu discuţi deloc. (Însemnări zilnice, octombrie 1877) 











361 — Nu cere de la pirîu explicarea mării, nici de la co- 
lină explicarea muntelui. În înţelesul celor mari se cuprinde 
înţelesul celor mici, dar niciodată dimpotrivă. 


362 — Precum curg rîurile spre mare, așa curge viaţa spre 
moarte şi tot ce este individual este întunericul naturii 
creatoare. 


363 — Nemărginit îţi este dorul : cum vrei să se cuprindă în 
realitatea mărginită ? Totdeauna rămîne un prisos : dispe» 
rare sau ironie. (Aforisme, 1880) 


364 — Ce bogată e literatura în idei și ce săracă este istoria 
în fapte. Adevărata istorie ar fi istoria celor neîntîmplate, 
(Aforisme, 1880 ; reformulat în 1890) 


365 — Toţi căutăm să ne întregim mărginita cugetare și ex- 
periență prin curgerea şi experienţa altora. Cu știință sau pe 
nesimţite, ne-am însuşit o parte din comoara agonisită de pre- 
mergătorii noștri şi modul de a vedea lumea este, pentru 
mulţi dintre noi, de-a dreptul format, pentru unii cel puţin 
întărit, pentru toţi, întrucitva modificat prin colaborarea tai- 
nică a autorilor citiţi. (Culese şi alese, 1910) 


366 — Drumul cel mare e bătut de toţi călătorii ; ce să le 
mai spui despre el ? Însă, pe cărările de alături, nu se abat 
toţi ; dacă dai aici de ceva nou, de ceva sâu de ceva frumos, 
ai ce să le spui. (Culese şi alese, 1910) 


NOTE ŞI COMENTARIU 


„Titu Maiorescu, Culeee şi alese, în „Convorbiri literare“, 1910, 
p. 209. 


„ Aforismele nr, 10—13 lipsesc, iar nr. 3, 14, 15, 16 şi 17 n-au fost 
traduse. Publicarea completă a traducerii „Aforismelor etice, este- 
tice și critice“ (atorismele 3, 14, 15, 16 şi 17 au fost traduse de 
Radu Stoichiţă) s-a tăcut în volumul „Titu Maiorescu, Scrieri din 
tinereţe“, Ediție îngrijită, prefaţă şi note de Simion Ghiţă, Edi- 
tura „Dacia“ Cluj-Napoca, 1981 (pp. 322—340). Alte date despre 
aceste aforisme se găsesc în notele lui S. Ghiţă din volumul citat 
da p. 428—425). a 


„Titu Maiorescu, Aforisme, „Convorbiri literare“, nr. 17, 18 și 20 
din 1868. : 


„Vezi „Convorbiri literare“, 1872 (VI) p. 289 ; 1076 (X), p. 32, 48, 
115, 125, 176, 240, 262, 313, 423, 459. În volum separat, au apărut, 
în traducere revizuită, în 1890, 1891, 1902 și 1912. În 1968, Domnica 
Filimon a publicat o nouă ediţie a Aforismelor lui Schopenhauer 
(în traducerea lui Titu Maiorescu), cu un studiu introductiv de 
Liviu Rusu. 

„Vezi Aforisme (compuse într-un cere literar din Bucureşti) în 


„Convorbiri litevare“, 1880, nr. 1, pp. 21—22 ; nr. 2, pp. 60—62 ; 
nr. 4, pp. 184-155; nr. 5, pp. 178—180. Aceste aforisme au fost 
»ublicate în „Titu Maiorescu, Opere“, I, Ediţie îngrijită, note, va- 
riante şi indice de Georgeta Rădulescu-Dulgheru și Domnica Fi- 
Imon ; Studiu introductiv de Eugen Todoran, Editura Minerva, 
Bucureşti, 1978, pp. 897—912 (în Addenda). 


. În „Titu Maiorescu, Opere“, vol. I, (Editura Minerva, 1978), Dom- 


nica Filimon oferă numeroase date și diferite variante ale afo- 
rismelor maioresciene, menționind totodată omisiunile şi adausu- 
rile făcute de autor în diferite ediţii. 


. Victor Ernest Maşek, ,„Manuseripium“, nr. 2/1930, pp. 94—97. 


. Ion Petrovici, Aforismele lui Maiorescu, în Titu Maiorescu (1849— 


1917), Editura Casa Şcoalelor, 1931 ; Tudor Vianu, Înțelegerea lui 
Maiorescu, (Viața Românească, 1983, reprodus, în Opere, vol. 2; 
Serban Cioculescu, Aforismele lui Titu Maiorescu, în „România 
literară“ din 20 noiembrie 1975 ; Nicolae Manolescu, Contradicția 
lui Maiorescu, ediţia II, 1913, pp. 172—181. Și Pompiliu Constan- 
tinescu a făcut unele consideraţii interesante asupra aforismelor 
lui Maiorescu, privindu-le ca sursă a cunoaşterii personalităţii ma- 
relui nostru critic, alături de Însemnări zilnice. El nu se referă 
însă la valoarea lor filozofică sau literară, 


. Tudor Vianu, Înțelegerea lui Maiorescu, în Opere, vol. II, p. 363. 


Aforismele lui Titu Maiorescu, culese de George Juvara, în „Cro- 
nica“, Iaşi, nr. 24 din 17 iunie şi nr. 25 din 24 iunie 1967. 

Vezi ; Titu Maiorescu, Jurnal şi Epistolar, vol. I—V, Ediţia îngri- 
jită de Georgeta Rădulescu-Dulgheru şi Domnica Filimon, Edi- 

tura Minerva, Bucureşti, 1975, 1978, 1960, 1923, 19284; Titu Maio- 
rescu, Scrieri din tinerețe, Ediţie îngrijită, prefața şi note de 
Simion Ghiţă, Editura „Dacia“, Cluj-Napoca, 1981, conține : Frag- 
ment din tinerețea mea (1858) ; Relaţia (1859) ; Socialismul şi co- 
munismul (1859) ; Consideraţii filozofice (1980) ; Vechea tragedie 
franceză şi muzica lui Wagner (1861) ; Aforisme etice, estetice şi 
critice (1859—1882) ; Ideile teleologice fundamentale ale herbar- 
tianului C.S. Cornelius (1862). Vezi de asemenea: „Titu Maio- 
rescu, Aforisme“ (1865—1872), traduse din limba germană de Vic- 
tor Ernest Mașek („Manuscriptum“, nr. 2/1980). 


Tudor Vianu, Înțelegerea lui Maiorescu, Opere, vol. II, p. 283. 


Titu Maiorescu, Consideraţii filosofice pe înțelesul tuturor (1880), în 
volumul „Titu Maiorescu, Scrieri din tinerețe“, p. 164. 


Ion Petrovici, Din cronica filozofiei românești (Colecţia „Biblio- 
teca pentru toţi“, nr. 1299—1300), Bucureşti, (£. dată) pp. 57—58. 


Ernest Cassirer, La filosofia dell'illuminismo, traduzione di Ervino 
Pocar, La nuova Italia editrice (Firenze) 1973. În legătură cu 
această problemă a se vedea „Simion Ghiţă — Introducere la vo- 
lumul „Titu Maiorescu — Scrieri din tinerete”, pp. 38-—46. 


Voltaire, Le siècle de Louis XIV ch. 32 (citat după Elena Vianu), 
Moraliştii francezi, Editura pentru literatură, 1962, p, 244. 


Vezi Titu Maiorescu, Prefaţa traducătorului, în volumul Arthur 
Schopenhauer, Aforisme asupra înțeleptiunii în viaţă, traduse de 
Titu Maiorescu, București, 1890, p. VIII. 


Lucian Blaga, Elanul insulei (Aforisme şi însemnări), Editura 
„Dacia“, Cluj-Napoca, 1977 (Colecția „Restituiri“, p. 100). . 

Inaugurarea cursului d-lui Maiorescu la Facultatea de Litere (în 
revista „Fîntîna Blanduzieci“, nr. 41 din 12 noiembrie 1889. 

Titu Maiorescu, Prefaţa traducătorului, loe. cit, p. VOL 

Karl Marx, Opere, vol. 1, p. 107. 


Titu Maiorescu, Jurnal şi Epistolar, vol. H, Ediţie îngrijită de 
Georgeta Rădulescu-Dulgheru şi Domnica Filimon, Editura Mi- 
nerva, Bucureşti, 1978, pp. 23—24. Vezi şi volumul de față Sec- 
ţiunea „Despre filozofie, ştiinţă şi condiţia umană“. 


„ Pompiliu Constantinescu, Titu Maiorescu, în Scrieri, vol. IIT, Rucu- 


rești, 1969, p. 500. 


Citatele şi ideile privitoare la această problemă se găsesc în Vo- 
fumul de faţă, secţiunea I — „Despre înțelepciunea în viață“. 


în legătură cu această problemă, a se vedea „Simion Ghiţă“, Ma- 
iorescu — filozof şi teoretician al culturii“ (Cap. VII — „Cum e 
posibilă construirea civilizaţiei şi a culturii moderne în România“), 
Editura ştiinţifică, București, 1974. 

Titu Maiorescu, Jurnal şi Epistolar, ed. cit vol. HE, 1980, p. 34. 
Această idee este reluată și în „Consideraţii filozofice“, eap. VIII. 


Ibidem, p. 293. 
Titu Maiorescu, Consideraţii filozofice, în volumul „Titu Maio- 
rescu, Scrieri din tinereţe“, Ediţie îngrijită, prefaţă şi note de 


Simion Ghiţă, Editura Dacia Cluj-Napoca, 1981, p. 243. 


Titu Maioreseu Observări polemice (1969), în Opere, vol. I, Editura 
Minerva, 1978, p. 142. 


NOTE ŞI COMENTARII 














30. 


31 


© 
E 


Ibidem, p. 139. 


Pentru datarea, evoluția publicării, variante şi alte precizări asu- 
pra aforismelor lui Titu Maiorescu, a se vedea notele Domnicăi 
Filimon în „Titu Maiorescu, Opere I“. Ediție, note, variante indice 
de Georgeta Rădulescu-Dulgheru şi Domnica Filimon, Editura 
Minerva, București, 1978, pp. 829—841. 


Versuri Gin Divina Comedie, Cintul V, Infernul: „Nu-i durere 
mai mare / Decât să-ţi aminleşti de vremi ferice / În nenorocire“ 
(D.T. Nota la Jurnal şi pistolar, vol. II, Editura Minerva, 1978, 
p. 224, 


. Paratrazarea citatului de mai sus : „Nu-i plăcere mai mare / Decîţ 


să-ţi amintești în vremi ferice / De nenorocire“ (D.F. Nota la Jur- 
nal și Epistolar, vol. II, Editura Minerva, 1978, p. 224). 


Cele mai multe din aforismele cuprinse în această grupă se re- 
feră la înțelepciunea individuală. Dar sensul înțelepciunii promo- 
vate de Maiorescu toată viaţa este cea socială, o înţelepciune activă 
şi constructivă. Aici, problema principală este cea a raportului 
dintre ideal şi real, dintre libertatea gîndurilor şi necesitatea cara 


"domină în realitatea faptelor, acţiunilor. Soluţia este idealul po- 


sibil, realizabil (Vezi cugetările şi aforismele „Despre ideal“), Afo- 
rismul „Unde este o necesitate, trebuie să fie o posibilitate“ de- 
pășește, prin ideea pe care o exprimă, teza conservatoare de sor- 
ginte hegeliană că „tot ce e real e raţional“. Prin raționalitatea 
realului, pe'care o susţine și el, Titu Maiorescu înțelege că tot ce 
există ate rațiunea sa, deci poate fi explicat rațional prin cauze, 
Raţtonal nu înseamnă pentru el, fatal, negarea posibilităţilor de 


35. 














schimbare a realului, ci doar că idealul trebuie mai întîi. să fie 
posibil şi apoi să se îndeplinească anume condiţii pentru a putea fi 
realizat. În legătură cu această problemă, a se vedea: Simion Ghiţă, . 
Titu Maiorescu, Editura Ştiinţifică, 1974 (capitolul VII „Cum e 
posibilă construirea civilizaţiei şi a culturii moderne în România. 
Teoria construcției culturale“, pp. 118—129), 


Titu Maiorescu a fost un fin observator al sufletului omenesc, De 
la 18 la 70 de ani, găsim în scrierile și însemnările sale, conside- 
rații psihologice privitoare la oameni şi la raporturile dintre ei, 
menite să le facă mai umane. În prima perioadă însă (pînă prin 
1870) întreaga sa gîndire filozofică are o orientare antropologică 
şi umanistă. Ea se reflectă mai ales în cartea sa Consideraţii fi- 
lozojice (1860) care are ca motto un text semnificativ din Feuer- 
bach : „Nu încerca să fii filozof, deosebindu-te de oameni ; fii un 
om care cugetă şi atîta tot; nu cugeta în chip de gînditor, adică 
făcînd uz de o facultate ruptă de omul autentic și complet izolat ; 
să cugeţi ca ființă vie, autentică, expusă valurilor înviorătoare 
și împrospătătoare ale oceanului universal“ (Scrieri din tinereţe, 
p. 167). Iar capitolul I „Ce este filozofia“, are ca motto ideea lui 
Protagoras „Omul este măsura tuturor lucrurilor“. Cunoscutul 
său ateism nu este scientist-naturalist — deşi își asimilează şi. 
ateismul! ştiinţei — ci antropologic şi umanist. Detronînd divini- 
tatea, Maiorescu îl înalţă în locul ei pe cm. i 
După 1870 însă, omul nu mai constituie punctul central al fi- 
lozofiai sale, orientată mai ales spre logică, limbă, estetică şi pro- 
biomele culturii, mai precis ale construcţiei. culturale. Observa- 
tiile şi meditaţiile asupra omului continuă să fie la fel de pre- 
zente ca şi în prima perioadă, avind însă o finalitate practică : 
ameliorarea raporturilor umane. O spune el însuşi în mod- ex- 
plicit în articolul „Din experienţă“ (1888) cel mai important pri- 

36. 


31. 


vitoare la om din a doua perioadă a evoluţiei gîndirii sale : „Pro- 
blema vieţii practice în relaţiile omeneşti şi prin urmare atît punc- 
tul de plecare cît şi ţinta unei psihologii viitoare este cunoaș- 
terea oamenilor și de la dezlegarea acestei probleme atîrnă în 
mare parte şi scopul final al tuturor silințelor noastre : fericirea 
putincioasă a individului omenesc“ (Opere, I, 1978, p. 494). 


Maiorescu a insistat, în tinereţe, mult asupra pregătirii ştiinţifice 
a femeii deoarece acorda o mare importanţă educaţiei în familie, 
influenţei mamei asupra noilor generaţii care trebuiau formate în 
spiritul civilizaţiei moderne. Or, se ştie cît de pioase erau femeile 
în societatea tradițională. Emanciparea noilor generaţii de misti- 
cismul religios era imposibilă fără o educaţie ştiinţifică a ma- 
melor, 


Arătind importanța formării ştiinţifice a lemeii, Maiorescu nu 
uita dimensiunea umanistă a culturii moderne. În concepţia sa, 
educaţia trebuie să fie integrală, umanistă şi științifică totodată, 
așa cum cere cultura și civilizația modernă. Pentru acea vreme 
(1850) lupta pentru emaneiparea femeii de misticismul religios 
tradiţional și educarea ei — ca premisă a educării copiilor în spi- 
ritul culturii laice — umaniste și ştiinţifice — moderne, era o mare 
noutate 


în afară de educaţia în familie, prin ştiinţă şi prin cultura uma- 
nistă, Maiorescu a acordat, în tinereţe, o importanță deosebită 
educaţiei estetice, probabil sub infiuența lui Schiller. În acest 
scop, el a ţinut, în anul școlar 1861—1882, la Universitatea din 
Iaşi, un „Curs publie și popular despre Educaţia în familie jundată 
pe psihologie şi estetică, cu privire perpotiui la circustările feircum- 


stanțele] noastre“, 

Urmărind reformarea culturii raţionale în spirit modern, Maio- 
rescu n-a avut în vedere doar păturile superioare ale societății, 
ci educația întregului popor, ridicarea prin cultură şi antrenarea 
lui în procesul modernizării întregii noastre societăţi. În afară de 
aspectul modern pe care dorea să-l imprime culturii noastre, Ma- 
iorescu milita pentru dezvoltarea conștiinței naţionale. Cum aceasta 
era, în trecut, legată în mare măsură de religia ortodoxă, Maio- 
rescu se străduia să aşeze conștiința naţională pe temelii moderne: 
pe ştiinţă și cultura laică, pe construcţie economică și socială 
modernă. Educaţia poporului în spirit laic, susținută chiar şi în 
parlament, a constituit motivul principal al scoaterii lui din în- 
vățămiînt în 1871. 


Va fi, credem, o noutate pentru cei mai mulţi cititori, preocu- 
parea lui Maiorescu pentru ideal, el fiind cunoscut ca un con- 
servator. Este adevărat că problema idealului l-a preocupat mai 
mult în tinereţe, dar o găsim și în scrierile sale de maturitate. 
Mai important însă decît prezenţa ei mai insistentă în tinerețe 
este modul cum înţelege el raportul dintre ideal şi real (ideal rea- 
lizabil) și prioritatea pe care o acordă acțiunii pentru realizarea 
idealului față de proclamarea lui teoretică, însoţită de așteptare 
pasivă ca el să se realizeze de la sine. Ideea angajării cu tot su- 
fietul în realizarea unui ideal oricît de modest îi apărea lui Ma- 
iorescu — de-a lungul întregii sale vieți — mai importantă decît 
proclamarea celor mai mari idealuri, fără efortul de a le realiza. 


Formularea este hegeliană și, în sine privită, poate fi interpre- 
tată în sens conservator : libertatea este simpla înţelegere a ne- 
cesităjii, a realităţii care nu poate fi schimbată de om. Precum se 
vede din acest pasaj şi din cele ce urmează, Maiorescu susţine 
că orice acţiune poate reuşi numai dacă ţine seama de determi- 
nismui din realitate. Dar omul este liber şi poate acționa con- 

ştient şi în cunoștință de cauză astfel încît „cunoașterea luminoasă 
trebuie să se substituie oarbei necesităţi“. 


Concepţia lui Maiorescu despre divinitate stă şi la buza criticii 
făcute lui C. S. Cornelius. Vezi „Despre ideile teologice fundamen- 
tale ale herbartianului C.S. Cornelius“ (1862) partea I, în Scrieri 
din tinerețe, pp. 341—347 şi comentariul la nota 5, pp. 426—429). 
Cititorii interesaţi de ideile lui Maiorescu despre religie pot găsi 
date mai multe şi texte mai întinse în cartea Filozofie și religie în 
evoluția culturii române moderne, vol. I, Studii și antologie de 

„Ghiţă şi D. Ghise, Editura ştiinţifică și enciclopedică, 1984, 
pp. 78—125). 


Maiorescu se refer la scriitorul și filozoful german Gotthold 
Ephraim Lessing (1729—1781) care aprecia mai mult căutarea ade- 
yšrului decît orice adevăr găsit, într-o formulare devenită celebră. 
Redăm în varianta expusă de Maiorescu în cartea sa Consideraţii 


` filozofice — „Dacă Dumnezeu ar ţine tot adevărul în dreapta 
“sa, iar în stînga năzuința nesăţioasă spre adevăr, legată însă de 


netncetate rătăciri, și mi-ar porunci : alege! m-aș apleca umil 
asupra stîngii și aș spune: Părinte, dă-mi...“ (Scrieri din tine- 


rete, p. 243). 


44. 


Parafrazîndu-} pe Lessing, Maiorescu transpune formula de 
mai sus în problema raportului dintre divin şi uman, preferînd 
și de data aceasta. aspiraţia omului spre absolut în locul divini- 
tății absolute. 





Nu este vorba de valoarea teoretică a soluţiei religioase privi- 
toare la problemele metafizice, valoare, pe care Maiorescu o neagă 
categoric, ci de valoarea psihologică, de influența concepţiei re- 
ligioase asupra conştiinţei maselor inculte care găsesc răspunsu- 


"rile religiei satisfăcătoare. De -remarcat că aici Maiorescu neag să 

şi valoarea morală a religiei, valoare pe care mulţi ginditori e 
recunoșteau cel puţin pentru masele populare inculte, 


5. Problema nemuririi sufletului este dezbătută de Maiorescu și în 


partea a II-a a articolului „Despre ideile teologice fundamentale 
ale herbartianului C.S. Cornelius“ publicat în revista societății 
beriineze de filozofie „Der Gedanke“ (1862). Vezi Scrieri din ti- 


nereţe, pp. 347—350 şi pp. 430—431, 


„ Aici, termenul de metafizică nu are sensul de metodă opusă celal 


dialectice, ci de disciplină fundamentală a filozofiei, În textul 
maiorescian „existența metafizică“ este opusă „existenței reli- 


gioase“, 


Mai pe larg despre ideile lui Maiorescu asupra filozofiei, a se 
vedea lucrarea sa Consideraţii filozofice (Cuvînt înainte, Cap. I—11, 
ITI şi XI, în Scrieri din tinerete, pp. 164—191), precum şi Simion 
Ghiţă, Titu Maiorescu filozof şi teoretician al culturii (cap. H 
„Ce este filozofia ?*, pp. 44—53). 


Asupra importanţei conceptului de relație pe plan logic, ontolo- 
gic, social şi moral-umanist, a se vedea articolul „Categoria filo- 
zolică de relaţie în gîndirea tinărului Maiorescu“ de Simion Ghiţă, 
în „Revista de filozofie“, nr. 1/1980, precum şi „Despre dizertația 
filozotică a lui Titu Maiorescu — Relaţia“ de Radu Stoichiţă, în 
volumul Titu Maiorescu. Scrieri din tinerețe (1853—1862), Edi- 


` ție îngrijită şi note de Simion Ghiţă, pp. 352—3738. 


49. 


Spre deosebire ce modul curent și dogmatic de a înțelege ştiinţa 
ca ansamblul cunoștințelor despre lume, Titu Maiorescu subliniază 
că esenţa științei o constituie viața ei, procesul viu al creației 

ştiinţifice, care a generat știința actuală și care-i asigură pro- 
gresul nelimitat în viitor. Prin aceasta, tînărul sinditor român 
punea în lumină legătura dintre știință şi omul care o creează, 
sugerînd totodată ideea educării tineretului prin stimularea erea- 
tivităţii şi nu prin memorarea unei ştiinţe gata făcute, așa cum se 
găsește în manuale, tratate şi enciclopedii. l 


Aluzie la balada cu acelaşi titlu a lui Friedrich Sehiler. Tabloul 
din Sais, acoperit cu un văl, înfățișa adevărul (Nota Georgetei 
Rădulescu-Dulgheru, din Epistolar, vol. ITI, 1980, p. 201). 


Categoria filozofică de relație — considera Maiorescu — exprimă 
condiția omului modern care a renunțat la certitudinile oferite 
de divinitate omului tradițional, asumîndu-și condițiile vieții în 
relativ şi schimbător. Adaptarea omului la noua condiție s-a fă- 
cut cu eforturi mari şi adesea cu suferințe, pe care, exagerindu-le, 
tânărul de 21 de ani le exprimă prin cuvîntul „nefericire“. Totuşi, 
Maiorescu este convins că „relaţia îi va face fericirea“, Prin 
aceasta, el vrea să spună că, dacă omul își va înţelege noua con- 
diţie a vieţii în relativ, își va putea construi o viață fericită. Iar 
aceasta este posibilă întemeindu-se pe categoria de relație, care 
stă la baza științei moderne şi care constituie, după cl, „un nou 
fundament al filozofiei“. 


Negarea istoriei ca ştiinţă este făcută sub influența lui Sehopen- 
hauer, pe care-l studia în acei ani pentru a ajunge, prin el, la 
Kant. Această idee se va accentua după 1895, odată cu creşterea 
influenţei schopenhaueriene în estetică și se va reflecta în partea H 
a logicii sale Metodologia — cu care este completată ediția II 
(1837). Trebuie precizat însă că, negînd istoriei caracterul ştiin- 
titie, Maiorescu avea în vedere un ideal de ştiinţă poziiivă care 
să se întemeieze pe determinarea cantitativă a fenomenelor şi pe 

legi din care să se poată deduce, prevedea fenomene viitoare. De- 
sigur, în acest sens, istoria nu este o știință căci nu poate prevedea 
evenimente viitoare. Istoria poate stabili însă legi de tendinţă în 
evoluţia omenirii, fapt realizat de Marx şi de Engels. 

Totuşi, Maiorescu n-a disprețuit cunoaşterea istorică şi erite- 
riul istoric în dezvoltarea civilizației. „Nu degeaba a dobîndit în 
zilele noastre filozofia istoriei o asemenea pondere — scria el în 
Consideraţii filozofice (1860), nu degeaba căutăm, în spatele rea- 
lității sordide, Ideea, pe care era menită să o tălmăcească : spi- 
ritul lăuntric ne oferă criteriul pentru progresul cultural al ome- 
nirii“ (Scrieri din tinereţe, pp. 271—272). Iar într-un aforism din 
1658, criticînd acţiunile care nu ţin seama de legile necesare ale 
naturii şi ale societăţii, conchidea : „Pentru ce sînt leşi în fi- 
zică ! Şi pentru ce sînt legi în istoria universală ?“. Chiar şi în 
Logica sa, Maiorescu va atenua, în ediţiile următoare, critica is- 
toriei. Astfel, pe un exemplar din ediţia V, la afirmația din text 
că istoria nu este știință, Maiorescu precizează : „În înţelesul mai 
restrîns, deși poate fi un sistem în sens mai larg“, fapt care o 
apropie destul de mult de științele naturale, care îndeplinesc con- 
diţia minimă de ştiinţă, oferindu-se cunoştinţe sistematice. Atitu- 
dinea sa faţă de istorie ca știință rămîne totuşi nesatisfăcătoare, 


Problema temeiniciei în toate, dar mai ales în ştiinţă şi în cul- 
tură, a constituit o preocupare permanentă a lui Titu Maiorescu. 
Ea s-a manifestat în gîndirea sa încă de la vîrsta de optsprezece 
ani. „Scientiae obiter hausta ducit ad stultitiam“ [Ştiinţa repede 
însușită duce la prostie] spune un dicton din propria mea leti- 
nească, dicton pe care l-am formulat observîndu-mă pe mine în- 
sumi“ (Fragment din tinerețea mea, 1858, în „Scrieri din tine- 
rete“ p. 81). 

Adevărul a constitvit categoria filozofică principală în gîndirea 
jui Titu Maiorescu, de-a lungul întregii sale vieţi. El a operat cu 
ea în toate domeniile de activitate : în viaţa socială, în literatură 


"si artă („adevărul artistic“) şi, bineînţeles, în logică, în știință şi 

în filozofie. „Lecţiunile sale, atit de senine ca formă — serie un 
fost student al său — trădau o neîntreruptă preocupare faţă de 
această problemă. În ce constă valoarea adevărului? Are el însr-în- 
sul o putere autonomă, care-l face să trăiască indiferent de subiecti- 
vitatea omenească și deasupra condiţiilor de timp şi spaţiu ? Multe 
din lecţiunile şi din scrierile sale chiar păreau să încline spre 
această părere. Ironia lui, prea simțită de mulţi, era izvorită din 
perspectiva adevărului obiectiv“ să sania Titu Maio- 


rescu, în „Convorbiri literare“, nr. 8 (mai-iunie 1920), p. 298). 
în Logica, Maiorescu dezbate pe Na problema adevărului, dar 


rigoarea formulărilor şi s stringenţa argumentărilor scoate textele 
din orizontul cugetărilor şi al afozismelor. 

Această idee fusese formulată, e drept mai stîngaci, cu zere ani 
mai înainte „ṣi în urma oricărui adevăr, rămîne un paradis 
pierdut“ („Socialismul şi comunismul“, 1959 ; vezi Scrieri din ti- 


"Nerețe, p. 153). 


Cunoasterea adevărului prin ştiinţă i filozofie are ja Maiorescu 
ue F 

și o funcție antropologică emaneipatoare. În condiţiile eliberării 
omului de ere a pă în forțe supranaturale, adevărul devine pen- 


"4+ru om stezua călăuzitoare şi sprijinul său de nădejde în lupta 


pentru mai bine. „Toate ştiinţele și, prin urmare şi Logica — seria 
el — au pentru educe ațiunea noastră folosul de a arăta întîmplă- 
rile lumii supuse la legi constante, de a da omului încredere în 
sine, depărtind nesiguranța şi superstiţiunea, şi de a contribui 
prin obiectele lor impersonale la echilibrarea statornică între gîn- 

diri şi simţăminte“ (Titu Maiorescu, Logica, cu îndreptările, adău- 


girile şi însemnările autografe ale autorului, cu adnotări, note şi 


un studiu introductiv de I. Brucăr (Academia Română — Studii 
şi cercetări XLV. Imprimeria Naţională, Bucureşti, 1940, p. 183). 


În legătură cu problemele culturii şi ale civilizaţiei la Titu Maio- 
rescu, a se vedea : Simion Ghiţă, Titu Maiorescu — filozof şi teo- 
retician al culturii, Editura științifică, București, 1974, cap. VII 
„Cum e posibilă construirea civilizaţiei și a culturii moderne în 
România“ şi VIII „Concepţia despre cultură“. În aceste capitole, 
se dau multe citate, care, din cauza scurtimii lor, nu au fost in- 
troduse între cugetările din acest volum. 


Pentru o mai cuprinzătoare înţelegere a ideilor maioresciene des- 
pre artă, mai recomandăm două texte care n-au putut fi cuprinse 
în această culegere de cugetări și aforisme : 1) „Vechea tragedie 
franceză și muzica lui Wagner“ — rezumatul unei comunicări 
ținute la 27 aprilie 1861 în cadrul Societăţii filozofice din Berlin 
și publicat, împreună cu discuţiile care au avut loc pe marginea 
ei, în revista „Der Gedanke“ (I—II, p. 112) (Vezi, Scrieri din ti- 
nerete, pp. 310—321) ; 2) Ad. Stahr, „Dare de seamă asupra con- 
ferinţei lui Titu Maiorescu Vechea tragedie franceză şi muzica 
lui Wagner. Este vorba de o conferință publică ținută de Maio- 
rescu în martie 1861 Scrieri din tinerețe, pp. 385—390). 


59. În afară de cunoscutele Critice, pentru înțelegerea concepţiei lui 


Maiorescu despre literatură, mai recomandăm cititorilor „Afo= 
risme etice, estetice şi critice“ (1862) mai ales aforismele 1 Și 3 
(Scrieri din tinerețe), pp. 322—329). 

80. Afinităţi elective de Goethe. 


$i. Reflecţii asupra legăturii dintre limbă, gîndire şi simţire se să- 
sesc şi în alte scrieri decît în cele Gin care am extras cugetările 
din această grupă. Semnalez doar aforismul 2 din 1862, publicat 
în Aforisme etice, estetice şi critice (vezi Scrieri din tinereţe, 
Dp. 226—227.) 





